
NE  NE  KAHYATONHSERADOGENHTI 

JINIVAWEAONH  NE 

IDYATADOGENHTI  MATTHEW 

ROHYATON. 


CHAP.  I. 

Ne  watrorih  jiiagahncgwahs-adatye  ne  Keristus. 

NE    kahyatonhsera   ne  ne  jikahnegwahs-adatye    ne 
Yesus  Keristus,  ne  royen-ah  ne  Dawed,  ne  royen-ah 
ne  Agwerent. 

2  li  Agwerent  yesboyen-ah  Isaac ;  oni  Isaac  yesho- 
yen-ah  ne  Jacob  ;  oni  Jacob  yeshoyen-ah  Judas  oni  ye- 
seshagononhkwe ; 

3  Neoni  Judas  yeshoyen-ah  Phares  oni  Zara  ne 
Thamar-haga ;  oni  Phares  yeshoyen-ah  Esrom ;  oni  Es- 
rom  yeshoyen-ah  Aram ; 

5  Neoni  Aram  yeshoyen-ah  Aminadab ;  ony  Amina- 
dab  yeshoyen-ah  Naasson ;  oni  Naasson  yeshoyen-ah 
Salmon ; 

5^  Neoni  Salmon  yeshoyen-ah  Booz  ne  Rachab-haga ; 
oni  Booz  yeshoyen-ah  Obed  ne  Ruth-haga;  oni  Obed 
yeshoyen-ah  Jesse ; 

6  Neoni  Jesse  yeshoyen-ah  Dawed  ne  Korahkowah; 
oni  Dawed  ne  Korahkowih  yeshoyen-ah  Solomon  ne  ro- 
nadeweton  ne  aonha  ne  ronehkwe  ne  Vrias ; 

7  Neoni  Solomon  yeshoyen-ah  Roboam;  oni  Roboam 
yeshoyen-ah  Abia;  oni  Abia  yeshoyen-ah  Asa; 

8  Neoni   Asa  yeshoyen-ah  Josaphat ;  oni  Josaphat; 
¥.i  yeshoyen-ah  Joram;  oni  J  or  am  yeshoyen-ah  Ozias; 
t^\       9  Neoni  Ozias  yeshoyea-ah  Joatham  ;  oni  Joatham 

|»  yeshoyen-ah  Achaz;Qm  Achaz  yeshoyen-ah  £z<!/;ifls ; 
^^      10  Neoni  Ezekias  yeshoyen-ah  Manasses ;  oni  Manas- 
'^/^  ses  yeshoyen-ah  Amon ;  oni  Amon  yeshoyen-ah  Josias ; 
;  I       11  Neoni  Josias  yeshoyen-ah  Jechonias  oni  ne  shago- 
;|  nonhkw   e,ethone    ehnidyaweaonh    shahonwadiyahawe 
Babylon: 

12  Ne  ethone  ohnagengeh  nen  shiyahonwadiyathewe 
Babylon,  Jechonias  yeshoyen-ah  SaJathiel ;  oni  Salathiel 
yeshoyen-ah  Zorobahel ;  | 

13  Neoni  Zorohabel   yeshoyen-ah  Ahiud;  oni   AhvuOP 
yeshoyen-ah  Eiiakim ;  oni  Eliakim  yeshoyen-ah  Azor ; 

14  Neoni  Azor  yeshoyen-ah  Sadoc ;  oni  Sadoc  yesho- 
yen-ah Achim ;   oni  Achim  yeshoyen-ah  Eliud ; 

15  Neoni  'Eliud  yeshoyen-ah  Eleazor  ;  oni  Eleazor 
yeshoyenan  Matthan ;  oni  Matthan  yeshoyen-ah  Jacob ; 

16  Neoni  Jacob  yeshoyen-ah  Joseph  ne  rone  ne  Mary^ 
ehnonweh  nihonageraton  ne  Yesus,  ne  ronwayats  KE- 
RISTUS. 

17  Ne  agwegon  jitagahnegAvahsadatye  tyodahsavre 
Agwerent  jiniyore  Dawed  kea-niyoht  kayeri-yav/enre 
nikahnegwahsageh ;  ehtedyodahsawe  Dawed  jiniyaga- 
hewe  shiyaondadyathewe  Babylon  jinigon  kayeri-yaw- 
enre  nikahnegwahsageh;  nen  eren  shonsahonwadiya- 
tenhawihte  ehnonweh  Babylon  yahonnewe  Keristus-neh 
kea-nigon  kayeri-yawenre  nikahnegwahsageh. 

18  ^  Nonwa  rotonnih  Yesus  Keristus  ne  naah  jini- 
yaweaonh:  ne  ronistenha  Mary  ne  rodirihwisson  n« 
Joseph,  arekho  tehodinyagon,  waganeronne  tayeyenhtah- 
kwe  Ronigonhriyohstonne, 

19  Ethone  Joseph  aonha  rone,  igen  roderihwagwarihs- 
yon,  oni  yahterehre  agerihowanahte,  agarihonni  atehen- 
hsera,  agwah  irehre  skenen-ah  engyatondi. 

20  Neoni  ehniyoht  negen  rennonhtonyon,  sadkaht- 
hoh,  ne  raoronhyagehronon  ne  Royaner  wagagwatho 
raoserenhtagon,  wagenron,  Joseph,  royen-ah  Dawed,  toh- 
sa  tesadonharenronh  ne  taejateranegen  ne  Mary  teseni- 
teron :  igen  ne  nahoten  aonhatseragon  yeyadat  ne  ne 
Ronigonhriyohstonne  tyoyenhtahkon. 

21  Neoni  wadewetonne  royen-ah,  oni  enhtsenatonh- 
kwe  YESUS ;  igen  ensehshagoyatago  ne  raongweta 
jiniyagorihwaneren. 

22  (Neoni  kengayen  agwegon  etho  niyaweaonh,  ne 
wahonni  yegayerihsere  jinahoten  ne  prophet  rodatih 
Royanerhne,  wahepron, 

23  Sadkahthoh,  yahte-kanahkwayenterih  kaneron- 
aere,  ne  oni  shayadat  ronwayen  wadevvetonhsere,  neoni 
enhonwanatonhkwc  raohseana  EMMANUEL,  ne  naho- 
t»  tekaweanatennyon,  Niyoh  hitewese.)  ^ 

24  Ethone  Joseph  nen  wahaye  ji  rotas  ehnahaycTe 
jiniyoht  ne  raoronhyagehronon  ne  Royaner  jinihawea- 
nih,  oni  tehniteron  watyateranegen : 

25  Neoni  yah-tehayenterhaonh  jinahe  onen  shonwa- 
deweton  tyotyerenhlon  royen-ah:  neoni  wahonatonhkwe 
raohseana  YESUS. 

'        '  CHAP.  II. 

Ne  ne  ronttokhaskwe  jltkarahkwinegense  tahonneUe,  ojis- 
iohk  wahodinatonhahse  ka-nonweh  ne  Keristus  naha- 
tonni. 

ETHOHKEH  nonwa  Yesus  onen  rotonnih  ehnon- 
weh  Bethlehem  ne  Judea,  shihodehniseratennyonh- 
kwe  ne  Herod  ne  korahkowah,  sadkahthoh,  Todinigonh- 
Towanenhse  jilkarahkwinegense  nonkadih  tahadiyenh- 
tahkwe  wahonnewe  Jerusalem. 

2  Wahoniron,  ka  nihenteron  ne  rotonnih  Korahkow- 
ah ne  Jews-haga?  igen  waagwadkahthoh  ne  raojistohk 
jitkarahkwinegense,  neoni  waagwavve  ne  wahonni  ne 
ahshagweanidenhtase. 

3  Ne  Herod  korahkowah  onwa  onen  rothonde  ken 
igen  jinikarihotense,  wathodonharenronh,  oni  radigwe- 
gon  ne  Jerusalem. 

4  Neoni  ne  onen  wahshagotkeanisaahte  agwegon  ne 
ronweaneanagerahton  shagodirihonyeanih  neoni  ne  sha- 
godihyatonse  nongwehogon,  wahshagorihwanonton  ka 
nit-karihwisson  ne  ehnonweh  enhotonnih  ne  Keristus. 

6  Neoni  wahonwenhahse  raonha,  waairon  jinonweh 
Bethlehem  ne  Judea ;  igen  kea-niyoht  jikahyaton  ne  pro- 
phetneh, 

6  Neoni  ise  Bethlehem,  yonhwenjade  Juda,  yah  son- 
haah  tegenh  kea-nihsaah  yesewagwegon  ne  yekowa- 
nenhse  ne  Juda:  igen  isegeh  enthayenhtahkwe  ne  Ra- 
yatagweniyoh,  ne  enhshagotsteriste  nagongweda  Isera- 
thaga. 

7  Ethohkeh  Herod,  ne  onenh  skenen-ah  yahshago- 
nonke  ne  rodinigonhrowanenhse,  washagorihwanondonse 
jinahe  tyoronradihronne  ne  ojistohk. 

8  Neoni  wahshagonhane  wahenron    Sewahtenti  Beih-i 
lehcm  ne,  neoni  agwah  sewesak  ne  rakshaah ;  oni  nensfe^^ 
watshenri  raonha  enskwahrorih,  wahonni  ehyaagewe  iih 
oni  ahiyeanidenhtase. 

9  Ne  onen  ronwathonde  ne  korahkowah,  wahonhten- 
ti;  oni,  sadkahthoh,  n' ojistohk,  ne  rontkahthohskwe  jit- 
karahkwinegense,  ohenton  onhtenti,  oni  yahahonwe  ne- 
oni watkatane  teyotogenhton  jinonweh  ni  kayen  ne  rak- 
shaah. 

10  Ne  onwa  shahontkahthoh  n' ojistohk,  wahondonha- 
ren  ne  yonehragwaht  kowanen  adonharahk. 

11  Neoni  ne  onen  ronadaweyaton  kanonhsagon,  wa- 
hontkahtho  ne  rakshaah  neoni  Mary  ne  ronistenhah,  oni 
agwah  wathontjagwenhtarho,  wahonweani  lenhtase; 
neoni  jinihodiyen  wahadinondekshi,  ronwawihe.  ojine- 
gwar  karistanoron,  neoni  kahnahtagon,  oni  kanerahtiyoh. 

12  Neoni  Niyoh  wahshagciogaten  wahshagaweyen 
ne  oserenhtagon  ne  yahtha-thonsahonhkeie  Herod-neh, 
thiyohahade  jiniyonsahonne  raonadonhwenjageh. 

13  1"  Ethohkeh  onwa  onen  jiwahonhtenti,  sadkahthoh, 
ne  raoronhyagehronon  ne  Royaner  wahodyadatatshe  Jo- 
seph  kaserenhtagon,  wahenron,  Satketskoh,  oni  yahas- 
hawh  no  rakshaah  neoni  ne  ronistenhah,  oni  sategoh 
Egypt  niyahase,  neoni  etho  jiterondak  jiniyore  enhskon- 
yenhahse:  igen  ne  Herod  enhoyatisake  ne  rakshaah  ne 
wahonni  roryohsere. 

14  Ethohkeh  wahatketsko,  wahoy-  ..a we  ne  rak- 
shaah oni  ne  ronistenhah  ahsontheane,  oni  wahahtenti 
Egypt  nonkadih : 

15  Neoni  etho  nahhe  yehenteron  jinahrenheye  ne 
Herod:  ne  wahonni  agwah  togenhske  watonhsere  ne 
nahoten  rodatih  ne  prophet,  ne  Royanerhne  wahenron, 
Egypt-neh  wahironhyenhare  ne  iyen-ah. 

16  Ethohkeh  Herod,  shahadkahtho  ne  rodinigonhrovva- 
nenhse  ronwanigonrhateani,  ethone  agwah  wahonakh- 
WOT,  neoni  odyake  shagonhaonh,  ne  wahshagodiryo  ag- 

ne  exhaogon-ah  ne   Bethlehem,  neoni   ok-thate- 

Vohkwatasetonh  jiradinagere,  ne  teyohserageh  jiniyagas- 

kwe  odyake  senha  niyagasa,   ji  agwah  thagorihwane- 

geanih  ne  rodinigonhrowanenhse  katkeh  ni-hotonnih  ne 

rakshaah. 

17  Ethone  tagarihwayerine  ehnaaweane  jinihodadi- 
hne  netho  Jeremy  ne  prophet,  jinihawen. 

18  Etho  nonweh  Rama  oweana  waonronke,  yagoni- 
gonhraxhense,  yontstaranih,  oni  kowanen  teyonshenth- 
ohseron,  Rachel  tewahshenthohs  aoriwa  ne  agoyen-ogon- 
ah,  neoni  yahtewehre  ayongweyen,  igen  yah  kanega 
teyense. 

19  Ethone  onen  shihawenheyonne  ne  Herod,  sadkah- 
thoh,  raoronhyagehronon  ne  Royanter  wahodyadatatshe 
Joseph  ne  kaserenhtagon  ne  Egypt  nonweh. 

20  Wahenron,  satketskoh,  ehtsyatenhawh  ne  rakshaah 
oni  ronistenhah,  isegeh,  oni  yasahtenti  raodonhvvenjageh 
ne  Iseratt:  igen  ronenheyon  ne  ronesaxkwe  ne  raodon- 
hets  ne  rakshaah. 

21  Ethohkeh  wahatketskoh,  wahoyatenhawe  ne  rak- 
shaah oni  ronistenhah,  neoni  yaharawe  raodonhwenja- 
geh  ne  Iseratt. 

22  Ne  ok  saharonke  ne  Archelaus  ronwagowanahton, 
Judea  jithonakte  ne  ronihah  Herod,  wahohteronne  netho 
niyahare:  ok  ne  Nlyoh  wahotogaten  ne  oserenhtagon, 
ne  wahonni  akte  wahahtenti  Galilee  nonkadih : 

23  Neoni  yaharawe  ehwaheanagerate  jikanatayen 
konwayats  Nazareth:  ne  wahonni  agwah  togenhske 
w^tonhsere  ne  nahoten  rondadihne  ne  prophet-hogon, 
Enhonwanatonhkwe  Nazarene-haga. 

^        CHAP.  III. 

John  roderihwahnoton  ne  shagohnegoserahs ;  rohnegoser- 
hon  ne  Keristus  kaihhonhagon  Jordan. 

ETHONE  shiwehniseratennyonhkwe  warawe    John 
snagohnegoserahs,  roderihwahnotondyese  karhagon 
ne  Juaeat 

2  Neoni  ratonne,  sasewadatrewaht :  igen  ne  aoyanert- 
sera  ne  karonhyag'eh  kea  ok  etho. 

3  Asagenh  raonha  negea-enh  thoigen  rodadihne  ne 
prophet  Esaias,  ratonne,  Tayeweanotatye  ne  karbagon, 
Senigwatago  jinontahawenonhatye  ne  Royaner,  senita* 
gwarihsi  ne  rohaha-ogen. 

4  Oni  ne  shahayadat  John  ne  ne  raonena  Camel  ao- 
nonhwerhon,  oni  ohnah  tehodyagwaranhaston ;  oni  jina» 
hoten  iraks  kwenyoh  neoni  ji-iks  oshes. 

6  Nen  tenhnon  ehwahonnehte  raonhageh  Jerusalem^ 
agwegon  oni  ne  Judea,  oni  agwegon  yenagerenyon  tha- 
teyohkwataseton  ne  Jordan, 

6  Neoni  ethone  wahontnegoserahwe  raonhageh  etho 
Jordan,  oni  ene-wahononni  ne  raodirihwaneraakshera. 

7  H  Nok  nen  shahadkahthoh  eso  radi  ehwahonnewe 
jinonwe  nihshagohnegoserahs,  wahshagawenhahse  ro- 
nonha,  O  sewahnegwahsate  ne  kenhnyaraxhen,  onhka 
yetshirihwadatih  ne  aesewatego  ne  kanakhwenhsera  ne 
tawe  ? 

8  Karo  kasenihawh  jinikaystenhserotense  ne  shatege- 
na  ne  jondatrewahtha : 

9  Neoni  tohsa  sewennononhtonyon  nahesewenron  ne 
jonhatseragon,  yongwayen  ne  Agwerent  ne  shongwani- 
hah:  igen  lih  vvagwenhahse  ne  Niyoh  enhagweni  ne 
ken  igen  kanenyageron  ahshagogetskwahte  exha-ogon-ah 
jinonkadih  Agwerent. 

10  Neoni  nonwa  n'atogan  ehkayen  ohtehrageh  ne  ka- 
ronta-ogon :  ne  engarihonni  niyadekarontageh  ne  yahte- 
wahyanyontha  ne  wahiyose  engayagon,  oni  ojistageh 
yeayagoti. 

11  lih  togenhske  gwaserahs  ohnekanohs  ne  naonsay- 
ondatrewahte :  nok  raonha  ne  tare  ohnagen  rageshat- 
stenhserageanyon  niih,  ne  ne  raohta  yah  ne  shateyagena 
ne  taagehkwe :  ne  ne  raonh  enhtshisewahnegos  erahwe 
ne  Ronigonhriyohston  engene  n'ojire : 

13  Kaweyah  oni  rahawe  ne  rasnongeh,  ken  nenha- 
yere  enhronhewanyon  raohswengarageh,  enharoroke  ne 
raweanekeri  ehyenhayen  jikayendahkwa ;  nok  enhat- 
ehahte  ne  oshewohtshera  enrate  ne  yahtewaswahs  n'ojire. 

13  IT  Ethone  Yesus  tontahayenhtahkwe  Galilee  ken 
ware  Jordan  ji  hitrese  John,  ne  nahohnegoserahwe  ne 
raonha. 

14  Nok  John  wahorihwahsten,  wahcnron,  lih  tenhnon 
lejrolonbweDJohon    n'asknegoserahwe,   lihne    kadi  genh 

^nondahse? 

15  Neoni  Yesus  saharihwaserago  oni  wahawenhahse, 
asehre  eh  nissa  niyawen  nonwa :  igen  keaniyawenhsere 
n'ayotkonyenhsthageh  n'ongenonha  hendeninahne  agwe- 
gon  ne  aderihwagwarihsyonhsera.  Ethone  kadi  waha- 
thondate. 

16  Neoni  ne  Yesus,  ne  onen  shahatnegoserahwe,  yansa- 
hanonaran  yogondatye  jisahatogo,  oni,  sadkahthoh,  onden- 
hotongo  jitkaronhyade  raonhageh,  oni  wahadkahthoh  ne 
raonigonhriyohston  ne  Niyoh  tondasennte  jiniyoht  ne 
Oride-kowan,  oni  raonhageh  onnitskwaren : 

17  Neoni,  sadkahthoh,  agoweana  kas-onhyagon  non- 
tawe,  yonton,  ne  ne  gea-enh  rinoronhkhwa  lyen-ah,  ne 
raonhageh  agwah  wageryentiyohs. 


. 


CHAR  IV. 

Keristus    tawcndondyehton    oni    okthihonwadendoryaton, 

"IVTETHONE  jinaawen  Yesus  yehonwahsharinonh  ene- 
J_^  gen  ne  ne  Kanigonra  ne  nontahaweronhatyense  ne 
onehsonhronon. 

2  Neoni  ne  onen  shihawendondyehton  kayeri  niweh- 
niserahshen  kaveri  oni  niwahsondahshen,  raonha  ohna- 
gengeh  nen  wahatonhkaryake. 

3  Neoni  ne  ethone  ehvvarawe  ne  okthenhoyeron  raon- 
hageh, wahenron,  Tokat  nongenh  ise  ne  Niyoh  ronwa- 
yen,  to-senhahs  ken-igen  kanenyageron  kanatarohk  wa- 
tonh.  ,,      '  - 

4  Nok  saharihwaserago  wahenron,  Kahyaton  wahhi, 
rongweh  yahne-ok  thahronhehkwen  kanatarohk  yadeka- 
yatih,  nok  niyadeweanageh  tkayagensQ  ne  rahsagonh  ne 
Niyoh. 

5  Ethone  n' onehsonhronon  enegen  niyahoyatenhawe 
ne  onatadogenhtigeh,  oni  ehyahotskwaren  agwah  enegen 
►  kanonhsoharageh  n'ononhs-adogenhti-kowah, 

6  Neoni  wahawenhahse,  Tokat  nongenh  ise  ne  Niyoh 
ronwayen,  yasadyadenht :  igen  kahyatonh,  Enhshagori- 
hon  raoronhyagehronon  ne  engarihonni  nise;  ne  ne 
kondihsnongen  tenyesahwenharago,  ne  ten-ens  ji  ok 
nonvveh  tengarine  ne  sahsigeh  otstenhrageh  engayenhte. 

7  Yesus  tontahadatih  raonhageh,  Kahyaton  wahhi 
shegon,  Tohsa  othenonahtsyeron  ne  Royaner  sa-Niyoh. 

8  Shegon  are,  n'onehsonhronon  kea-niyahoyatenhawe 
jinonweh  ne  aonhaah  enegenh  yonontes,  oni  wahona- 
tonhahse  agwegon  jinikayanertserotense  jiniyonhwenja, 
oni  aonadonwesenhtsera ; 

9  Neoni  wahawenhahse  raonha,  lih  engonyon  agwe- 
gon jiniyotyerenh,  ne  tokaehtageh  ahsadyatondi  nok  honi 
ahskweanidenhten  iih. 

10  Ethone  wahrenhahse  ne  Yesus,  Eren  seht  Satan : 
igen  wahhi  kahyaton  watonh,  Ehtserihwanegen  *ne 
Royaner  sa-Niyoh,  raonhaahoh  ok  enhtsyotenhs. 

11  Ethone  n'onehsonhronon  sahoyatonti,  oni,  sadkah* 
thoh,  kondironhyagehronon  wagonnewe  wathonwahsny* 
ene  raonha. 

12  IT  Nonwa  ethone  Yesus  waharonke  ne  John  nen 
ronwayatinyonten  jiyondadenhotonhkwa,  wahahtenti 
warehte  Galilee; 

13  Neoni  yahadohetste  Nazareth,  yaharawe  ehyahe- 
anagerate  Capernaum,  igen  kanyatarakta  nonkadinkooi 
enegeraaserakta,  ne  Zabulon  oni  Nephthalim : 

14  Ne  wahonni  yagarihwayerine  jinihodatih  ne  Esaias 
royatadogenhtigenha,  ne  rawen, 

15  Jiyonhwenjade  ne  Zabulon,  oni  Jiyonhwenjade  ne 
Nephthalim,  ehnonkadih  kanyatarakta,  isi  nonkadih  ne 
Jordan,  ne  naah  Galilee  raononhwenjageh  ne  Gentiles ; 

16  Ne  ronongwehogon  anyoht  tyogarahs  ji  iyense 
wahadigen  kadi  kowanen  teyohswatne:  neoni  rononha- 
geh  ne  ehraditeron  jinonweh  yaweht  yoaahsatare  ne  ken- 
heyon  nen  yoderihwiagetskwen  ne  teyohswathe. 

17  IT  Ethone  tyodahsawe  ne  Yesus  onen  roderihwah> 
noton,  ne  ne  raton,  Jadatrewaht :  igen  ne  kayanertsera  ne. 
karonhyageh  ken  ok  etho. 

18  IT  Neoni  Yesus,  ire  kanyataraktatye  ne  Galilee^ 
washagogen  yadadenonhkwe,  Simon  ronwanatonhkwa 
Gwiter,  oni  Andrew  yadategen-ah,  yadenyerohs :  igen  ne 
ne  nijagwas  nihyatyerha. 

19  Neoni  wahshagawenhahse  Itweh,  engenihiron 
lienyetsbija^ase  ne  ongweh. 

20  Neom  yogondatye  wahonadi  ne  raonahare,  nok 
wahonwahnonteiatyehte. 

21  Onen  wahonhtenti,  nai'e  oya  wahshagogen  tehni- 
ahshe  yadadenonhkwe,  James  ne  royen-aK  ne  Zehedee^ 
oni  John  yadategen-ah,  kahonweyagowahne  radiyadit  ne 
Zebedee  ne  ronwanihah,  shodinikhon  ne  ahare ;  oni  yah- 
shagononke  rononha. 

22  Neoni  oksha-ok  wahyahtkawe  ne  kahonweyah  oni 
ronwanihah,  oni  yahonwahnonteratyehte  raonha. 

23  H  Neoni  Yesus  yathatawenn  agwegon  ne  Galilee^ 
wahshagorihonyen  raodinonhsadogenhtigeh,  oni  wah- 
shagoderihwahnotonse  orihwadogenhti  oni  kayanersera- 
gon,  wahshagojonte  oni  niyadekanhrageh  yagononhwak- 
tanyonni  jiok  niyagoyatawenhse. 

24  Neoni  wadewaderihwareni  jiniyenagerahsera  ne 
Syria:  agwegon  ehwaondadyathewe  raonhageh  ne  ya- 
gononhwaktanyonni  odyake  ne  ne  agwah  karonhyagen- 
hserakshen,  yagotyeani  n'onehsonhronon,  odyake  ne  ne 
yagononhratkenhse,  odyake  yawenheyon  ne  yeyerongeh ; 
ne  agwegon  sahshagojonte. 

26  Neoni  wahonwahsere  agwah  kentyohkowanen 
nongwehogon  ne  ne  Galilee^  nityagawenonh  oni  odyake 
Decapolis,  odyake  Jerusalem,  odyake  Jvdea,  odyake  isi 
nonkadih  ne  Jordan, 


CHAP.  V.' 

Kerisius  wahadashawen  wadehshagorihwatheten   ononto- 

harageh  : 

NEONI    wahshagotkahtho    kanenhrowanen,    watha- 
tane  onontoharageh :  neoni  ne  nenwahatyen,  wa* 
bonnewe  ne  raotyohkwa  raonhageh : 
2  Neoni    rahsene  wahanhotongo,  wahBhagohironyen, 

3  Yagfodahskats  ne  yeyesahse  ne  kanigouhrageli :  igen 
agowenhk  ne  kayanertseragou  ne  karonhyageh. 

4  Yagodahskats  ne  yagonigonranenhse ;  igen  rononha 
ronwadihrejaronne. 

5  Yagodahskats  ne  yagonigonhranetskha :  igen  ron* 
Wadiragweanire  nonhwenja. 

6  Yagodahskats  ne  yontonhkaryaks  ony  yagonyatat- 
hense  ne  wahonni  aderihwarisyonhsera :  igen  ronah- 
tasere. 

7  Yagodahskats  ne  yagonitenrehskon :  igen  Tonwadi- 
tenrane. 

8  Yagodahskats  ne  yahothenon  teyore  nagaweryaneh: 
igen  ronwatkahthohsere  ne  Niyoh. 

9  Yagodahskats  ne  skeanen  thiyense:  igen  Niyoh 
shagoyeaogon-ah  yondadenatonne. 

10  Yagodahskats  ne  ronwadihrewahtha  walionni  ad- 
erihwagvvarihsyonhsera :  igen  agowenhk  ne  kayanertse- 
ragon  ne  karonhyageh. 

11  Sewadahskats  ne  ise,  neonen  ne  ongwehogon 
enyesahswenhsegeh,  oni  enyetshirirewahte  oni  onowen 
agwegon  yotaxhen  yesadadyase,  ne  wahonni  iiii  ageri- 
honyat. 

12  Sewadonharak,  agwah  eso  sewadonharak :  igen 
enyetshiyeritshe  kowanen  ne  karonhyagon :  igen  shate- 
yhot  shagodihnonteratyeskwe  prophet-hogon  sewahenton. 

13  H  Ise  ne  sewahyojis  ne  onhwenja:  nok  tokat  en' 
waderagewe  ne  teyohyojis,  ka  naontawehte  naonsayoy- 
aneren?  yahothenon  thaonsayontste,  ne  wahonni  atste 
yeayagoti»  oni  tenyonhskwaserongo  nongwehogon. 

14  Jonhha  ne  aohswatheta  n'onhwenja.  Wahhi  genh, 
skanatat  onontoharageh  yah  wahhi  thaondahsehte. 

15  Yah  oni  ne  ongweh  thayontegate  ohogata,  nok 
kanahkogon  ayeyen,  nok  ken-enyehnyoten  jiyehogato- 
tahkwa;  neoni  entkahswathete  agwegon  ne  kanonhsa- 
gon  yeteron. 

16  Kea-nayawen  ne  sahswatheta  awenehake  ohenton 
n'ongvvehogon,  ne  agarihonni  ayontkahthoh  ne  sayoten- 
kseriyose,  neoni  ahonwanenton  ne  Yanihha  ne  karonhy- 
ageh thenteron. 

17  Tohsa  ierhek  kenh  wagewe  nagerih«i  tie  ahtvdw* 
enrahtsera,  netea-ens  ne  prophet-hogon ;  Yah  kenh 
tagehte  nagerihsi  nok  tsnhnon  engyerite. 

18  Igen  agwah  wagwenhahse,  Jiniyore  karonya  oni 
onhwenja  enwadohetste,  yahtenji  ne  niyorihwaah  thaon* 
dohetste  ne  ahtyawenrahtseragon,  ok  naah  agwegon  eh* 
nenyaweane. 

19  Onhka  kiok  kadi  enhskat  ne  ken-igen  tayerihwa* 
rihle  jinikariwageh  ne  oyeri  weanih,  oni  enyondaderihon' 
yen  nongweh  n'ehnayeyere,  enhonwanatonhkwe  raon- 
haah  nihraah  ne  kayanertseragon  ne  karonhyageh :  nok 
onhka  kiok  ehnenyeyere,  oni  enyondaderihonyen  jinika' 
riwageh  ne  shagat  enyondadenaton  yekowanen  ne  ka* 
yanertseragon  ne  karonhyageh. 

20  Igen  wagwenhahse,  Ne  ne  sewaderihwagwarihsv' 
onhsera  tokat  yahthaondohetste  ne  raonaderihwagwarih- 
syonhsera  ne  scribes  oni  ne  Pharisees,  yahteyaweht 
aesewadaweyate  ne  kayanertseragon  ne  karonhyageh. 

21  Sewathondehkwe  ne  nahoten  yondadeani  nagoks- 
ten-genhaorihwagayon,  Tohsa  sheryo;  oni  onhka  kiok 
enyondaderiyo  yotteronhk  jinenhoyatawen  kajenhayenh- 
tseragon ; 

22  Nok  lih  wagwenhahse,  ken-igen  onhka  kiok  en- 
honagwase  ne  yatadegen-ah  ne  yahte-honhigon  otlienon 
yotteronhk  jinenhoyatawen  kajenhayenhtseragon :  neoni 
onhka  ok  enhawenhahse  ne  yatadegen-ah,  Raca,  yotte- 
ronhk jinenhoyatawen  jirodijenhayen  :  nok  onhka  kiok 
enhawenhahse,  Senteh,  ehnonweh  niyotteronhk  jiyotek- 
ha  n'onehshon. 

23  Ne  kadi  wahonni  tokat  endehshawe  n'adatawi 
etho  Ahar-neh,  neoni  enhsehyahraseke  ne  jatadegen-ah 
othenon  ehtsenigonhrakshatha ; 

24  Kayendak  ne  saneyonhkwa  ohenton  ne  Ahar,  oni 
yasahtenti ;  tonsajadaderihwiyohsten  entewatyerenhte, 
jatadegen-ah,  oni  onen  karo  kaseht  sahtkawah  ne  shawe. 

25  Oksa  ok,  sasanigonhriyon  ne  tehsadatswenhse  ji- 
naheshegon  ohahageh  isenese;  onwa  ka  ok  non-nagen- 
hatye  ne  yahswenhse  enhyayatenhawe  jinonka  enyesay- 
atorehte,  oni  ne  shagoyatorehtha  ahyanahskonni  shago- 
yenahs  ahonhane,  oni  ayesayatondi  jiyondadenhotonh 
Kwa» 

26  Agwah  wagonyenhahse,  yahthaonton  n'aonsahsy< 
ageane  nethoh,  jinenwe  skaristat  ensatkarotage. 

27  Sevvathondehkwe  ne  nahoten  yondadeani  nagoks- 
ten  genha  orihwagayon,  Tohsa  kanahkwa  ahserihwan- 
erake. 

28  Ok  lih  vvagwenhahse,  Onhka  agoiihehtyen  enyon- 
dadadkahthoh  ne  wahonni  shatcyoht  enyenosha  oksaek 
rorihwanera-agon  ne  raweryahsagon. 

29  Oni  tokat  jisevveyendehtahkon  skahtegeh  ensarih- 
wanera  akten,  kastahgwat,  isi  yasati:  igen  neyoyanere 
jisadonterese,    oni  aonton  ne  yahten  agwegon    jerongeh 

onehshon  thiyayagoti. 

30  Oni  agenhake  jiseweyendehtahkon  sesnongeh  en- 
garihwanerake,  jaak,  isi  yas-ati :  igen  neyoyanere  jisadon- 
terese :  oni  aonton  yahten  agwegon  jerongeh  onehshori 
yayagoti. 

31  Ken  oni  yagawen,  onhka  kiok  enhayatonti  tehni- 
teron,  ken  nenhayere  enhawen  kahyatonhsera  tenyon- 
dekhahsyate : 

32  Nok  lih  wagwenhasse,  Onhka  kiok  enhayatonti 
ne  rone,  oya  engarrihonni  ne  ok  ne  kanahkwa  engarih« 
wanerake  ne  wahronnissa  aonha  oni  wagarihwanerake 
kanahkwa :  neoni  onhka  kiok  enhonyage  aonha  ne  yon- 
dadyatontyon  wahnirih wanerake  kanahkwa. 

33  Shegon  oya,  sewathondehkwe  jinahoten  yagawen 
wahonnise,  Tohsa  tondaserihonnekjinisadatih  ne  sawea^ 
nahniron,  nok  tokat  saweanahniron  tohsa  oya  agwah 
nok  enhskat  ne  Royanerhne : 

34  Nok  lih  wagwenhassee,  Tohsa  aadatih  ne  sawean- 
ahniron ;  tohsa  oni  senhhas  ne  karonhyageh ;  igen  Niyoh 
raodeanoshengeh  jitkanaktanoron : 

35  Nok  oni  nonhwenjageh ;  tohsa  senhhas  igen  raon- 
ha  tehorahsitagenserahkwen :  yah  oni  Jerusalem ;  iger^ 
ne  ehkanatayen  ne  Korahkowan  rakowanen. 

36  Ne  tea-ens  ne  sanonjineh  aheseweanahniron,  ahsa- 
datih  ahsenhahse  yahtense  thaskweni  skancnhkwiserat 
ahseragenhiste  netea-ens  ahshonjihste. 

37  Nok  sadeweanagwarihsyonhak  nise,  etho,  etho; 
yahten,  yahten:  igen  wahhi  nahoten  ne  senha  isi  non* 
weh  ne  ken  igen,  karihwaneraakseragon  tyoyenhtahkon. 

38  Sathondchkwe  ne  yagawen,  skagarat  yatengcne 
nogara,  oni  skanawirat  yatengene  nonawi : 

39  Nok  lih  wagwenhasse,  Tohsa  kaserihwahsnyese 
ne  wahetken :  nok  onhka  kiok  jiseweyendehtahkon  sah- 
iinongeh  enyesagonreke,  yahastad  ginyoh  ne  skadih. 

40  Neoni  onhka  kiok  tenjaderihwageani  jikajenha- 
yen,  oni  yenhahawk  ne  sadyatawet,  nok  oni  ne  nonosa 
terak  nissa  oneaneeh. 

41  Neoni  onhka  ok  ensahsteronse  enhskat  mile  niyah- 
esene  yahasene  tekenih. 

42  Sheyon  nenyesanegen,  oni  yasheyon  neoni  raonha- 
geh  ne  irehre  a-ahtsenih  tohsa  eren  nontajerat. 

43  Sewathondehkwe  ne  yagawen,  Shenoronhkwak 
ne  shasyadat,  oni  sheswenhsek  ne  yesahswenhse : 

44  Nok  lih  wagwenhahse,  Shenoronhkwak  ne  ye- 
sahswenhse, sheyetateiist  ne  yesadeweanakshateanih, 
yoyaneie  jinasheyeras  nyesagenhronni,  sheyadereanay- 
enhahs  ne  yesaronhyagentha,  oni  teyesonharikhon ; 

45  Ne  wahonni  naah  ahesewaton  shagoyen-ogon-ah 
ne  ehjisewaniha  Karonhyageh  thenteron:  igen  raonha 
kennenhayere  ne  raorahkwa  entkarahkwinegeane  shat- 
enyontsheanonni  ne  yogoyanere  oni  yehserohense,  oni 
jicnhageanoreste  shatenyaweane  ne  yagoderihwagwari- 
hsyon  oni  ne  yahtey  agoderihwagwarinsyon. 

46  Igen  engenhake  ahshenoronhkwageh  ne  ne  yesa- 
noronhkwa,  ohnahoten  enyesayeritshe  ?  yah  ken  ehteha- 
diyerha  ne  Radihwistoroks  (Publicans  ?) 

47  Neoni  ne  ok  tenshenonhweronhege  ne  shenonhkwe, 
nahoten  neaneeh  isi  nonweh  jiniyoht  nodyake  ?  yah  kenh 
ehtehadiyerha  ne  Radihwistaroroks  ? 

48  Ne  kadi  garihonni  kaserihwayerit,  shatenyaweane 
ne  ehjisewaniha  ne  karonhyageh  renteron  jinithorih- 
wayeri.  

CHAP.   VI. 

Keristus  ok  onen  jinithoyeren  roderihwahnoton  ononio- 
karageh :  ne  rohtharahkwen  ne  tenyondaditenrheke  yon- 
dcreanayen. 

SEANIGONHRAYENTONHSEK  tohsa  ayogen- 
tane  nonywehne  ne  sheyawire :  asegenh  tokat  ehni- 
yoht  yahteyorharats  ne  a-ahyatonrase  ne  yanihah  karon- 
hyageh renteron. 

5J  Ne  kadi  wahonni  ne  ehnaahsyere  nothenon  ensheyon, 
tohsa  saderagarerast  ne  kahonrahwats  sahenton,  jiniha- 
diyerha  ne  radigonatahkwa  ne  spnagogue-taemgon  oni 
jidekanatogenhseron,  heneh-ronadatonnih  nongwehne,  ne 
raononwesenhtsera.  Agwah  wagvvenhahse,  enhadiyeni^. 
nenhontonratahkwe. 

:Nok  nonen  ehnensyere  adaditenron,  tohsa  yotogens . 
ne    ehsenegwati  sesnongeh  jinagayere  jiseweyendehtah- 
kon 

4  Ne  kea-igen  ne  kentenrehtsera  aonhsehton :  oni  ne 
yanihah  tehaganere  wahhi  nadahsebtongeh,  agwah  ra- 
onha  tenyarihwaseragwaten  okthenwatkwatho. 

5  H  Neoni  katkeh  onen  enhsadereanayen,  tohsa  ehna- 
jer  jiniyoht  ne  radirihwayesahtha :  radinouwese  nahotde- 
reanayen  radigeanyate  synagogue-tseiagon  oni  jideyo- 
denataktanihon ;  ne  ne  tahonwadiganerake  heneh-rona- 
dadonni  nongwehne,  agwah  wagwenhahse  enhadiyena 
nenhontonratahkwe. 

6  Nok  nise,  nonen  enhsadereanayen,  sadaweyat  kishen 
jinonweh  aonhaah  nikanaktaah  ne  sanonhsagon,  oni  ne 
onen  ensenhotonge  jikanhogaronte»  sadereanayen  yanih- 
nehha,  adahsehtongeh ;  neoni  yanihah,  tehaganere  adah- 
sehtongeh;  enhyatonraten  okthenwatkwatho. 

7  Nok  nonen  enhsadereanayen,  tohsa  okhoriwagon 
agenhake«  jinihadiyerha  ne  yahtehodirihwiyohston :  igen 
ronehre  enyorihontane  genh  ji  eso  rondatihs. 

8  Tohsa  kadi  nise  ehnasewaweyanotenhake  :  igen  ne 
yanihah  roderyentare  jinahoten  tesatonhwenjonni,  arekho 
tesarihwanonton  jinatesatonhwenjonni  ne  raonhageh. 

9  Ken  kadi  nenhsyere  jinikarihoten  nonen.  enhsaderea- 
nayen: Shongwanihah  karonhyageh  tehsideron,  sahsea- 
nadogenhti : 

10  Sayanertsera  aontawehte:  Thahsehre  ehniyaw^ 
nonhwenjageh,  jiniyoht  oni  ne  karonhyageh. 

11  Tagwanataranondenhshek  oni  jiniyadewehnisera- 
geh: 

12  Neoni  tontagwarihwiyohston,  jiyongwadatkarotan 
nih  jiniyoht  ne  jagwadaderihwiyohste^niK  ne  yakbigAc^ 
IQtanih. 


A.   « 

13  Neoni  tohsa  tagwahsharineht  tewadadeanagerah 
tongeh,  ne  sane  sajatagwahs  ne  kondihserohense,  igen 
ise  aayfineratera,  neoni  kashatstenhsera,  oni  onwesenht- 
ahUera,  ne  jiniyenhenwe.  Awent. 

14  H  Igen  ne  tokat  ensehsherihwiyohsten  nongweh 
naboten  ahesanhigon,  ise  oni  Yaninah  karonhyageh 
ensyarihwiyohsten  o-nise: 

15  Nok  oni  ne  yahthaonsahsherihwiyohsten  nongweh 
ne  yesanhigon,  yah  o-nise  ne  Yanihah  thaons-ahyarih- 
wiyohsten  ne  sarihwaneren. 

16  IT  Isi  nonka  ne  kea-igen  ne  katkeh  onen  ensondon* 
dyehte,  tohsa  nlse,  ehnajer  jinihadiyerha  ne  radirihway- 
esalMha,  ok  thihoneanewearon  ok  oya  tkiyoht  jiradigonh- 
sonde :  kengayen  jiniyoht  nenyododahsi,  nongwehne  neay- 
agawendoneyehte.  Agwah  lih  wagwenhasse,  enhadi- 
yena  naah  enhodaderihwaseiagwahse. 

17  Nok  nise,  katkeh  nonen  ensondondyehte,  seayen 
arhoe  ne  sanonjine,  senohare  ne  jiskonhsonde ; 

18  Ken  igen  nise  tohsa  wene'n  nongwehne  nonen  son- 
dondyehton,  ne  ok  Yanihnehah  ne  yodahsehton :  oni  ne 
yanihah,  Tehaganere  ne  adahsehtongeh  tkagonte  enhya- 
tonren  okthenwhaderihwagwatho. 

19  %  Tohsa  othenon  sateweyenton  ne  satshogowaht- 
sera  nonhwenjageh,  ohskenrha  se  nea-ne  engahetkenhte, 
jinonweh  oni  ne  yenenhskwahs  enyerihsi  nok  enyenen- 
hsko; 

20  Ken  tenhnon  kayen  sadateweyentonhahse  nahts- 
hogowahtsera  ne  karonhyageh,  jinonweh  yahothenon 
thavotken  ohskenrha  kishen  aonsagahetkenhte,  ji  oni  non- 
weh  yahthayondaweyate  ne  yenenhskwahs  nayesanen- 
hsko: 

21  Igen  jikayen  ne  satshogowahtsera,  eh  oni  ne  serih 
kayen. 

22  Ne  ne  kahswathetsera  noyeronta  ne  wahhi  ne  og- 
ara :  tokat  nongen  ne  skahtegeh  ne  ok  enhskat,  sayeron- 
tagwegon  kahawe  kananon  ne  kahswathedahtsera. 

23  Nok  oni  ne  skahtegeh  tokat  enwahetkenhake,  sa- 
y^rontagwegon  oni  entyogarahshege.  Nok  oni  jinniwat 
ne  teyohswathe  nisetseteragon  entyogarahihege,  yon 
ehragwaht  onhte  kowanen  ne  tyogarahs  I 

114  IT  Yah  onhka  ne  rongweh  tehniyahshe  ahonwa- 
Mreaniyohake  dejaron  ahshagoyeritshe :  igen  ka  ok  nik- 
ayen  enhohswen  enhskat  nok  shayadat  enhonoronhkwe ; 
netens  shayadat  enhodyenawaste,  ne  shayadat  enhogen- 
hraten.  Yahthayegweni  ahonwayotenhse  ne  Niyoh  npk 
oni  tkarengeanyehtsera. 

25  Ne  wahonni  lih  wagwenhahse,  Tohsa  ne  aahsea- 
nonhtonyonvve  jisonhe,  nahoten  aahsege,  ne  teas  nahsne- 
gira,  shegon  oni  ne  jorongeh  nahoten  asahkwase.  Yah 
ken  onhte  jiyagonhe  senha  teyogarowanen  jiniyoht 
naayeke  nothenon,  nea-ne  noyeronta  jiniyoht  ne  kanena  ? 

26  Jadkahthoh  jitea-ah  kondidyese ;  yahtekondiyen- 
thohs,  yah  oni  tegononekeriyaks,  nagondiyonte  jiyetsk- 
wayestha ;  nok  yanihah  ne  karonhyageh  ranontens. 
Yah  ken  tesewehre  senha  ise  teyetshigeanyon  ? 

27  Kaok  nikayen  jinijon  nonwa  ne  tayerenh  ahag- 
weni  johsidat  senha  ahahneayesenhake  ? 

28  Neoni  ohnyotyeren  ne  seweanonhtonyon  ne  kane- 
na?  tejatoreht  ken-watonnyanyonhs  kahehtayenton,  gon- 
dehyaronhs ;  yahtegondadyotenhse,  yah  oni  tegondihshe- 
riye: 

29  Neoni  shegon  lih  sagonyenhahse,  kea-igen  shate- 
yoht  ne  Solomon  agwegon  ne  ronwesenhtahkonne  yah 
eh  teyoyanere  jinihahkwenyoteane  jiniyoht  enhskat  ne 
kea-igen. 

30  Ne  kadi  wahonni,  igen  Niyoh  rahrawi  ne  ohon- 
te-ogon  ne  kahentageh,  wahhi  nonwa  yotonni  oni  enyor- 
hea-ne  nok  enwatshaahton,  yah  ken  nise  senha  eso  teh- 
yahrawi,  O  nigonhah  sayen  ne  tewehtahkon  ? 

31  Ne  wahonni  tohsa  ne  seanigonhrayenton,  ahsad- 
onhege,  nahoten  enyagwake?  ne-teas  nahoten  entewah- 
negira  ?  neoni  ka  naontawe  nayongwarane  ? 

32  (Igen  jinonkadih  agwegon  jinikariwageh  ne  kea- 
igen  ne  Gentiles  ronesax :)  Igen  ne  karonhyageh  then- 
teron  jranihahroderyentare  agwegon  ne  gea-enh  tesat- 
onhwenjonnih. 

33  Nok  sewesak  tewatyerenht  ne  kayaneitsera  n« 
Niyoh,  neoni  raoderihwagwarihsyonhtsera :  agwegoa 
jinikariwageh  negea-enh  ehneayaweane  nisegeh^ 

34  Ne  wahonni  tohsa  aaliseanonhtonyonwe  jineaya- 
wen  nenyorheane;  igen  nenyorheane  tenwadjratorente 
se.  nea-ne  jinahoten  teyotonhwenjohon.  Ethobji  wahhi 
jioigon  yoyen  niyadevvehniserageh  ne  wahetken. 


CHAP.    VII. 

Keristus   waharihokten  roderihwahnoton  onontoharageh ; 
rorihwahsten  yagoserahrehsion  tayondadyatorehte. 

TOHSA  tesheyatoeht,    ne   nise  ne    yahthatenjesaya- 
torehtane. 
3  Igen  ok  ehnenjaweane  jinatensheyatorehte,  nen  ise 
tenjesayatorehte :   neoni    jinensheyatenyenten,    onhka  ok 
o-nise  ne  enjesatenyendenste  nise. 

3  Ohneane-eh  sadkahthohs  ne  raogahrehta  ne  jatade- 
gen-ah  ragahrageh,  nok  oni  yahthatehsyatorehtha  ne  ise 
senawasageh  ne  ne  ise  skahtegeh  1 

4  Ne  tea-ens  thenon  nongenh  ahtsenhahse  ne  jatade- 
gen-ah,  to-knyotago  ne  sagahrehta  ne  skahtegeh ;  oni, 
ahsadkahthoh,  ne  ise  senawasageh  ne  skahtegeh  1 

5  Ise  serihwayesahtha,  tewatyerenht  isi  yasatih  ne 
senawasageh  ne  skahrageh ;  ethone  nen  ise  enskahriyo- 
hake  onen  enhsnyotago  he  jatadegen-ah  raogalirehta  ne 
ragahrageh  ; 

6  %  Tohsa  nothenon  nokhwadogenhti  aahsenonte 
herhar-hogon,  ne  tea-ens  ne  saraseses  askehronhahse 
khweskhwes,  asegenh  tengonhskwaserongo  ne  gonhsi- 
geh  neoni  ehnenskontyerate  onen  ise  enyesatkonten-eye- 
sarajongo. 

7  %  Serihwanonton,  oni  enyeson ;  serak,  oni  enhsets- 
h^ri :  yaskonhrekhon,  nok  enyesanhotongwahse. 

8  Igen  niyadeyagon  ne  yerihwanondons  yondataw- 
ihs ;  naah  neoni  enyagesakshege  yetshenryese ;  oni  ra- 
onhageh  ne  enhagonhrekhon  enhonwanhotougwahse. 

9  Ne  teaens  onhka  nonwa  jinijon  onhka  ok  ne  roy- 
en-ah  ahorihwanondonse  kanatarohk,  yenhaon  genh  ra< 
onhtt  onenya  ? 

10  Ne  tea-ens  ahorihwanondonse  kenjonhk,  ne  geot 
yeahaon  nonyare  ? 

1 1  Nok  oni  nongenh  nise,  ne  sarihwaneraakskon,  sa- 
deryentare  ki  nahoten  ne  yoyanere  ensheyon  ne  saksha- 
ta,  to  kadi  onhte  niyaweta  Ranihah  ne  karonhyageh 
enhshaga-on  ne  yoyanerese  nonhka  ok  ahonwarihwane- 
geaniheke  1 

12  Ne  kadi  wahonni  agwegon  jiok  nahoten  ihsehre 
ehnayesayerase  nongweh,  ehnasheyeras  rononha;  ne 
negea-enn  nyoderihwagwarihsyon  oni  agoyatadogenh- 
tishon. 

13  H  Sadaweyat  jikanhogaronte  ne  wentori:  igen 
kanhogaronh,  oni  yohahowanen,  jinonkadih  enyagoh- 
sharinehte  jinonkndih  atkaronnyat,  oni  yawetowanen 
eh-henyenhte  netho : 

14  Ne  wagarihonni  ji  wentori  jitkanhogaronte,  neoni 
niyohahaah  jinonkadih,  ayagohsharine  ne  neayagonhe- 
ge,  oni  niyagon-ah  neayetshenri. 

15  IT  Sewadeanigonraren  ne  onowen  yetshiyaderih- 
wahnotonse,  eheayonwe  agonena  engeahake  teyodinaka- 
ronton-ah,  nok  ne  nagonh  nonkadih  aniyoht  onathayon* 
nih  jinikanigonhrakshen : 

16  Ensaderyentarane  naah  onwa  jinihodiyotenhsero- 
ten.  Wani  nongweh  ayaroroke  genh  onenharatasehon 
aganyenten,  ohiktageh  tokat  jogahrehtese  enhanyentago 
orhogtegowah  enwaton  genh  ? 

17  Eh  kadi  niyoht  jinigon  ne  karondiyose  wadyenth- 
tha  ne  wahiyose ;  nok  ne  karondakshen  wahyakshen  ki 
na  nenganyonten. 

18  Igen  ne  karontiyoh  yahteyaweht  aonhetkenhake 
nenganyonten,  ji  oni  niyoht  ne  karontahetken  yotakshen 
yah  wahhi  teyorharats  ne  wahiyoh  aganyonten  oneane-eh. 

19  Niyadekarontageh  ne  yahteyoyanere  naganyen- 
tane  enyeyake,  wahi  ehyaagoti  ojistageh. 

20  Ne  kadi  wahonni  agaonhatseragon  enyongwato- 
gense  nahoten  iwat  jiniyagoyotenhseroten. 

21  1^  Yahten  niyadeyagon  ayondonhege  iihne,  Saya^ 
ner,  Sayaner,  ayondaweyate  kayanertseragon  ne  karon- 
hyageh; ne  ok  enwaton  ne  ehnenyeyere  jinithonigonh> 
roten  ne  Ragenihah  ne  karonhyageh^ 

22  Yawetowanen  yong  wean  ire  netho  wehniserade, 
Sayaner,  Sayaner,  yah  kenh  teyongwahne  sahseanagon? 
oni  ise  sahseanagon  yotononh  skonwadiyatinegeahon 
onehsbonhronon-ogon  ?  oni  ne  ise  sahseanagon  yongway- 
Oten-onh  yotyanatenyon  ? 

23  Neoni  ethohkeh  lih  enkheyenhahse  rononhageh, 
yahnonwenton  tegonyenteri ;  eren  kadi  seht,  nise  sayo* 
tehkonne  sewaderihwatewahtonhseragwegon. 

24  1  Ne  wahonni  onhka  kiok  yagothonde  ne  ken  igen 
wakthare,  nok  oni  ehneayeyere,  ne  wahonni  tenhsyatye- 
reane  ne  ronigonhrowanen,  ne  otstenrageh  wahadenonh- 
sonni : 

25  Oni  kageanorahserowanen,  aonhnoton  ayotade, 
ehtayoyake  jinonweh  nikanonhsote ;  yahohthayawen ; 
jikanonhsote ;  igen  otstenhrageh  tkanonhsahere. 

26  Neoni  niyadeyagon  ne  yagothonde  jinigon  ne  gea- 
enh  wagadatih,  oni  yah  ehthenyeyerane,  ehneayagoya- 
tawen  jiniyoht  ne  yagoteh  nongweh,  ehwahadenonhsonni 
onehsaronhkwageh : 

27  Neoni  kahstarowanen  tonseane,  onhnoton,  watka-^ 
weratase,  ehwatyoyake  jikanonhsote;  ondenonhsarihsi : 
yorihowanen  ji  naawen.  ». 

28  Neoni  ehnaaweane,  ne  onen  Yesus  saharihokten 
jinigon  wahenron,  nongwehogon  eso  waagorihwanehrago 
jiniwatroryahtseroten : 

29  Igen  jiwahshagorihonyen  jinikarihoten  agwah  ka- 
shats,  tenhsera  jirodalih,  yah  ehteyoht  jiniyoht  ne  Scribes, 


CHAP.    VIII. 

Keristus  sahshagojontanyon  ne  Leper,  ji  ok  nahoten  nil/' 

agoyatawense. 

NEONEN    shatontahatsnenhte     jiyononte,    kentyoh- 
kowanen  tehonityohkondatye  raonha. 

2  IT  Oni  jadkahthoh,  ehwarawe  ronhrare  ne  Leper  oni 
wahonidenhtase,  raonha,  wahenron,  Sayaner,  tokat  ensa- 
thondate,  enhskweni  enhskejonte  jiniwagyatawense. 

3  Neoni  Yesus  wathonisnonhsaren,  keaniyahoyere 
raonha,  wahenron,  ehnengyere;  nen  ki  sahsadewhha. 
Oni  yogondatye  ne  leprosy  sonderagewe. 

4  Oni  Yesus  wahaweiihahse  raonha,  sadkahthdh  tohui 
nongweh  shehrori ;  ne  ok  heren  saeeht)  ehtsenatonhahs 
tenhnon  ne  Rajihenhstaji,  neoni  ehnenhsyere  ji  ensheyon 
jinihawen  ne  Moses,  ne  enwatenyendenhstahkoa  lonon* 
hag^eh. 

6  IT  Ne  onen  Yeius  '  hiyahadaweyate  ne  Capetnaumi 
ehwarawe  ne  Centurion^  wahorihwanegen  raonha, 

6  Neoni  wahenron,  Sayaner,  rinhase  rayatyonni  ro« 
nonhwaktanih  ne  ne  palsy,  agwah  yonigonhrakshat  jini- 
horonhyagen. 

7  Neoni  Yesus  wahawenhahse,  ehyenge  enshijonte. 

8  Ne  kadi  Centurion  saharihwaserago,  wahenron, 
Sayaner,  yahohestonhah  tekariwa  jinigyatoden  ne  ehya* 
ahse  jitewagadahskwahere :  ne  ok  nenhsadatih,  saweana 
enhshojonte  ne  rinhase. 

9  Igen  lih  ne  hejin  wagityohkwayen,  shoder,  iih  en- 
tkeanonhton  enhiyenhahse  ken  rongweh,  waas,  Ehyenrej 
nok  hare  oya,  engiron  Kaats,  entre  naah ;  oni  rinhase, 
engiron  Ehnajer,  ehnenhayere. 

10  Ne  ne  Yesus  rothonde,  wahonehrago,  oni  wah« 
shagawenhahse  jinigon  ne  ronne,  Agwah  Iih  wagwen- 
hahse  yahkanega  tewagetshenryon  ehnikowanen  aon* 
tayagawehtahkon,  yahten,  ki  ne  Iserathaga. 

11  Neoni  wagwenhahse  heso  negen-enh  ken  henty- 
eyenhtahkwe  jitkarahkwinegense  oni  jiyatewatsothos, 
oni  enhskahne  enhontyen,  ne  Agwerent,  oni  Isaac,  oni 
Jacob,  kayanertseragon  ne  karonhyageh. 

13  Nok  ne  kakshata  ne  ken  kayanertsera  ronwadiya* 
tinegenhse  ahsatagon  niyenhanne;  enwatsjitigo  teaya* 
gonavriroke. 

13  Neoni  Yesus  wawenhahse  ne  Centurion,  Heren 
sasehtj  igen  ehnaawen  jidesehtahkon,  etho  nyawen  ni- 
segeh.  Neoni  ne  ronhase  sahayewentane  ok  oni  ne  wa* 
datye  ne  hour. 

14  1^  Neoni  ne  onen  shahadaweyate  Peter  jirononh- 
sote  wahadkahthoh  ne  rone  onistenhah  yeyatyonni,  ya- 
gonhwaktanih  yatogonhkwarhohse. 

15  Neoni  keaniyahayere  kasnongeh,  neoni  waodeton- 
kwahrago ;  neoni  ontketsko  oni  ondadenhane  wagotsier* 
iste. 

Id  IT  Ji  onen  waogarahvtre,  ehwaondadyatheon  eso  ya« 
gOTkh  ne  ne  yagonadeweaniyohston  onehshonhronon- 
ogon;  iahadiyatinegenwe  kanigonhrakshen-ogon  ne  ok 
raoweanawarate,  agwegon  nea*ne  sayeyewentane. 

17  Ne  kadi  wahonni  yagarihwayerine  jinihodadihne 
ne  Prophet  Esaias,  rawen,  raonha  wathadadehkwase 
jiniyongwayatawenhie,  oni  wahadahkatstatshe  ongwa' 
nonhwaktenhsera. 

18  If  Nonwa  ne  onen  Wahadkahthoh  agwah  kenty- 
ohkowanen  watheanityohkonten  raonha^  oni  washago- 
datyase  ne  nahonhtenti  eren  nakaihonhatih. 

19  Neoni  rayatatogen  ehwarawe  ne  nariwa  Scriht^ 
oni  wahawenhahse,  Tageweaniyo,  lih  hentene  engonh* 
sere  ji  ok  nonweh  niyenhenhse. 

20  Neoni  Yesus  sahawenhahse  ne  rongweh,  wahi  jit- 
sho  yonatshonwenyon,  oni  jiten-ogon  gonlsjinahkonnihs 
nea-neeh ;  ne  ronwayen  nongweh  yah  kanega  tehonak- 
tayen  jiyahadenonjistayen. 

21  Neoni  shayadat  ne  jinihotyohkwa  wahawenliahse, 
Sayaner,  nyare  tewatyefenht  shiyadata-anhah  ne  ragen- 
ihah. 

22  Nok  Yesus  sahawenhahse,  Takser;  rononha  nis- 
«a  ne  raonenheyonta  ronwayadata. 

23  IT  Neonen  sahadita  ne  kahonwagon,  wahonne  ne 
taotyohkwa  wahonwahsere. 

24  Neoni»  sadkahthoh,  wagawerowanahte  watyong* 
Wareehste  ne  kanyatarageh,  agwah  waganehragwahte 
onen  watnegitaaha ;  nok  raonha  rotas. 

25  Neoni  ne  raotyohkwa  wahonnehte  raonhageh, 
oni  wahonwayehte,  wahoniron,  Sayaner,  tagwayatagen* 
ha '  waditewenheye, 

26  Neoni  wahshagawenhahse,  Ohnea-neeh  weeewah- 
teronne  O  nigonhah  tisewehtahkon  ?  Ethone  wahad- 
ketsko.  oni  wahariste  ji  yaote  oni  ne  kanyatare ;  oni  wh« 
hondarayewentho. 

27  Jinihadi  wahodirihwanehtago,  rontonyon,  Ot-hon- 
hte  agwah  nahrongwetodenh,  jinaawen  owera  kanyatar* 
Wahonweanarhkwe  ? 

1iS%  Neonen  shiyaharawe  ne  eren-nakanyataradi  ea 
agerahseragon  ne  Gergesenes,  ehwathonterane  tehniyah^ 
she  ne  ne  yonadeweaniyohston  onehshonhronon-ogoiv* 
ok  keanonweh  thondane  jiyondyadataahstha,  oni  iio^te- 
yaongwetanonyaniht  nihserohen,  yah  onhka  thohal^ 
tha-ayenhte  jitehyatawenri, 

29  Oni,  sadkahthoh,  wathodihenrehte,  wahniron,  na- 
Jioten  nayagyatyera,  nisegeh  Yesus,  ne  nise  yayen-ah 
ne  Niyoh?  kentho  genh  tahsehte  neorskenironhyar 
genhte  arekhose  yeyoderihwihhe  ? 

30  Neoni  inonh  niyore  ji  ninese  jigonnese  khweskh- 
weshogon  teyonatskahontyese. 

31  Ne  kadi  nonehshonhronon  wahonweanidenhten, 
raonha  wagoniron,  tokat  ensehskwayatinegenwe  enwa- 
ton  genh  ne  khweskhweshogon  aonsayagwatyenhahse. 

32  Oni  wahshagawenhahse,  wasene,  ne  onen  sahadiya* 
geane  onen  khweskhwestseragon  sahondaweyate :  oni, 
sadkathoh,  khweskhwestseragwegon  watkonrahtade  yo- 
deronhyenton  yagontsnenhte  wagarenre  kanyataragon, 
yagondiskonne. 

33  Neoni  jinigon  raoditshenen-genha  wahontego,  ok« 
thiyathonnehseron  jikanatayen,  wahontrori  jiniyadekari- 
wageh,  jinaawen  ne  ronatyeanihne  Onehshonhronon* 
ogon. 

34  Neoni,  sadkahthoh,  kanatagon  agwegon  waeya* 
geane  yathonwaterahte  Yesus:  ne  onen  wahonwadkah* 
tho,  wathonwanonweron  ne  ne  akte  nonkadih  niyaonsars 
ne  ehnonweh. 


CHAP.    IX. 

Keristus  sahshagoja,  .  yagnnonhwaktani  ne  Pal 

NEONI    sahadita    kahonv  jyagowahne,    tonsahayay- 
ake,  sarahwe  jinoiiweli  raonha  ranagerahseragonh 
kanatagon. 

2  Neoni,  sadkahthoh,  ehwahonwayathewe  raonhageh 
rononhwaktani  ne  ne  yalsy,  rayatyonnitye  kanaktageh: 
neoni  Yesus,  wahagenh  anyoh  thonehtahkon,  wahawen- 
hahse  ne  rononhwaktani ;  Gonyen-ah,  sadeanigonhkat- 
«tat ;  sarihwaneraakshera  sayesarihwiyohsten. 

3  Neoni,  sadkahthoh,  radiyatatogen  ne  Scribes  waiori' 
iiehre  ne  rononhatseragon,  Ne  gea-ne  rongweh  wabarih- 
wanerake  ne  kowanen. 

4  Neoni  Yesus,  roderyentare  jironnonhtonyon,  rawen, 
ohnyotyeren  isewehre  jonha  wahetken  ne  sewerihogon? 

5  Igen  kanikayen  onhte  watyesenha,  nayairon,  sayesa- 
rihwiyohsten  nise;  netea-ens  nayairon,  Testan,  sahtenti? 

6  Nok  kenkayen  ahesewaderyentarake  ne  ronwayen 
nongweh  roshatstenhserayen  nonhwenjageh  nensehshag- 
orihwiyohsten  ne  yagorihwaneren,  (nen  wahawenhahse 
ne  rononhwaktani  ne  palst/)  Sadketsko,  tesehk  ne  sanak- 
ta,  'ehyonsaseh  jidesanonhsote. 

7  Neoni  wahadketsko,  sahahtenti  jithononhsote. 

8  Nok.  onen  jinikentyohkwa  wahontkahtho,  wahodi- 
rihwanehrago,  neoni  wahonwayonwesahte  Niyoh,  jiniyo- 
rihowanen  shagoshatstenhserawi  nongweh. 

9  IT  Neoni  ne  nen  Yesus  sahatongohte  isi-nonweh- 
shon,  wabogen  rongweh,  ronwayats  Matthew,  ehrent6ron 
jiyondyendahkhwa  ne  radihwislaroroks :  neoni  wahawen- 
hahse, Takser  iih.     Oni  wathatane,  nok  wahohsere  raonha. 

10  Neonen  shontongohte  nea-neeh,  Yesus  wahatyen 
radekhonyane  kanenhsagon,  sadkahthoh,  kentyohkowa- 
nen  radihwistaroroks  oni  rodirihwaneraakskon  wahon- 
newe  wahontyen  ok-henhskahne  raotyohkwa  oni. 

11  Neoni  ne  onen  ne  Pharisees  wahontkahtho,  wa- 
honwenhahse  ne  raotyohkwa,  Ohnea-neeh  wathondonte 
nejisewaweaniyah  ne  radihwistaroroks  nen-tenhnon  rodi- 
rihwaneraakskon ? 

12  Nok  neane  Yesus  waharonke  negen-enh,  wahshag* 
awenhahse,  Kengayen  yahtha-teyotonhwenjohon  ne  ya- 
goyanere  natshinahkenta,  ne  ok  nyagononhwaktani. 

14  Wasene  tenhnon  jonha  sewadadrihonyen  nahoten 
nea-ne  kenton,  lib  agenigonra  nayondaditenre,  oni  yah- 
tha-gyena  ne  kaneyonhkhwa :  igen  yah  kenh-tetewage- 
nonhton  ne  akhenyente  ne  yagoyanere,  ne  ok  ne  yagori- 
hwaneraakskon  ne  aonsayondatrewahte. 

14  Ethone  ehwahonnewe  ne  raotyohkwa  ne  John,  ron- 
ton, Ob-naaweane  niih  nok  ne  Pharisees  ronendondyeh- 
tha  yotkate,  nok  ne  seniyobkwa  yah  nea-ne  tehonendon 
dyehtba?  ., 

15  Neoni  Yesus  wahshagawenhahse  rononha,  Enwa- 
ton-genh  nondadyen-ogon-ah  nen  se  y^nyagon  aont^hon' 
yonkwe,  jiniyore  enhskahne  ronnese'/  nok  enwehnisera- 
deke,  nen  eren  enhonwayatenhawilite  ne  ronnyakhOk 
nen-tenhnon  ethone  ayagawendondyehte. 

16  Yah  onhka  nongweh  ayeranendakte  nogenhase 
agenhake  agayonneh  ayeranendakte;  nagonena  igen  ne* 
yeranendakte  nase  agayonneh,  ne  ok  hegonh  ne  engahet- 
kenhte  senha  jiniyohtonne. 

17  Yah  oni  nongweh  thayageta  ase  ne  wine  katshe- 
tagayonne ;  nok  se  tengarine  ne  katshe,  nok  ne  wine  en- 
wawerontha,  ok  ne  yagetaas  ase  ne  wi7ie  ase  oni  n« 
katshe,  dejaronh  tengyatadyatanonhstade.  '^ 

181"  Shegon  ne  nihohtharagwen  jinikariwageh  ne 
rononhageh,  ehwarawe  rayatatagen  ne  ne  Rarihwagwat- 
agahs  oni  waherihwanegen  raonha,  wahenrop,  Kheyen* 
ah  nonhten  tyagawenheyon :  nok  tasheyeanisnonhsaren 
aonhaget,  nok  enjagonheke. 

19  Neoni  Yesus  wathatane,  ok  yonsahohserehte,  nok 
oni  ne  raotyohkwa. 

23  Neoni,  sadkahthoh,  agonhehtyen,  ne  naonegwenh- 
sa  yohetkeaonh  tekenih  johserare,  ehshiyoht  rahshonnea 
nontawe,  nok  wagayena  jidetkagwathon  ne  raonena : 

21  Igen  wahehre  naonhatseragon,  Toka-nonna  ne  ke- 
eniyahagyere  ne  raonena,  aonsagyevventane. 

22  Nok  Yesus  wathatkarhateni ;  nonen  wahadkah' 
tho  naonha,  wahenron,  Gonyen-ah,  skeanen  sadadenigon 
rayen  ;  jidisehtahkon  aoriwa  sahsyevventane.  Ne  oninon 
hehtyen  sagayewentane  ok  ne  hour. 

23  Neoni  onen  Yesus  yaharawe  jirononhsote  ne  rarih-» 
wagwatagwahs,  oni  vvahadkahtho  ronwadinhaonh  non-* 
gwehogon  ronaderitstare, 

21  Raonha  wahshagawenhahse,  Tagwanaktothas ; 
igen  yah  ne  gen-enh  ne  kayataseah  yahte-yawenheyon, 
ne  ok  ne  yagotas.  Neoni  wahodiyeshon  ne  ne  wahodi- 
genhraten  yaweht. 

25  Nek  ji  onen  ne  ronongwe  sahonwadiyatinegenwe ; 
43thone  yahadaweyate,  neoni  wahshagonontsha,  ethobkeh 
fontketsko* 

25  N^oni  jinaawen  watewaderihogo  jinihononhwenja- 
Aetho. 

27^  Neonen  ne  Yesus  eren  sarehte  ne  etho,  tehniyah- 
she  tehnironwegon  wahonwahsere,  tehodihenrehtha,  ya- 
tODy  Ise  yayen-ah  ne  Davved,  ahskenitenre. 

59  Neoni  shiyaharavve  jikanonhsote,  ne  tehnironwe- 
gon yohonwayatoreana :  Neoni  Yesus  wahenron,  Tise- 
riehtahkon  genh  ne  iihne  nisenehre  enkkweni  ehneaya- 
weane?     Wahniron  ne  raonhageh,  Etho,  Sayaner. 

29  Ethone  kea-niyahayere  ne  nigahtegeh,  wahenron, 
Ne  ok  engarrihonni  jitisenehtahkonh,  ehneayaweane. 

30  Neoni  onen  sondenhotongo  ne  nigahtegeh :  neoni 
Yesus  wahshagorihwahniratshe,  ne  wahenron,  Seninig- 
onrare  tohsa  onhka  yagotogens. 

31  Nok  lononha,  ne  ok  wathondekhahsi,  ok  no  wah~ 
nirih  howanahte  jinaawen  enagerahseragwegon. 

321^  Ji  nen-wahadiyageane,  sadkahthoh,  ehwahon- 
wayathewe  tehahonhtagwegon  rongweh  rodeweaniyoh- 
steani  onehshonhrenon. 

33  Ne  onen  nonehshonhronon  shonsagonwayatinegen*- 
we,  nen  oni  sahaweanatane :  oni  jinikentyohkwa  waho- 
dinehrago,  ronton,  Yahnonwenton  teyongwagen  jinake 
Iserathaga  shigen. 

34  Nok  ne  Pharisees  ronton,  Raonha  shadatinegene 
onehshonhronoTi-onogon  nese  aoriwa  ne  thayatagweniya 
royenawase  nonehshonhronon. 

35  ^  Neoni    Yesus    wathetsdekhawhka    jikanatayent- 
on,  shagorihonnyeanihatyese  ne  Synagogues,  oni  roderi- 
hwahnotontyese  ne  Orihwadogenhti  ne  kayanertseragon, 
oni  sahshagojonte  jiok-nikanhroten  nongwehneh. 

36  Nok  onen-  wahadkahtho  jinykentyohkwa,  ehnaa- 
weane  jiniyoht  ne  wahshagotenre  rononha,  igen  anyoh 
wahondonrishenhragon,  igen  a-naawen,.  jiniyoht  teyodi- 
nakaronten-ah  yahte-yodiyen  ne  tagonwadihsnyene. 

37  Ethohkeii  wahshagawenhahse  ae  raotyohkwa, 
Sane  jiniyoht  enshigen  ne  yagohehtowanen,  nok  niya- 
gfonhah  ne  yagoyotens : 

38  Jadereanayen  kadi  ne  garihonni  ne  Royaner  jiro- 
yenthon,  ne  engarihonni  endehshagonhaae  ne  yagoyo- 
Sens  jinonweh  ne  raohehtageh. 

CHAP.   X. 

Keristus  yahshagonhane  tt  kfimhshadire  rodirihwiyohston 
toahshagorihwahniratshe  ne  kashatstenhsera. 

NEONI  ne  onen  shiyahshagononke  raonhageh  ne 
tekenihshadire  raotyohkwa,  wahshagaon  ne  ka- 
shatstenhsera nenhadisheani  ne  kondinigonhrakshen* 
nenwaton  enshadiyatinegenwe,  oni  jiok-nahoten  agwe- 
gon  enshagodijonte  jiok-neayagoyatawenhshege  kanhra- 
ogon. 

2  Ne  nonwa  ne  raodihseana-ogon  ne  tekenihshadire 
rodirihwadogenhti  kea-nihadih:  Tyotyerenhton,  Simon, 
ne  ronwanatonhkwa  Peter,  oni  Andrew,  yadategen- 
ah ;  James  royen-ah  ne  Zebedee,  oni  John  yadaten-ah ; 

3  Philip,  oni  Bartholomew,  Thomas,  oni  Matthew  ne 
rahwistaroroks ;  James  ne  royen-ah  Alpheus]  oni  Leb- 
heus,  tehahseanarahkwe  Thaddeus ; 

4  Simon  ne  Canaan-haga ;  oni  Judas  Iscariot,  nie  ne 
tehonigon  hrasere. 

5  Ne  neh-nihadi  tekenihshadire  Yesus  yahshagon- 
hane, neoni  jinashagorihon,  wahenron,  Tohsa  ehniyaha- 
sewe  jinonka  ne  ne  Gentiles,  ken  oni  nonkadih  jikana- 
tayenton  ne  Samaritans,  tohsa  sewadaweyat. 

6  Senha  yoweyenhston  ehniyahasewe  jiniyoht  teyodi- 
nagaronton-ah  ne  Iserathaga. 

7  Neoni,  janiyenhensewe,  jiderihwahnoton,  enseniron^ 
Ne  kayanertseragon  ne  karonhyageh  ok-hetho  naah. 

8  Enyetshijonte  kanhra,  oni  yetshiragewas  ne  lepers, 
sayetshigetsko  ne  yagawenheyon,  sewayatinegenweh 
nonehshonhronon-ogon :  watyesenha  ji  wesewayena,  ok- 
thenwatyesenhake  ji  enyetshiyon. 

9  Tohsa  sadeweanotak  ojinegwar  karistanoron,  yah 
oni  karistagenrat,  yah  oni  nojinegwarakshenhskwa  sah- 
natahkne  aondahke : 

10  Tohsa  oni  ne  yerahkwa  nathahinon-onhkeh,  yah 
oni  tagenihake  adyatawit,  yah  oni  ne  ahta,  yah  oni  ne 
adeanits:  igen  ne  yagoyodatyese  enwaton  beayondade- 
nonte. 

11  Neoni  jiok-nikanatodenh  tokat  yonatawenhte  en- 
sewadaweyate,  ensewarihwisake  etho  onhte  yaweryenti- 
yoht ;  neoni  ehnonweh  sewenterondak  jiniyore  eren  en- 
sev^ehte. 

12  Neoni  ne  onen  enyetshinonhsoreane,  teyetshinon- 
weron. 

13  Neoni  tokat  etho  jfnikanonhsoten,  yetshiyon  ne 
sewayanerenhsera :  nok  yahten  kishen  yah  ne  shatege- 
na,  isegeh  enskayendahte  ne  yoyanere. 

14  Neoni  onhka  kiok  ne  yahthayetshiyadewehkwen, 
netea-ens  ne  sevvaweana  yahthayondahonhsadate,  nonen 
teajisevvadekhahsi  ne  yagononhsote  tokat  kanatagon,  se- 
wagenrawak  ne  seAvahsigeh. 

15  Agwah  wagwenhahse,  keaniyawenhsere  yenwa- 
tongohte  jiniyaweaonh  ne  Sodom  oni  Gomorrah  enweh- 
niseradeke  raojenhayenhtserageh,  ne  ehkenatayen. 

16  Sevvadkahthoh,  lih  yagwanhane  jiniyoht  teyodin- 
agaronton-ah  yagonwanatori  jigonnese  onathayonni :  ne 
kadi  wahonni  sewattokhak  jiniyoht  nonyare,  tohsa  oni 
othenon  sasewaderihwatevvaht  jiniyoht  oride. 

17  Nok  sewadadenigonrarak  nongwehne:  igen  ehen- 
yethiyahdfawe  jiyagojenhayen,  oni  enyetshLsohkwawis- 
non  raodinonhsagon  Synagogues : 

18  Neoni  enyetshiyatinyonte  radikorahshon  oni  ko- 
rahkowahne  ne  niih  ageriwa,  ne  enwatenyendenhston 
jinenhodiyatawen  oni  ne  Gentiles. 

19  Nok  nonen  ensevvadenahskonni,  tohsa  othenon  se- 
weanonhtonyon  nahoten  ahesewadatih ;  igen  enyetshiyon 
naah  ok  nen  hour  nahoten  ensewenron. 

20  Igen  yah  ise  tegen  nenhsadatih,  ne  ne  kanigonra 
yanihah  enyon  nasadatih. 

21  Neoni  yadategen-ah  yenhohtkawe  ne  nahrenheye 
nyadategen-ah,  neoni  ronihah  ne  shagoyen-ah:  oni  ne 
radikshaogon-ah  tenhaditane  enhonwatkonten  ne  shagoy- 
cn-ogon-ah,  ne  engarihonni  ehneayaweane  enhonwadiryo 

22  Neoni  agwegon  nongweh,  enyetshihswen  ne  niih 
akseana  engahstonte:  nok  onhka  ok  yatenharihokten 
^nnonwayatanonhstade  naah. 

23  Nok  tokat  keantayesayere  ne  ken  kanatagon,  se- 
watego  akte  nonweh:  Igen  agwah  wagonyenhahse, 
Arekho  tensadenatongohton  ne  Iseratthagageh,  jiniyore 
ne  Ronwayen  nongvveh  henrawe. 

24  Ne  raotyohkwa  yahtehotongohton  ne  roweaniyo, 
neoni  ne  ronhase  jiniyoht  raoyaneta. 

25  Etho  se  jiniyoht  igen  ne  raotyohkwa  ne  ehnayoh- 
ton  ne  raoyaneta,  oni  ne  ronhase  jiniyoht  ne  roweaniyo. 
Tokat  nongenh  ahonatonhkwen  ne  rayatagvveniyo  jika- 
nonhsote  Beelzebub,  to-kadi  onh-niyaweaon  ji-ahonwa- 
dinatonhkwen  ne  raononhs-agon  ne  ne  senha  agahsea- 
nakshenhake  ? 

26  Tohsa  yetshitshahnihsek  ne  agarihonni:  igen  ya- 
hothenon  tekarharon,  negeane  yahthagatogenhsere :  oni 
aonhsehton,  negeane  yahthiyagatogenhsere, 

27  Nahoten  lih  gonhrori  ne  ahsatagon,  jinahoten  sa- 
datih  ji-wenteh :  oni  nahoten  sathonde  ne  sahonhtageh, 
yasaderihwahnoton  kanonhsoharageh. 

28  Neoni  tohsa  shetshahnihsek  rononha  ne  radiryohs 
noyeronta,  nok  yahthahadigweni  agonwaryo  nadonhets : 
nok  ken  tenhnon  kayen  ehtsetshahnihsek  ne  nenhagweni 
dejaron  enhahtonte  adonhets  oni  noyeronta  onehshon. 

29  Yah  genh  tekenih  jiten-ah  tevvatenhninon  yejo- 
ken-ah  penis  yadeyonenonh  ?  enhskah  kadi  netho  yah- 
teyaweht  aonseane  onhwenjageh  yagayentane  ne  yah- 
thahayatarak  ne  Yanihah. 

30  Nok  jinihsanonhkwiserageh  ne  sanonjme  yonyote 
wahraton  naah. 

31  Tohsa  kadi  sahteronshek ;  ise  naah  senha  yogaro- 
wanen  jiniyoht  ne  tekajitenserageh. 

32  Onhka  kadi  ok  iihne  eyongeweanaten  enyagode- 
ryentarake  nongweh,  shateayawen  lih  oni  tenhihsnyene 
raohenton  ne  Ragenihah  ne  Karonhyageh. 

33  Onhka  kadi  ok  enhagwadonhiyase  teayeganerake 
nongwehogon,  shateayaweane  raonha  oni  lih  enhiya- 
donhiye  raohenton  ne  Ragenihah  ne  karonhyageh. 

34  Tohsa  sewerhek  lih  wagewe  gyenhne  ne  kayane- 
renh  nonhwenjageh :  yah  kfenh  tewagon  nagyenhne  ka- 
yanerenh  n€  ok  tenhnon  nasharegowah.  , 

35  Igen  lih  wagewe  keanigyerane  nongweh  tengarih- 
warhene  enhotkonten  ne  ronihah,  oni  gonwayen-ah  en- 
yotkonten  onistenhah,  oni  nagosawhha  enyotkonten  na- 
wenhonsa. 

36  Neoni  ne  rongweh  tenhadatswenhsege  raonha  ra- 
ononhsagonh. 

37  Raonha  ne  ronoronhkhwa  ronihah  tokat  ronisten- 
hah  senha  ji-ni-yoht  yahothenon  shategena:  oni  tokat 
ronoronhkhwa  ne  royen-ah  shagoyen-ah  teas  senha  ji-ni- 
niyoht  yahothenon  shategena  niihne. 

38  Neoni  onhka  yahtha-taharahkwe  ne  raoyahsonde, 
oni  yahthahagyanenhawe,  yahothenon  shategena  niihne. 

39  Raonha  ne  entheanonhton  jironhe  enhohtonse  naah : 
oni  tokat  enhohtonse  jironhe  ne  iih  ageriwa  enshatshenri 
naah. 

40  Raonha  ne  yayenahs,  ragyenahs  nii'i ;  neoni  onhka 
ok  enhagyena  niih,  ne  enhayena  ne  raonha  ne  thagen- 
haonh. 

41  Raonha  ne  enhoyena  ne  royatadogenhti  raohsea- 
nagon  ne  royatado  genhti,  enhayena  ne  royatadogenhti 
raotsheanonyahtsera ;  neoni  raonha  ne  enhoyena  ne  rode- 
rihwagvvarihsyon,  ne  rongweb  raohseanagon  ne  roderih- 
wagwarihsyon,  ne  rongweh,  ne  kadi  enhayena  jinen- 
honwatonradahkwen  ne  roderihwagwarihsyon. 

42  Neoni  onhka  kiok  enshagohnekanonte  nayehnegira 
ne  enhskat  ne  kea-igen  niyagasa  enhskat  rup  yowistok 
ohnekanohs,  neok  ne  raoseanagon  ne  roiihwadogenhti ; 
Iih  agwah  wagwenhahse  jonha,  raonha  yahothenon  tha- 
garihonni  ne  ahohtonse  nahonwadonhreani. 

'*  CHAP.  XL 

Ne  John  yahshagottanyehte  ne  raotyohkwa  Kerisiusneh. 
TVrEONEN  shontongohte,  ne  onen  Yesus  saharihok- 
-Ll  ten  jinahshagoteweyeanonyen  ne  tekenih-shadire, 
ne  rodirihwiyohstongowah  nathondekhahsi,  neushagodi- 
rihonyen  oni  enhonderihwahnoton  jikanatowanense 

2  "ir  Nonwa  neonen  John  waharonke  jithanhoton  ra- 
naskwase  jinihoyotatyese  ne  Keristus,  raonha  yahshag- 
onhane  tehniyahshe  ne  raotyohkwa, 

3  Neoni  wahawenhahse,  Ise  genh  naah  ne  yagwenU 
tare,  katon  oya  enyongwarbarege? 

4  Neoni  Yesus  saharAwaserago  wahshagawenhahse, 
Wasene  oni  ehtaenatonbahse  ne  John  shegon  jinaawenb- 
seron  jinahoten  sewathonde  oni  sewadkahthohs : 

5  Tehadironwegon  sahadigen,  oni  yerenh^shaksheane 
sahahtenti,  neoni  yagonhrare  ne  lepers  sayoyanereane,. 
oni  teyonhonhtagwegonne  sayonronke  yagawenheyou 
sayontketsko,  oni  yagotenhtenyon  waondaderihowanah- 
ten  ne  orihvvadogenhtiogon. 

6  Neoni  rodahskats  raonha,  onhka  kiok  ne  yahtha- 
hogenhratane  niihne. 

7  H  Neonen,  shatbondekhahsi,  Yesus  tahadahsawen> 
wahshagawenhahse  jinikentyohkwa  ne  hontstonde  ne 
John,  Ohnise-watyeranohne  karhagon  ne  genh  nahese- 
wadkahthoh  1    nohstyentane   watyogarenron   ne   owera  ? 

8  Nok  ohnaawen  neane  jisewatkensehronhne  1  rongweh 
genh  rotsheronyaton  nonetskha?  Jadkahthoh^  ne  neane 
ronyatsheronyaton  nonetskha  ne  na  ne  korahkowah  rao- 
dinonhsagon  raditeron. 

9  Nok.  ohnaawen  ji-seweronh  gatkensehah?  katon 
royatadogenhti  ?  ahtsisewadkahthoh  1  togenhske^  lihj 
wagwenhahse,  oni  isi  na-nonweh  senha  nagoyatad'o- 
genhti. 

10  Igenh  raonha  naah  ne  ronwahyatonse,  Sewadkah- 
thoh,  lih  yakncyateanyehte  ne  nagwadenhatsera  ohenton 
ji-skonhsonte,  ne  wahonni  enyesatagwahse  jiniyenhenh- 
senonhatye  sahenton. 

11  Agwah  lih  wagwenhahse,  Agaonhageh  ne  yagon-* 
ageratonh  nafifonhehtyengeh  yah  na  ne  teyagonagerat- 
stahkon  ne  senha  ayekowanen  jiniyoht  John  shagohne- 
goserahs :  etho  sane  nea-neeh,  raonha  ne  rohsthon  ne 
kayanertseragon  ne  karonhyageh  ne  senha  rakovvanens 
jiniyoht  ne  raonha. 

12  Neoni  jidyodahsawe  shihodehniseratenyonhkwe  ne 
John  Shagohnegoserahs  jiniyore  nonwa  ne  kayanertsera-^ 
gon  ne  karonhyageh  jiniyoht  ne  okthagonweanonhtonse^ 
neoni  ne  yagonigonhrahniron  agwah  jiniyeshatste  jiyey- 
enas. 

13  Igen  agwegon  ne  prophets  oni  ahtyawenratsherai 
yehodirihwadaton  jiniyore  John-ne. 

14  Neoni  tokat  ehnityoht  enhsyena,  negen-enh  Eliag, 
ne  ne  gen  netho  tawehsere. 

15  Raonha  ne  tehahonhtonde  nahahronkhage,  Jinyoh 
raronk. 

16  Nok  ka  onhte  nonweh  lih  agahskanege  negen- 
kahnegwahsade  ?  Thohah  teskyatyere  jiniyoht  heksha- 
o?on-ah  yetarayen  jiyontkehrondahkwa,  oni  yehshago- 
dironhyenha  ne  rontenrotyese, 

17  Neoni  yehanenh,  gwahsodonnihne,  nok  yahtha- 
tesewanonnyahkwen ;  oni  gwatshonnyonhkweanihne, 
nok   yahtesewadaditenron. 

18  Igen  ne  John  sharawe  yahteraks  yah  eni  tehahne- 
girha ;  neoni  waairon,  ronehshonhrontserayen. 

19  Ne  Ronwayen  nongweh  sharawe  hiraks  oni  rahne- 
girha ;  oni  rontonyon,  Jadkahthoh  ne  rongweh  ne  ne  rak- 
kowanen,  neoni  ne  rahnekagastane,  ne  wine,  ne  rontenro 
ne  radihwistaroroks,  oni  rodirihwaneraakskon.  Nok  ka- 
nigonhrowanenhsera  enwaton  tentkarihwagwarihsi  na- 
onha  agoyen-ogon-ah. 

20  IF  Ethone  tahadahsawen  wahshagorihwasten  yori- 
hwashatste  jikanatowanense  jinonweh  yotongohton  ka- 
shatstenhsera  raoyotenhsera  jinihohson,  ne  wahonni  ji- 
yahteshonadatrewa  hton. 

21  Wesewendenhthene,  Chorazin !  wesewendenhthene, 
Bethsaida !  igen  no  raoshatstenhsera  jinihoyoteaonh  jini- 
gon  ehtshisewahsheaheani  jonhageh  ehnidyaweaonh 
Tyre  oni  Sidon,  aonsahonadatrevvahton  wahonnise  ahon< 
atston  ahshirakshenhskvva  oni  ohsehara. 

22  Nok  lih  wagwenhahse,  Keaniyawenhsere  senha 
enwatyesenhake  ne  Tp-".  oni  Sidon,  jinenhodiyatawen 
nehnonweh  niwehniserade  jinatenyetshiyatorehte,  jinea- 
yawen  nise. 

23  Oni  ise,  Capernaum,  wahhi  yetshiyeyenhahkwe  x\9 
karonhyageh,  nok  ncnwa  kadi  yeayetshiyatondi  oneh- 
shon :  igen  ne  rashatste  raoyotenhsera  ne  jini-kahson  ni- 
segeh  ehnitkahson  ne  Sodom,  asegenh  ok  honen  ncnwa 
jinayohton  nonwa  kenwente. 

24  Nok  lih  wagwenhahse,  senha  watyesenha  jiniya- 
wenhsere  nehyonhwenjade  ne  Sodom  enwehniseradekc' 
jinateayetshiyatortjhte,  jineayawen  nise. 

525  Ethohkeh  nonweh  Yesus,  saharihwaserago  wah- 
enron,  Wagonyatonren  ise,  O  Ragenih,  Sayaner  karo- 
nhyageh  oni  onhwenjageh,  ne  wabonni  ise  sahsehton 
jinigon  negen-enh  ronwanahsehteani  rodinigonhrowan- 
enhse,  oni  okthityodokte  ehnonkadih  jisadyehton  kaw- 
irageh. 

26  Ok  shateyoht,  Ragenih:  igen  anyoh  ehniyoht 
yoyanere  jidehskanere. 

27  Orihwagwegon  ehtewakha  Ragenihneha:  yah  oni 
onhka  nongweh  tehonwayenterih  ne  Ronwayen;  ne  ok 
ne  Ranihah ;  yah  oni  onhka  tehonwayenterih  ne  Rani- 
hah,  ne  ok  ne  Ronwayen,  oni  raonha  onhka  kiok  ne  ron- 
wayen ensehshagoriwawase. 

28  Kats  iihne  agwegon  ne  sewaronhyagenh  sewayote 
oni  ne  yagohwisheane,  oni  lih  engonyatorishenthose. 

29  Tesehk  nogwadyentanyaks,  ahskwanageren ;  igen 
lih  wagyatanetskha  skeneaah  nagweryane:  oni  enhset- 
shenri  adorishenht  jera  ne  sadonhetsherageh. 

30  Igen  nagwadyentanyaks  yahteyokste,  akryena  oni 
yahteyokste. 

■ 

CHAP.    XII. 

Kenstus  wahshagogahkwarihsi  ne  Pharisees  jiniyotyeren 

ne  Sabbath. 

"]1  THOHKEH  nonweh  Yesus  ronne  aondadogenh- 
_i  torigeh  wehniserade  kahehtagonhshon ;  ononhste 
kayenthon,  neoni  raotyohkwa  ronatoahkaryagonhatye, 
oni  tahondahsawen  wahadinahsarongo  nonenhste,  ne 
nenhadike. 

2  Nok  neonen  ne  Pharisees  wahontkahthoh,  wahon- 
wenhahse,  raonha,  Sadkahthoh,  sentyohkwa  ehnahadi- 
yere  ne  yahteyoderihwagwarihsyon  ne  ehnayeyere  ne 
yawendadogenhton  wehniserade. 

3  Nok  sahshagawenhahse  rononha.  Yah  ken  naah 
tesewaweanahnoton  ne  Dawed  jinihoyeren  nonen  shiho- 
tonhkaryagonhatye,  ji  oni  nigon  ronne ; 

4  Eh  wahhi  yahadaweyate  jirononhsote  ne  Niyoh, 
oni  warake  ne  onataradogenhti,  yahtense  teyoyanere  ne 
aharake,  yah  oni  jinigon  ne  ronne  ne  ok  ne  radijihenh- 
«taji? 

6  Katon  oni  yahtesewaweanahnoton  nahtyawenrat- 
sherageh,  jiniyaweaonh  ne  ne  aondadogenhtongeh  weh- 
niserade  ne  radijihenhstaji  ononhsadogenhtigeh  wahon- 
wayonwesahte  yawendadogenhton,  oni  yah  kadi  tehon- 
wadirihwastani  1 

6  Nok  lih  wagwenhahse  nise,  Kenthoh  kanega  irate 
ne  rakowanen  senha  jiniyoht  ne  kanonhsa  ononhsado- 
genhtigwoah. 

7  Nok  tokat  aondesewaderyentarake  nahoten  ne  gen- 
enh  kenton,  lih  gerihwanonwese  ne  adaditenron,  nok 
yahten  ne  kaneyonhkwa,  yah  wahi  onhte  tasheyadewe- 
ndehte  ne  yahteyagonhigon. 

8  Igen  ne  Ronwayen  nongweh  Royaner  naah  oni 
naondadogenhton  geh. 

9  1  Neoni  nen  eren  shonsarehte,  ehniyahare  jirodi- 
nonhsote  ne  Synagogue. 

10  Neoni,  sadkahthoh,  rongweh  ehire  ne  ronontshage- 
nheyon.  Neoni  wahonwarihwanondonse,  wairon,  Yoy- 
anere  genh  aonsayondadejonte  ne  yawendadogenhton 
wehniserade  ?   ne  nothenon  ahadirihwatshenri  ne  raonha. 

11  Neoni  raonha  wahshagawenhahse,  Onhka  kadi 
nonwa  jinijon  nongweh  tokat  nongenh  enhskat  teyodin- 
akaronton-ah,  yagayateane  nagonh  aondadogenhtongeh, 
yah  onhte  genh  thiyahayena  aonsahayatago  7 

12  Senha  wahi  ese  yotongohton  nongweh  kanoron 
jiniyoht  ne  teyodinakaronton-ah?  Ne  kadi  wahonni  yoy- 
anere  ne  tkarihwayeri  jinayontyere  naondadogenhton- 
gehwehniserade. 

13  Ethone  wahawenhahse  ne  rongweh,  stagwarihsj 
senontshageh.  Neoni  wahatagwarihsi ;  oni  ehnonsayoy- 
anereane,  jiniyoht  ne  skadi. 

14  Ethone  ne  Pharisees  wahadiyageane,  yahadijenh- 
yen,  to-nayaweane  nahonwahtonde. 

15  Nok  neorien  ne  Yesus  wahotogense,  raonha  akte 
warente;  oni  kentyohkowanen  yahonwahserete,  oni  ag- 
wegon  sahshagojonte ;     •  . 

16  Neoni  wahshagawenhahse  radigwegon  ne  ne  tohsa 
ahonwarihowanahte ; 

7  Ne  ken-igen  yagarihwayerine  jinihodadihne  ne 
Euaias  royatadogenhtigenha,  jinihavven. 

18  Sewadkahthoh  nagenhatsera,  ne  niih  kheyatarag- 
wen ;  ne  ne  khenoronhkhwa,  ne  nagwadonhets  waawe- 
ryentiyo :  lih  kadi  wagyonte  negenigonra  ne  raonhageh, 
ne  wahonni  enhshagonatonhahse  kajenhayenhtserageh 
narekho  tehodirihwiyohston. 

19  Yahteyaweh  ahdatsteronse,  ne  tens  nahatstaren; 
yah  oni  ne  nongweh  thahonwaweanaronge  jidekanatog- 
enhseron, 

20  Yahongo-onh  ohstyentane  yahteyaweht  tahayake, 
oni  ayotekhage  ohskare  yah  na  thahaswahte,  jiniyore 
endehshagonhane  kajenhayenhtserageh  adensheanyehts- 
erageh. 

21  Neoni  raohseanagonh  naah  tkagonte  ne  yahteho- 
dirihwiyohston  Gentiles  enhondeweanodahkwe. 

22  IF  Ethone  ehwahonwayathewe  raonhageh  shay- 
adat  rodyagvveniyohsteani  onehshonhronon,  teharonwe- 
gon  yahtehadatih :  oni  nc  sahojonte,  yagarihwageanvate 
ki  sahagen  teharonwegonne  oni  yahteshaweanatahkwe 
wahadatih. 

23  Neoni  agwegon  nongweh  waagonehrago,  yonton- 
yon,  Yah  ken  ne  gen-enh  tegen  ne  royen-ah  Dawed  ? 

24  Nok  neonen  Pharisees  wahonronge,  wahoniron, 
Ne  ken  igenh  thirongweha  jinihayerha  shayatinegens 
onehshonhronon-ogon,  wahi  ne  royenawase  Beelzebub  ne 
rayatagweniyo  nonehshonhronon.  '       **>- 

25  Neoni  Yesus  roderyentare  jironnonhtoAyon,  oni 
wahshagawenhahse,  Niyadekayanertserageh  ok  agaonha 
tayonnityohtyake  agenron  eayonton;  oni  niyadekanata- 
geh  tokat  oni  kanonhsa  taondekhahsi  yahteyaweht  aga- 
tage; 

26  Oni  tokat  Satan  ahoyatinegenwe  Satan,  raonha 
wahi  tehadadekhahsi ;  to-kadi  ne  nayaweane  raoyanert- 
sera  thaonsagatane  genh? 

.  27  Neoni  tokat  lih  ahagyenawase  Beelzebub  skya- 
tinegens  nonehshonhronon-ogon,  onhka  kadi  ne  gen-enh 
rodiyenawase  ne  yetshiyen-ogon-ah  ji  shadiyatinegens  ? 
ne  kadi  wahonni  rononha  enyetshiyatorehte  nise. 

28  Nok  tokat  lih  enskyatinegenwe  nonehshonhronon 
engate  Raonigonhriyohstahk  ne  Niyoh,  nen  kadi  ne  ra- 
oyanertsera  ne  Niyoh  onwe  nisegeh. 

29  Ne  tens,  ne  keanayaweane  enwaton  genh  naho* 
nonhskari  tokat  renteron  ne  rashatstc,  raononhsagon  en- 
hahetkenhte  ne  royen,  wahi  nyare  ahonerenke  entewaty- 
erenhte  ne  rashatste?  ethone  onen  enhahetkenhte  ne  ra- 
ononhsagon. 

30  Raonha  ne  yahteyagenese  ragenogaronhs }  oni  ra- 
onha  ne  yahshahne  teyageniroroks  tenhatogwahton  isi- 
nonwehshon. 

31  Ne  wahonni  lih  wagwenhahse,  Agwegon  ne  ka- 
rihwaneren  oni  ronwatshaweanoryatha  enwaton  enjon- 
daderihwiyohsten  nongweh:  nok  nenhonwatshaweanor- 
yate  ne  Ronigonhriyohston  yahteyaweht  aonsayondade 
rihwiyohsten  nongwehogon. 

32  Neoni  onhka  kiok  enyondatih  skavveanat  enhon- 
wenhahse  ne  Ronvvayen  nongweh,  enwaton  enshonwa- 
rihwiyohsten :  nok  toKat  onhka  kiok  wahetken  ennon- 
wenhahse  ne  Ronigonhriyohton,  yahteyaweht  aohsahon- 
warihwiyohsten,  ne  ken  yonhwenjade,  nok  oni  noya  jity- 
onhwenjade  ne  tawe. 

33  Ka  ok  ni  kayen  ehniyeyer  ayerondiyohste,  oni  wa- 
hiyohste;  ne  tens  ayerondatkenhte  ohyahetkeane  ki  oni; 
igen  enyogentane  jinikarondoten,  ne  ji  nahoten  wahya- 
nyentha. 

34  O  kahnegwahsakshen  onyare !  ohnaahsyere  ehse 
niyoht,  wahetken,  ahsadatih  ne  yoyanere?  igen  tkaya- 
gense  yotkate  agaweryane  ehsagonh  yondadyatha. 

35  Royanere  ne  rongweh,  tkayagense  jitkanaktiyoh 
raweryane,  ehtkayenhtahkwa  karihwiyose :  oni  ne  rong- 
wetakshen,  wahetken  ki  jitkayenhtahkwa,  ehtkayagense 
ne  karihwakshen. 

36  Nok  lih  wagwenhahse.  Ken  igen  niyadekaweana- 
geh  orihwakshenhskwa  enhondatih  nongweh,  enyondad- 
erihodahsyase  emvehniseradeke  kajenhayenhtseragon. 

37  Igen  saweanaogon  envvadyatorente  neayesayerit- 
she,  oni  saweana-ogon  enhsadewendehtahkwe. 

38  IT  Ethone  radiyatatogen  ne  Scribes  oni  ne  Phari- 
sees wahadirihwaserago,  wahoniron,  Tagwaweanino, 
yagwehre  ayagwadkahthoh  nenwatenyendenhstou  nise- 
geh. 

39  Nok  saharihwaserago  wahshagawenhahsc  rononha, 
Sewahserohense  oni  sewanahkvvagastha  karihwaneren 
sewahnegwahsad  ne  kadi  sewesaks  ne  aontenyendenston ; 
yah  kadi  othenon  tenwatenyendenston  nayetshiyawi, 
neok   watenyendenston  ne   Royatadogenhtigcnha   Jonas: 

40  Igen  ne  Jonas  ahsen  niwehniserageh  ahsen  oni  ni- 
wahsontage  kanegvventagon  ne  kenjowanen  renterondah- 
kwe ;  eh  kadi  oni  ne  Ronvvayen  nongweh  ahsen  niweh- 
niserageh ahsen  oni  niwahsontageh  enhenterondake  awe- 
ryane  nagonh  jiyonhwenjade. 

41  Ne  ronongweh  ne  Nineveh  enshontketsko  kajen- 
hayenhtseragon  ok  enhskahne  ne  ken  kahnegwahsade, 
oni  enwadewendehton :  ne  engarihonni  shonadatrewah- 
ton  shihoderihwahnoton  ne  Jonas;  oni,  jadkahthoh, 
senha  rakowanen  jiniyoht  ne  Jonas  kentho  irese. 

43  Ne  korahkowah  agoniehtyen  entyegeh  ensewat- 
ketsko  kajenhayenhtseragon  ok  enhskahne  ne  ken  kah- 
negwahsade, oni  enhonwanadwendehte :  igen  ehnontawe 
jiyodonhwenjoktanihon  no  nayothondeke  ne  raonigonh- 
rowanenhsera  ne  Solomon;  oni,  jadkahthoh,  senha  ra- 
kowanen jiniyoht  ne  Solomon  kentho  irese. 

43  Neonen  ne  kanigonkrakshen  shonsagayageane  ne 
Tongwetagon,  enhahtenti  jiyaonhwenjathense,  resaks  na- 
hadorishen,  oni  yahtehatshenryese. 

44  Ethone  enhenron,  Nen  ki  sagahkete  jitewagenonh- 
sote  sage  ehse  nitew-agenonh ;  neonen  sharawe,  wahat- 
shenri  aogon,  yonhewen,  or:  waderaseston. 

45  Ethone  yahahahtenti,  yahahawihte  raonha  thigatc 
jatahk  nikanigonrage  ne  senha  ronongwetakshen  jiniyoht 
ne  raonha,  oni  yahondaweyate  ehyahonnagerate :  ne  ka- 
di nohnagen  yahondoktahkwe  netho  ne  rongweh  isi  non- 
kadih  senha  rahetken  jiniyoht  shondontyerenhte.  Ne 
kadi  shateayaweane  negen-enh  rodirihwaneraakskon 
yongwetakshen  ne  ken  kahnegwahsade. 

46  IF  Shegon  ne  nihohthare  nongwehne,  sadkahthoh, 
ronistenhah  oni  ne  shagononhkwe  ehyegeanyate  atste, 
iyenhre  ahiweanaran. 

47  Ethone  shayadat  wahawenhahse,  Sadkahthoh, 
sanistenhah  shenonhkwe  oni  ken  yegeanyate,  iyenhre 
pyesaweanaran  nise, 

48  Nok  waliarihwaserago  wahawenhahse  raonha  na- 
liobrorih,  Onhka  naah  nistenhah?  onhka  oni  ne  khenon- 

hkwe? 

49  Neoni  yaheanontshagwarihsi  jinonkadih  ne  raoty- 
ohkwa,  oni  wahenron,  Jadkahthoh  nistenhah  oni  khe- 
nonhkwe ! 

50  Igen  onhka  kiok  ehneayere  jinithonigonhroton  ne 
Ragenihah  karonhyageh  thenteron,  shateyoht  nagyasta- 
tegen-ah,  oni  agyadeanosenha,  oni  istenhah. 


CHAP.    XIII. 

Ne  tekarihwagenwahton  ne  kanen  oni  ne  wahayentho. 

NE  shaehniserat  Yesus  wahayageane   jikanonhsote, 
eh  yahatyen  kanyatarakta. 
v2  Neoni  Agwah  kentyohkowanen  yagotkeanison  ra- 
onhageh,  ne  wahonni  kahonwagon  wahadila,  eh  waha- 
tyen,  nok  ne  kentyohkvvagwegon  eh  radigeanyate  ehti- 
yogeh. 

3  IT  Neoni  eso  yoriwageh  niyategonwahadatih  ne  te- 
karihwagenwahton,  wahenron,  Jadkahthoh,  rayenthos 
wahahtenti  wahayenthohsere ; 

4  Neoni  ne  onen  wahayentho,  odyake  ne  kanen  oha- 
hakta  yagayentane,  neoni  jitea-ah  tonsagondihkwe  wa- 
gontekhwisa. 

5  Odyake  oneayageh  yagayentane,  ne  kanen  nigon- 
hah  yaonhwenjahere ;  yohsnore  nok  waganyo  wahonni 
keanigonhah  yonhwenjahere ; 

6  Neoni  jiniyoderahkwagarataton,  nok  ondyadatsha; 
igen  yahteyohterondaonh,  ne  wahonni  sontagenheye 

7  Oni  odyake  ohnyon  waragon  yagayentane ;  wagon- 
dehyaron  nohnyonwara,  waodiryo  ne  kayenthon. 

8  Nok  odyake  jiyonhwenjiyoh  yagayentane,  wagon- 
dehyaron  waganenhonten,  odyake  weanyawe,  odyake 
yayak-niwahshen,    odyake  ahsea-niwahshen    niyohnanet. 

9  Onhka  tehahonhtonde  naharonge,  rothondek  gin- 
yoh. 

10  Neoni  ne  raotyohkwa  ehwahonnewe,  wahonwen^ 
hahse,  Ohneaneeh  nisQ  wahsheyaten  tk^rihwagenwah- 
ton. 

11  Raonha  saharihwaserago  wahshagawenhahse, 
Ne  wahonni  vvahi  yetshiyawi  ne  nensewaderyentarake 
ne  karihwanoronshon  ne  kayanertseragon  ne  karonhya- 
geh  nok  nodyake  yahteyondatawi. 

12  Igen  onhka  kiok  royen,  enhonwayen,  oni  shegon 
senha  eso  enyotkatege ;  nok  onhka  kiok  yahteyagoyen, 
raonha  enshonwahkwase  saetho  nigonhah  ahoyentage. 

13  Ne  wahonni  wagadatih  tekarihwagenwahton :  ne 
wahonni  tehadiganere,  yahtense  tehodigen ;  oni  ronathon- 
de  yahtehonhronkha  yah  oni  tehodinigonhrayentaonh. 

14  Neoni  ranonhageh  yagayerine  jiniyehoriwagen  ne 
Esaias,  waton,  Ji  ensathondeke  ehenhsaronke,  nok  yah- 
thaesanigonhrayentane ;  oni  tenskanerake  enhsadkah- 
thoh,  nok  yahthiyaahshewe : 

15  Igen  keaigenh  ongwehogon  raoneryane  jinikahni- 
raton,  oni  ne  raonahonhla  yahtewahonhsiyoh,  oni  raodi- 
gara  tehonaderonwegon ;  onwa  jiok  nonweh  ayoton-onh 
ahonadkahthon  oni  ahonahrongaonh,  ne  ronhonhtageh, 
oni  aho-dinigonhrayentaonh,  ne  raoneryane,  ne  wahonni 
aonsahonadonhaganonnihon,  oni  aonsakhejonton. 

16  Nok  kayataderiston  naah  ne  sewagara,  igen  yon- 
adkahthos ;  oni  sewahonhta,  igen  yonathonte. 


17  Igen  agwah  wagwenhahse, 


Keaigenh  eso 


radihne 
rodiyatadogenhti  oni  ronadevihwagwarihsyonne  nong- 
weh  ronerhahkwe  ahadigen  jinigon  ne  keaigenh  ne  sew- 
adkahthos,  nok  yahtehonadkahthon  ;  oni  ahonathondeke 
jinikariwageh  nise  sewathonde,  nok  yahtehonathonde. 

18  Sewadahonhsadat  kadi  no  tekarihwagenwahton 
ne  rayenthos. 

19  Neonen  onhka  ok  yagothondek  ne  oweana  ne  ne 
kayanertseragon,  oni  yahteyagonigonhrayentase,  ethoue 
entre  nonehshonhronon,  neoni  akte  enhahavvighte  ne  ne 
jikayenthonne  raweryane.  Ne  ne  geaenh  ne  raonha  ne 
royenah  ne  kanen  ne  ne  ohahakta  yagayentane. 

20  Nok  raonha  royenah  ne  kanen  jinonweh  oneaya- 
geh  yeyoyentaonh,  ne-  shahayadat  ne  rothondehkwe 
noweana,  oni  oksa  ok  wahadonharen  jiroyenah : 

21  Shegon    yahteyohterondaonh    ne    raonhatseragon, 

nok  ken  ok  nahhe  shotonni ;  igen  neonen  wathonigonb- 

rawenrye  wahotswatanyonse  no  wagarihonni  ne  oweana, 

onhwajok  ok  ne  enhagenhraten. 

4# 


42 


NE  ST.  MATTHEW,  CHAP.  XIII. 


22  Raonha  oiii  ne  kenkayen  wahayena  ne  kanen  ohik- 
togon,  yeyoyentaonh  raonha  naah  ne  rothonde  noweana  ,* 
ne  ne  tehoreng-eanyon  jiyontiwenjade,  neoni  ronigorhate- 
anis  ne  atshogowahtshera,  ne  wao-donryoktahkwe  nowe- 
ana, ne  wahonni  yahteyonenhontaonh. 

23  Nok  kenkayen  royenah  ne  kanen  ne  jinonweh  ni- 
yonhwenjiyoh  raonha  naah  ne  rothondehkwe  noweana, 
oni  ronig'onhrayentaonh;  oni  onhyanyenten  waganen- 
honten,  yagahewe,  odyake  teweanyawe,  odyake  yaga- 
hewe  yayak  niwahsben,  odyake  ahshea-niwahshen. 

24  IF  Shegon  oya  tekarihvvagenwahton  wahaderih- 
wahtendyehte  ne  rononhageh,  ratonne  Ne  ne  kayanert- 
seragon  ne  karonhyageh  aniyoht  jiniyoht  ne  rongweh 
royenthon  kanenhiyoh  ne  raohehtageh : 

25  Nok  jinahe  rotas,  ne  ne  ronwabswense  ehwarawe 
ehjvahayentho  kanenhakshen  heanekerageh,  nen  tenh- 
non  eren  sarehte. 

26  Nok  onen  waganahsonten,  kanenhiyoh,  nok  oni 
ehnaaweane  nen  wene  tekayehston  ne  kanenhshen. 

27  Ne  kadi  ne  ronwadinhase  ne  ehkanonhsagon  eh' 
wahonnewe  raonhageh  wahonniron,  Seweaniyo,  wahi 
genh  sayenthon  kanenhiyoh  ne  sahehtageh  ?  ka  nontawe 
ne  kanenhakshen  watkondyeste  7 

28  Raonha  wahshagawenhahse,  Ne  na  ne  rakswenhse 
ehnahayere.  Neoni  ne  ronwadinhase  wahonwenhahse, 
ehkadi  genhyeayagwe  eayagwaroroke  ? 

29  Nok  wahenron,  Tohsa;  onwa  jiensewaroroke  ne 
kanenhakshen,  ensewadehrotongo  oni  neanekeri. 

30  Ginyoh  nyare  wadonnisa  ok  enhskahne  jinikano* 
rarihs ;  jiniyageanekeriyaks  enkheyenhahse  nenhadiyake, 
Sewarorok  tewatyerenht  ne  kanenhakshen,  sewahryenon* 
nih  enwatshen  neaneeh:  nok  sewarorok  neanekeri  ka- 
:  ^onhsagon  sewayont. 

31  "IT  Shegon  ova  tekarihwagenwahton  wahaderih^ 
wahtendyehte  rononhageh,  ratonne,  Ne  ne  kayanertsera- 
gon  ne  karonhyageh  ehnivoht  jiniyoht  ne  kanen  ne  mus^ 
tard  kanen,  wahi  rongweh  wahayentho  raohehtageh : 

32  Wahi  neane  niyeyagosthon  nonenhagwegon :  nok 
ne  nen  onen  ondehyaron,  aonhaah  yciiontowanen  no* 
honte-ogonhah  anyop  karonta,  jiten*ogonhah  ebgondah" 
sehtahkwa  onenhrogonhshon. 

33  Shegon  oya  tekarihwagenwahton  wahshagodaty- 
ase  rononhageh:  Ne  ne  kayanertseragon  ne  karonhya- 
geh  aniyoht  jiniyoht  ne  yottengwahtha,  ne  nonhehtyen 
watkahkwe,  onhsehte  ahshen  niwatenyendentserageh 
othesera,  jiniyagahewe  wagwegon  wattengwahton. 

34  IT  Agwegon  jinikariwageh  rodatih  ne  Yesus  jiken- 
tyohkowanen  ne  tekarihwagenwahton ;  tokat  yahne  tha- 
hodatige  tkarihwagenwahton  yahothenon  thashagawea- 
ni  rononha: 

35  Ne  kadi  jiniyaweaonh  yoderihwananonh  jinihoda- 
dihne  ne  Prophet,  ratonhahkwe,  lih  engenhotongo  ji  ik- 
shagaronte  ne  tekarihwagenwahton ;  lih  engeriho-dahsi 
orihwagwegon  ne  yoderihwahsehton  shondonhwenjada' 
hsawen  npnwa  keayonhwenjade. 

36  Ethone  Yesus  tonsahshagorenyate  ne  kentyoh- 
kowanen,  neoni  yahadaweyate  kanonhsagon:  neoni  rach 
tyohkwa  ehwahonnewe,  wahoniron,  Tagwahrorih  ne  te- 
karihwagenwahton  ne  kanenhak-shen  ne  kahehtageh 
yohnyo-onh. 

37  Raonha  saharihwaserago  wahshagawenhahse,  Ra< 
onha  ne  wahayentho  ne  kanenhiyoh  ne  na  ne  Ronwayen 
nongweh : 

38  Ne  ne  kahehtageh  jiyonhwenjade:  ne  ne  kanen* 
hiyoh  ne  ne  kakshatiyose  ne  kayanertseragon;  nok  ne 
kanenhakshen  ne  ne  raokshata  ne  rorihwaneraakskon: 

39  Ne  ne  shagohswense  ne  royenthon  ne  ne  onehshon- 
hronon  :  ne  ne  jiniyageanegeriyaks  ne  jinenwadonhwen- 
jokten ;  oni  ne  rononnegeriyaks  ne  ne  radironhyagehronon. 

40  Ne  kadi  wahonni  ne  kanenhakshen  karoron  Igenh 
oni  ojistageh  eayagoti  enwatshen  ;  etho  onea  ne  neayaw- 
eane  jinenwadonhwenjokten. 

41  Ne  Ronwayen  nongweh  tkagonte  tahshagonhane 
raodironh'yagehronon,  agwegon  enhshagodiyatodahsi  ji* 
nikentyohkowanenhsera  agwegon  »ne  yagogenhratani* 
onh,  oni  ns  jiniyagotyeren  ne  wahetkenhseragwegon ; 

42  Neoni  ehyenshagodiyatondi  jiyotekha-onweh  no« 
jire :  ehnonweh  neayondatyesahte  onawigenka  enwatoge. 

43  Ethohkeh  neane  nyagoderihwagwarihsyon  teayon- 
deronronten  onen  jiniyoht,  ne  karahkwa,  ne  kayanertse- 
ragon  ne  Ronwanihnehah.  Onhka  tewahonhtonde  nay- 
onronke,  ginyoh  rothondek. 

44  H  Nare  oya :  Ne  kayanertseragon  ne  karonhyageh 
jiniyoht  nagohwista  aonhsehton  kahehtagon ;  ka  ok  na- 
genhatye  ne  rongvveh  ahatshenri,  aonsahahsehte,  aha- 
donharen  nok  ahatenhninon  jinihoyen,  nok  yahadatni- 
nonse  nehnonweh  tkahehtayen. 

45  IT  Nare  oya :  Ne  kayanertseragon  ne  karonhyageh 
aniyoht  jiniyoht  ne  ratenhninonhskowah,  resaks  ne  senha 
yorihovvanen :  ' 

46  Onhkn,  nonen  ahatshenri  ne  senha  yorihowanen, 
ahatenhninoake  jinihoyen,  nok  yaonsahahninon  r»ethoh. 

47  1  Nare  oya :  Ne  kayanertseragon  ne  karonhyageh 
jiniyoht  ne  ahare,  kanyatarageh  yayago,  aontagaroroke 
ok  niyategon : 

48  Bleonen  aganahne,  ayagoLtarhehte  ajakta,  neoni 
enhontjren,  tahadiyehstahsi  yoyanere  kahonwagon  en- 
honneta,  nok  ne  wahetken  akte  yenhonati. 

49  Eh  kadi  oneane  neayaweane  ne  onen  enwadonh- 
wenjokten:  ne  yeronhyagehronon  ethohkeh  enthonne, 
tenhadiyehstahsi  ne  yagorihwaneren  ji  iyete  ne  yagoya- 
nere, 

50  Eh  yenhonwadiyatondi  jiyotekha-onweh  nojire :  ji- 
nonweh  neayondatyesahte  a  jonawigenha  tengyatoke. 

&l  Yesus  wahsbagawenhahse,  Watisewahonhtyen- 
ta.je  ken  negeaenh  jinikariwageh  ken  igen ?  Wahonni- 
ron  ethj,  naaweane  Sayaner. 

52  Ethone  sahenron  rononhageh,  Ne  kadi  wahonni 
niyadehati  ne  Scribe  igense  ronwadirihonyeani  aniyoht 
kayanertseragon  ne  karonhyageh,  aniyoht  jiniyoht  ne 
rongweh  ne  raonha  raononhsagon,  aontahayageawe  iie 
raohwista  jiniyategon  ase  oni  nagayon.         i  , 

53  Neoni  ne  odcu  shontongohte,  ne  ne  onen  Yesus 
sahaweyeanentane  jinigon  ne  tkarihwagenwahton,  nen 
ethotje  akte  yeshawenon. 

54  a  Neoni  onen  shiyahonsarawe  raonha  ji  nonweh 
nihanagere,  ehsahshagorihonyen  synagogue,  ne  ne  jina 
awen  agvvah  rodirihwanehrltgwas,  rontonycn,  Ka-onhte 
nithohah  ne  gen  rongweh  jinihonigonra,  ji  oni  nikashat- 
stenhseroten  ne  raoyotenhsera  ?        ^ 

55  Yah  ken  ne  tegen  ne  ranonhsonnis  rpyen-ah  ?  yah 
ken  ne  tegen  ne  ronistenhah  Mary  konwayats  ?  ne  ron- 
dadenonhkwe,  ne  James,  oni  Joses,  oni  Simon,  nok  Judas  ? 

56  Neoni  rondeanosenha,  yah  onhte  gen  agwegon  te- 
tewese  ?  Ka  kadi  ne  gen  nithorihwenha  ne  geane  rong- 
weh jinikariwageh  ? 

57  Neoni  jiniyoht  wahonateronse  ne  raojihageh.  Nok 
ne  Yesus  wahshagawenhahse,  Wahi  nagoyatadogenhti 
yahteyaweh  ne  yahthahonwagonyenhsthage,  ne  ok  ji- 
nonweh  nihanagere,  oni  raonha  raononhsagon. 

58  Neoni  yah  agwah  othenon  tehotyeren  ne  kayoten- 
hserashatste,  ne  wahonni  ne  wahonni  ji  yahtethonehtah' 
kon. 


C  H  A  P.  X  ^  V. 

•  Herod  jitehoyatorehtha  ne  Keristus, 

ETHOHKEH  nonweh  Herod  ne  rahseanowanen  ro- 
thonde  jinihatyerha  ne  Yesus ; 

2  Neoni  wahshagawenhahse  ne  shagonhase,  Ne  ne 
gea  ne  John  ne  Shagohnegoserahs :  shotketskwen  jira- 
wenheyonhne;  ne  kadi  wahonni  jinikayotenhserashatste 
ok  rononha  shagonatonnis. 

3  Igen  ne  Herod  wahoyena  John,  wahonerenke,  wa- 
honhoton  wagarihonni  Herodias,  ne  nyatadegen-ah 
Philip  rone. 

4  Igen  ne  John  wahawenhahse  raonha,  Yahteyowey- 
enhston  nise  ne  tahejatyen  raonha. 

5  Ne  wahonni  w-arehre  yoweyenhston  onhte  nahren- 
heye,  tenhnon  ne  wahshagotshanige  jinikentyohkwa, 
asegenh  ne  wahonni  jironnehre  ne  gea  ne  royatadogenhti. 

6  Nok  ne  onen  ne  Herod  raodehnisera  raodateanyote, 
ne  kadi  ne  gonwayen-ah  ne  Herodias  wathonnonnyah- 
kwase  raodihenton,   oni  eso  wahaweryentiyone  Herod. 

7  Ne  kadi  aoriwa  waharharatsten  roweanahniron  wa^ 
henron  ji  ok  nahoten  engarihwanonton. 

8  Neoni  aonha,  keanaawen  onistenhah  tayoteweyea- 
nonyen  wagenron  ne  enhsiron,  ne  wahonni  wagenron, 
Tagenonjistarhas  ne  John  Shagohnegoserahs  raononji 
kehratne  engarake. 

9  Neoni  ne  korahkowah  wahonigonhrakshen ;  etho 
sane  nea-neeh,  nok  ki  roweanahniron  thodatih,,  neoni  ne 
enhskahne  raditeron  tehondonts,  wahenron  ehniyawen 
kayetshiyon. 

10  Neoni  ehnaawen  yahshagonhane,  yahonwanyary- 
ake  ne  John  jithanhotonhkwe. 

11  Neoni  eh  kadi  kahratye  nononji  kehratne,  nenyag- 
onwayon  ne  kayatase:  ehyonsagahewe  nononji  onisten^ 
hnehah. 

12  Neoni  ne  raotyohkwa  ehwahonnewe  wathadihkwe 
ne  oyeronta,  wahonwayadata,  neoni  yahpnwahrori  ne 
Yesus. 

13  IT  Ne  onen  Yesus  waharonke  jinaaweane,  nen  eren 
warehte  kahonweyagowahne  jinonweh  agwah  ok  akte : 
ne  onen  nongwehogon  wahonronke,  wahonwahsere  vva- 
honhtenti  ehtagehshon  onen  ne  jikanatayenton. 

14  Ne  onen  Yesus  wahahtenti,  neoni  wahshagogen 
kentyohkswanen,  neoni  ehnaaweane  raonigonra  wakr 
shagotenre,  ne  wahonni  wahshagojontanyon  ne  yagonon- 
hwaktanyonni. 

15  Ne  ji  onen  waogarahwe,  raotyohkwa  ehwahonnewe 
raonhageh,  ronton,  Agwah  ok  keanonweh  kayese  thite- 
wese,  oni  ontongohte  jiniyewadehniserenhawise ;  aonsa- 
yonhtentyongo  ne  jinikentyohkwa,  kentens  jikanatay- 
enton niyahonne,  ahadihninon  nahadike 

16  Nok  Yesus  wahshagawenhahse,  Tohsa  niyare  te- 
tewadekhahsi ;  yetshinonht  teniinon  nyare. 

17  Neoni  sahonwenhahse,  Ken  ok  negen  nigon  jong- 
wayen  ne  ok  wisk  niskanatarageh,  nok  tekenih  kenjonhk. 

18  Wahenron,  Karo  kashawiht  iihne. 

19  Neoni  wahshagawenhahse  jinikentyohkwa  rontyen 
kahehtageh ;  onen  watrahkSVe  ne  wisk  nikanatarageh, 
oni  tekenih  kenjonhk,  neor.i,  karonhyageh  yahadkahthoh, 
wahayatateriste,  oni  wathayakhon  ne  kanatarohk ;  neoni 
yahshagaon  ne  raotyohkwa,  nok  yonsahsagonon  jiniken- 
tyohkwa. V     . 

20  Neoni  agwegon  wahadike,  wahonahtane ;  oni  ton- 
sahadiikwe  ne  teyonatarahrionh  tekeniyawenre  niwa- 
therageh  waganahne. 

21  Neoni  jinihadih  wahadike  ken  onhte  wisk-niwea- 
nyaweehtserahshen  ongweh,  thigate  nagonhehtyen-ogon 
eksha-ogonhah  oni. 

22  ^  Neoni  ok  yathaditogenhte  ne  Yesus  raotyohkwa 
oni  kahonweyagowahne,  ne  ne  yalionnewe  eren  nakan- 
yataradih,  niyarebkwe  aahshagawenhahse  jinikentyoh- 
kwa  sasewahtenti. 

23  Ne  onen  shonsahshagotori  ne  jinikentyohkwa 
ethone  onontoharageh  warehte  ehyahadereanayen :  ne 
onen  jiwaogarahwe,  raonhajiwa  onton. 

24  Nok  ne  kahonweyagowah  nen  kanyatarhen,  yaty- 
aongwareeJiste ;  igen  tagawerogate. 

25  Neoni  kayerihadont  nateyonttenyese  jinityogara- 
onh  Yesus  yahshagorane,  rononha  hire  kanyatarageh.       > 

26  Neoni  raotyohkwa  yahonwadkahthoh  hire  kanya- 
tarageh, neoni  wathodinigonryake,  rontonyon  Kanigonra 
iwe ;  neoni  okthathodihenrehte  ne  ne  kahteronnionh. 

27  Nok  oksaok  Yesus  yahadatih  rononhageh,  wahen* 
ron,  Thatesewatodek  sewanigonhrahnironhak ;  lih  naah ; 
tohsa  sevvahteron. 

28  Neoni  Peter  saharihwaserago  wahenron,  Sayaner, 
tokat  nongen  ise,   tagwenhahs  ehyege  iih  oni  ohnegageh. 

29  Neoni  wahenron,  Kats.  Neonen  Peter  wahadi- 
tahks  ne  kahonwagon,  wahahtenti  ohnegagehshon  niya- 
hare,  Yesus  jitare. 

30  Nok  onen  wahadkahthoh  kawerowanen,  wahohte- 
ronne;  oni  oksaok  yononwirehtonhatye  raonha,  ehwat- 
hahsentho,  wahenron,  Sayaner,  tagyatagenha ! 

31  Neoni  yogondatye  yathahjatede  ne  Yesus,  sahoy- 
ena,  oni  wahawenhahse  raonha,  O  nigonhah  jidisehtah- 
kon,  ne  wahonni  okthatesanigonrageh?  i-  n, 

32  Neoni  ji  onen  sahyadita,  watkaweriyake. 

33  Ethone  jinigon  ne  radiyadit  wahonweanidenhtase 
raonha,  wahonniron,  Ne  ne  togenhske-onweh  Ise  ne 
Royen-ah  ne  Niyoh. 

34  IT  Ne  onen  nenshathadiyayake,  ehwahonnehte  ji- 
yonhwenjade  ne  Gennesaret.  .   ^ 

35  Ne  onen  ne  ongweh  ne  ehnonweh  niyenagere  tha- 
dinigonrate  ronweanonhtonyon,  ne  wahontenhane  jiniye- 
nagerahsera,  neh  ayondadyathehonne  yagononhwaktan- 
yonni ; 

36  Neoni  wahonweanidenhton  raonha  ne  ne  ronnehre 
ne  ok  oni  ne  yayoroohte  nagwahsnongeh  jitethagwa- 
thonhseron  ne  raonena ;  nok  jinigon  ne  ebnaeyere  saye- 
yewentane  agwah  ehnonsayoyanereane  jiniyagonhoteane 
songwekhene.   '^  %■---  ,^ 


CHAP.    XV. 

Kerisius  wahshagotenyen  ne  Sr.ribes^  nok  oni  ne  Phariseer. 

ETHOHKEH  ehwahonnewc    jirenteron    Yesus  ne 
Scribes  oni  ne   Pharisees,  ken  tahadiyenhtakkwe 
Jerusalem,  ronton, 

3  Ohneane-eh  sentyohkwa  wahadirihwahetkenhte  ne 
orihwagayon  jinihodirihwison-onne  rodikstenhogongen"- 
ha  ?   yahtehonahjohare  wahadinatarake, 

3  Nok  saharihwaserago  wahshagawenhahse,  Thenon 
kadi  nise  wagarihonni  wesewarihwahetkenhte  jinihtshi- 
seweani  ne  Niyoh  noyeri  weani  ne  raodiriwa  norihwa- 
gavon? 

4  Igen  Niyoh  shagaweani,  rawen,  Ehtskonyenhsthak 
ne  yanihah  oni  sanistenbah :  oni,  Onhka  ok  rawenratons 
ne  ronihah,  ne  tens  ronistenhah,  oksaok  renheye  kenhe- 
yatne.  .    i 

6  Nok  sewaton,  Onhka  kiok  enhawenhahse  ne  Roni-. 
hah  tokat  ronistenhah,  Yondatawi,  ne  ne  jioknahoten  ise 
satseanongatahkwa  aonton  ,- 

6  Ne  yahthenshagonyenstane  ne  Ronihah  ronistenhah 
kishen,  enhadadeweaniyoke.  Keanisewayeren  ise  se- 
wahson  genh  noyeri  weani  ne  Niyoh  yahkadi  thiyeyo- 
yentaonh  nise  sewagaheayontsera. 

7  Jonha  sewarihwagonnatagwen  \  yoyanere  jinihoye- 
ren  ne  Esaias  jiniyehoriwagen  nisegeh,  rawen. 

^  8  Kengayen  nongwehogon  karo  tabontkwite  iihne 
jiradihsagaronte,  wahonkkonyenste  ne  ok  ne  radihsk- 
wentageh;  nok  ne  raoneryaneh  inon  teyagwatere, 

9  Ok  horiwagon  jiniyoht  ne  rongweanidenhtasehs,  ne 
shagodirihonyeani  nayerihwenhawe  ne  nongweh  jiniho- 
dirihwisson. 

10  Neoni  yahshagononke  ne  jinikentyohkwa,  oni  wah- 
shagavenhanse,  Jathondek,  oni  sewanigonhrayentan : 

11  STah  na  ncane  nehsagon  yenwadaweyate  thayag- 
ohetkense  nongweh;  ken  tenhnon  ne  ne  entagondiyag- 
eane  ehsagonh,  ne  engahetkenhte  tenhnon  ne  ongweh. 

12  Ethone  ehwahonnewe  raotyohkwa,  oni  wahonwen- 
hahse,  Yahken  tesaderyentare  ne  Pharisees  waho-dihse- 
nhse,  ohnagengeh  jironathonde  jinigon  wahsiron? 

13  Nok  saharihwaserago  wahenron,  Jiniyategon  kay- 
enthon  kengayen  ne  Ragenihah  ne  karonhyageh  ne  ne 
yahtehoyenthon,  ok  thondonni,  engahtehrotongwen  naah. 

14  Ok  thihoneronhatye,  tehadironwegon  shagonahsha^ 
rine  ne  teyeronwegon.  Neoni  tokat  teyeronwegon,  en- 
yohdadenontshine  ne  teyeronwegon,  onea-neeh  dejaron 
yeayeyateane  jidekahronyonni. 

15  Ethone  Peter  tahadatih  wahenron,  To  tagwahrori 
ne  gea-enh  tekarihwagenwahton.  -  ' 

16  Neoni  Yesus  wahenron,  Shegon  oni  gen  nise  yah- 
tesanigonhrayentase  ? 

17  Shegon  gen  honnise  ne  jonha  yahtese v/anigonhra- 
yentaonh,  ken  wahi  onhka  ok  ehsagonh  henegwentagon 
wahi  yengayentane,  enskayageane  wahhi  ? 

18  Nok  ne  keaigenh  nagonh  entkayenhtahkwe  ehsa- 
gonh wagayageane  ne  nagaweryane  tonhtenti ;  ne  enya- 
gohetkenhte  )iongweh. 

19  Igen  ugaweryane  tkayagense  ne  wahetken  yon- 
nonhtonyonhs,  enyontswate  ongweh  eayondaderiyo,  ka- 
nahkwa  yerihwane?  aaktha,  kanenhskwen,  enyondadea- 
nonwenhten,  ronwahseanayesahtha  Niyoh: 

20  Ne  ne  gen  jinikariwageh  waagohetkenhte  nong- 
weh :  nok  ne  yahteyagohjohare  othenon  eayeke  yahtha- 
gaongwetakshate. 

21  ^  Ethone   Yesivi  nenwahahteiai  keanonkadih 
yahathahine.  Tyre  nesne  ne  Sidon. 

22  Neoni,  sadkahthoh,  agonhehtyen  ne  ne  Canaan- 
haga  ehnontawe  jiniyahawenonhatye,  yatewahsenthoh 
laonhageh,  wagenron,  Askitenre  niih  O  Sayaner  yayen- 
ah  David!  kheyen-ah  yonehragwaht  yagonigonnrotag- 
wen  onehshonhronon. 

23  Nok  yahothenon  tehorihwaseragwen  yahskawea- 
nat.  Ne  ne  raotyohkwa  ehtahonne,  wahonwenhahse, 
Sasategwaht ;  igen  tayongwahsere  naah. 

24  Nok  saharihwaserago  wahenron,  lih  yahtetyon- 
genhaonh  ne  ok  ne  yodiyatahton-onh  teyodinagaronton- 
ah  engyatago  raodinonhsagon  ne  Iserathaga. 

25  Ethone  ehonwe  oni  wahonidenhtase,  wagenron, 
Sayaner,  tagyenawas ! 

26  Nok  saharihwaserago  wahenron,  yah  ehteyoht 
nayondadehkhwa  ne  exhaogon-ah  agonatarohk,  nok  her- 
har  yagonwanatyense. 

27  Neoni  wagenron,  Togenskeonwah,  Sayaner;  she- 
gon  hens  ne  herharhogon  wagondike  nonawajista-ogon- 
ah  tonseane  ne  raweaniyoh  raodekhwarahkne. 

28  Ethone  Yesus  saharihwaserago  wahenron,  wahren- 
hahse,  O  sanhehtyen,  orihwiyoh  tisehtahkonh ;  eh  ki  ni- 
yawean  jiniseryentodenh.  Ne  kadi  nagoyen-ah  saoyane- 
reane  ok  ne  kade  ne  how. 

29  Neoni  Yesus  heren  sarehte,  ne  ohnonweh  ken  wa- 
rehte  thohah  kanyatarakta  ne  Galilee;  ken  niyahare 
onontoharageh,  ehyahatyen. 

30  Neoni  agwah  kentyohkowanen,  ehwahonnewe  ra- 
onhageh  shadihawinontye  ojiyohta-ogon-ah,  yerenhsak- 
shense,  teyeronwegon,  yahteyondatih,  yagoyatayeshaonh 
jinahoten  niyagoyatawenhse,  ehwaondadyathewe ;  sah- 
shagojonte  agwegon : 

31  Eh  ki  niyaganiharane  kentyohkwagwegon  waho- 
dinehrago,  wahontkahthoh  yahteyeweanat  wahondatih, 
yagoyatayesha-onh  sayonton,  yontshinogahtha  sayonh- 
tenti,  teyeronwegonne  sayegen*  neoni  wahonwayonwe- 
aahte  ne  Niyoh  jinatewa  Iserathaga. 

33  H  Neoni  Yesus  yahshagononke  ne  raotyohkwa, 
wahshagawenhahse,  Anyoh  wakhetenre  jinikentyohkwa, 
ne  wahonni  tyotkon  itewese  nen  ahsen-niwehniserageh, 
yahothenon  tehodiyen  nahadike;  yah  oni  teyaweh  aon- 
sakheyatewahte  ronondondyehton,  wahi  onvva  senha  en- 
hondonrishehrahkwen  jiniyenhshonne. 

33  Ne  raotyohkwa  wahonniron,  Ka  onhte  naontawe 
ne  ehniyaweta  kanatarohk  ayongwayentane  karhagonh, 
ne  aonton  ayagohtane  jinikentyohkowanen? 

34  Neoni  Yesns  wahshagawenhahse  rononha,  To  ni- 
yongwanatarayen  i^  Wahonniron,  jatahk,  nok  tohkara 
nikenjasa. 

35  Neoni  wahshagodatih  kentyohkwagwegon  wahen- 
ron  ehtageh  jatyen  onhwenjageh. 

36  Neoni  w^atrahkwe  ne  jatahk  nikanatarageh  oni  ne 
kenjonhk,  neoni  wahatonren,  oni  wathayakhon,  oni  wah- 
shaga-onh  ne  raotyohkwa,  oni  ne  raotyohkwa  yonsah- 
shagonon  ne  kentyohkowanen. 

37  Neoni  agwegon  waha,dike,  oni  wahonahtane :  neoni 
tonsahadihkwe  ne  teyonatarahrionh  jatahk  niwatherageh 
waganahne. 

38  Ne  jinigon  wahadike  keanihadi  kayeri  niweanya- 
weehtserahshen  nongweh,  thigate  agonhentyen-ogon  one 
eksha-ogon-ah. 

39  Neoni  ethone  wahshagotori  jinikentyohkwa,  sa- 
onhtentyongo  neoni  kahonwagon  sahondita,  oni  keanon- 
ka  yahonnewe  ne  Magdala. 


CAHP.  XVI. 

Ne  ne  Pharisees  radirihwasaks  nahoten  enwatenyendenh- 

ston. 

NE  ne  Pharisees  neoni  shagat  ne  Sadducees  ehwahon- 
•newe,  agwah  ronwenhnire,  radirihwagohe  nashago- 
natonfcahse  ne  naontenyendenston  jineayaweane  karon- 
hyageh. 

3  Raonha  wahshagawenhahse  rononha,  Ne  onen  sha- 
ogarahwe,  wesewenron,  wehniseriyohsere ;  igen  ne  ka- 
ronya  onegwenhtara  naaweane : 

3  Nconi  jiwaorheane,  Nen  nonwa  wehniserakshatane ; 
igen  no  karonya  onegwenhtara  naaweane  oni  ehtageh 
notshata.  O  jonha  sewarihwayesahton !  sewagenhs  jik- 
agonhsonte  ne  karonya ;  nok  yah  kenh  tesewadkaljthohs 
watenyendenhstahkon  jiniyotyeren  ne  ken  onhwenjageh  ? 

4  Agwah  sewarihwaneraakskon  oni  kanahkwa  karih- 
waneren  jisewahnegwahsade  ne  kadi  sewesaks  naonten- 
yendenston ;  yah  kadi  othenon  teyetshiyawire  naonten- 
yendenston,  ne  ok  ne  watenyendenston  ne  Prophet  Jonas. 
Ethone  sahshagoyatondi,  akte  sarehte. 

5  ^  Neoni  raotyohkwa  nen  yahonnewe  heren  nakan- 
yataradih,  rodinigonrhea-onh  yahodiha  kanatarohk. 

6  Ethone  Yesus  wahshagawenhahse,  Jadeanigonra- 
renh,  oni  sewanigonrarak  ne  yaweh  raonattengwahtha 
ne  Pharisees  nok  oni  ne  Sadducees. 

7  Neoni  wahonnigonhrayentonwe  rononha,  ronton,  Ne 
onhte  wahonni  ne  yahtetyongwaha  ne  kanatarohk. 

8  Ne  onen  Yesus  sahattoke,  raonha  wahshagawen- 
hahse, O  nigonhah  tisewehtahkon,  ohneaneeh  seweani- 
gonhrayentonni  ne  gen  wahonni  ji  yahtha  tisewanata- 
renhah  ? 

9  Shegon  genh  yahtesewanigonhrayentase,  yah  oni 
teseweyahre  ne  wisk  nikanatarageh  wisk  oni  niweanya- 
weehtserahshen,  nok  to-niwatherageh  tejisewahkwen  ? 

10  Ken  oni  jatahk  nikanatarageh  kayeri  niweanya- 
weehtserahshen,  to-niwatherageh  tejisewahkwen  ? 

11  To-niyotyerenh  anyoh  yahtesewanigonhrayentase 
jinigon  wakthare  yahten  neane  ne  jiniyotyerenh  kanata- 
rohk, kengayen  ne  sewanigonrarak  yahthiyataondyeh- 
stane  ne  Pharisees  neoni  Sadducees  ? 

12  Ethone  wahodinigonhrayentane  jiwahshagawen- 
hahse  yahtehonadeanigonrare  jiyonttengwahtha  ne  kan- 
atarohk, nok  jishagonadatihs  ne  Pharisees  oni  ne  Saddu- 
cees. 

13  IT  Neonen  ne  Yesus  shiyaharawe  jinonka  ne  Cesa- 
Tea  Philippi,  wahshagorihwanondonse  ne  raotyohkwa, 
Nahoten,  nongweh  yonton  ne  onhka  agenhake  ne  Iih» 
Ronwayen  ne  ongwen  ? 

14  Neoni  wahonniron,  Odyake  yonton  ise  ne  John  ne 
shagohnegoserahs ;  odyake  yonton,  Elias ;  oni  odyake, 
Jeremias,  ne  tens  enhskat  ne  rodiyatadogenhtigenha 
Prophets. 

15  Raonha  wahshagawenhahse,  Nahoten  kadi  nise 
isewehre  onhka  ne  lih  ? 

16  Neoni  Simon  Peter  waharihwaserago,  wahenron 
raonhageh,  Ise  naah  ne  Keristus,  ne  Yayen-ah  ne  ronhe- 
onweh  Niyoh. 

17  Neoni  Yesus  saharihwaserago  wahenron,  raonha- 
geh, Waesayatateriste,  Simon  Barjona :  igen  nonwaronh 
onegwenhsa  arekho  teyondadenatonni  nisegeh,  nok  ne  ok 
ne  Ragenihah  ne  karonhyageh  thenteron. 

18  Neoni  shegon  sagonyenhahse,  Kengayen  ise  wahi 
ne  Peter;  ne  kadi  negea-enh  oneayageh  engenonhsonni 
agenonhsadogenhti ;  neoni  jikanhogahronton  nonehshon 
yahnonwenton  thatayonigonrharen  ayotswaten, 

19  Neoni  lih  engonyahtkawen  ne  yenhotongwahtha- 
ogon  ne  kayanertseragon  ne  karonhyageh :  oni  jioknaho- 
ten  ensadahkwarige  ne  on^wenjageh  enganeren  oni  ka- 
ronhyageh ;  jioknahoten  oni  ensehsnerenhsi  nonhwenja- 
geh  ensewatnerenhsi   oni  ne  karonhyageh. 

20  Ethone  wahshagorihonten  ne  raotyohkwa,  ne  ne 
tohsa  onhka  nongweh  ahshagodihrorih  ji  raonha  ne  Ye- 
sus ne  ne  Keristus. 

21  Ehtondahsawen  wahshagohrongate  ne  raotyohkwa, 
jineayawen  ne  tkagonte  Yesus  eh warehte  Jerusalem,  oni 
eso  raronhyagenhsere  enhonwaronhyagenhte  ne  rodik- 
stenhase  oni  radijihenhstajih  oni  ne  Scribes,  nentenhnon 
enhonwaryo,  nok  oni  enshatketsko  ahsenhadont  niweh- 
niseragehadont.  •■  •■ 

22  Ethone  Peter  wahoyena,  oni  tahadahsawen  wa- 
honheje,  wahenron,  Keaniyoht  inonh,  na  nise,  Sayaner: 
yahteyaweht  ehnayawen  nisegeh. 

23  Nok  raonha  wathatkarhateni,  oni  wahawenhahse 
ne  Peter,  Kenh  saseht  aknagen  Satan:  eso  waskerih- 
wanhihten  niih :  igen  nise  yahothenon  tehsyatagenha 
jinahoten  ne  Niyohneh,  ne  ok  kengayen  ne  ongwehne., 

24  Sthone  wahenron  Yesus  jinonkadih  ne  raotyoh- 
kwa,  Tokat  nongenh  onhka  nongweh  iihne  entyenhte, 
ginyoh  rotih  jinahoten  ne  raonhatseragon,  neoni  terahk 
ginyoh  ne  tekayahsonte,  oni  ragwatswanonnah  yageneh. 

25  Igen  onhka  kiok  rononhste  jironhe  aonsanadadya* 
tago  enhoti  naah :  neoni  onhka  kiok  enhoti  jironhe  niih 
ageriwa  enhatshenri  naah. 

26  Igen  nahoten  ne  rongweh  raoyanerenhsera,  tokat 
nongenh  tahadentsha  onhwenjagwegon,  nok  ahohtonse 
ne  raodonhets?  ne  tens  nahoten  aontahonwayon  ne  ta» 
hataton  ne  raodonhets  ? 

27  Igen  ne  Ronwayen  nongweh  nen  tentre  raonwe- 
senhtseragon  ne  Ronihah  enthonne  raoronhyagehronon ; 
nen  oni  ethone  enhshagotonren  niyateyongwetageh  enty- 
oyanenhawe  nagoyotenhsera. . 

28  Agwah  wagwenhahse,  Ken  nonwe  yegeanyate 
kenthoh  yahthayegen  ne  kenheyon,  jiniyore  enhonwagen 
ne  Ronwayen  nongweh  tentre  ne  raoyanertseragon. 

CHAP.  XVII. 

Ne  wathadadyatateni  ne  Keristus. 

NEONI  ohnagengeh  yayak  nonta,  Yesus  keaniyah- 
shagoyatenhawe  PeteVy  James,  oni  John,  yatadegen- 
ah,  keaniyanonne  enegenh  ne  nagwah  yonontowanen 
etho, 

2  Neoni  jinaawen  wathadyatateni  raodihenton;  neoni 
ragonksne  wadyohstarathene  aniyoht  karahkwa,  neoni 
raonena  wagenrageane  jiniyoht  wenteh. 

3  Neoni,  sadkahthoh,  ehshagodigenh  rononha  Moses 
nqk  Elias,  wathadihtharen  raonha. 

4  Etho  yahshagoweanarane  Peter,  wahenron  Yesus, 
Sayaner,  igehre  yoyanere  nongyonhageh  ne  ken  ahete- 
weseke:  ne  nahsathondate,  ahetyonni  jiyerihwahseron- 
nyatha ;  enhskat  nise,  enhskat  oni  ne  Moses,  enhskat  oni 
Elias. 

6  Shegon  ne  nihohthare,  sadkahthoh,  otshatase  wa- 
gentshatayenthoh  rononhageh:  oni,  sadkahthoh,  ehtaye- 
weaninegeane  notshatagon,  wairon,  Ne  ne  gen-enh  rmo- 
Tonhkhwa  lyen-ab,  ne  raonhageh  wageryentiyohs ;  eht- 
shijathondek. 

6  Ne  onen  raotyohkwa  ronathonde,  ehtageh  wahont- 
konhs-ayen,  oni  eso  wahodihteronne. 

7  Neoni  Yesus  ehsarawe  oni  keaniyahshagoyere,  wa- 
henron,  Jadketsko,  tohsa  sewahteronn. 

8  Ne  onen  sontharatade  ne  radigahtegeh,  yah  oya 
nongweh  tesehshagodigenh,  raonhaah  ok  ne  Yesus. 

9  Ne  onen  shatontahontsnenhte  jiyononte,  Yesus  wah- 
shagorihonten  rononha,  Tohsa  onhka  nongweh  yetshih- 
rorih  jiwatisewati/eronyonse,  jiniyore  ne  Ronwayen  nong- 
weh enshotketskwen  ji  enhawenheyonne. 

10  Ne  raotyohkwa  wahonwarihwanondonse,  ronton, 
Ohneane-en  ne  Scribes  ronton  ne  keaigenh  Elias  tka- 
gonte  entewatyerenhle  entre  ? 

11  Oni  Yesus  saharihwaserago  wahshagawenhahse, 
Elias  togenhske  enthatyerenhte  entre,  oni  ensharihwag- 
watago  orihwagwegon.  ; 

12  Nok  wagwenhahse,  Elias  nen  wahi  sahagwatho, 
nok  tenhnon  yahtehonwayenterih,  nok  ehnahonwayerase 
ji  ok  nahoten  rodirihwison.  Shateyoht  oni  ne  Ronwayen 
nongweh  horonhyagentahkwe. 

13  Ethone  ne  raotyohkwa  wahodinigonhrayentane 
jinahadatih  rononhageh  ne  John  ne  Shagohnegoserahs. 

14  1"  Ne  onen  ehshahonnewe  jikentyohkwayen,  eh- 
warawe  raonhageh  rayatatogen  rongweh,  wathodontsho- 
tha,  wahenron, 

15  Sayaner,  ehjitenr  niyen-ah ;  igen  teheanonhwara- 
wenri,  agwah  yonehragwaht :  yotkate  ojistageh  wagay- 
entane,  oni  yotkate  ne  awengeh. 

16  Oni  yehiyathe  sentyohkwageh,  nok  yahtehodig- 
wenyon  nahonwajonte. 

17  Ethone  Yesus  waharihwaserago  wahenron,  O  yali- 
tha  tisewehtahkon  sewathaharagwahton  kahnegwah- 
sade!  to-nenwe  onhete  lih  ahetewesheke  ?  to-nenwe  ag- 
wahrorihshege?  to-kajatenhawh  iihne. 

18  Neoni  Yesus  wahariste  nonehshonhronon,  neoni 
tonsahyadekhahsi  raonha :  ne  rakshaah  sahonwajonte  ok 
ne  hour. 

19  Ethone  ehwahonnewe  ne  raotyohkwa,  jirenteron 
ne  Yesus,  wahonniron,  Oh-onhte  niyotyeren  yongwana* 
ronse  naonsahoyageaonh  ? 

aO  Nok  Yesus  wahenron  rononhageh,  Wahonni  yah 
wahi  tetisewehtahkon :  igen  wagwenhahse,  Tokat  ense- 
wayentageh  ne  tewehtahkon  jiok  niwa  ne  mustard  ka- 
nen  yahisewenron  ne  ken  yononte,  Isi  satkwit ;  oni  heren 
aontkwite ;  neoni  yahothenon  thahesewanoronse. 

21  Ok  sane  ne  ehniyoht  yahthakayagensere,  ne  ok  en- 
waton  ne  adereanayent  oni  eayagaondondyehte. 

23  IT  Neoni  shegon  ehshiyehaditeron  Galilee^  Yesus 
wahshagawenhahse  raonha,  Ne  Ron  way  en  nongweh 
tehonwanigonhraserane  rononha  radisnongeh  ne  ronong- 
weh: 

23  Neoni  raonha  ronwaryohsere,  oni  ahsenhadont  ni- 
wehniserageh  enshadketsko.  Neoni  agwah  wahonery- 
entakshen. 

24  IT  Ne  onen  shiyahonnewe  ne  Capernaum,  ehnon- 
weh  rononha  ne  radiyenaks  nohwista  nyeroroks  ehwa- 
honnewe  Peter-neh,  wahonniron,  Yah  kenh  ne  yaweani- 
yoh  tesegaryaks  jiyehwistaroroks  1 

25  Wahenron,  Etho.  Neoni  onen  yahadaweyate  ka- 
nonhsagon,  Yesus  wahonhese  raonha,  wahenron,  Naho- 
ten  ihsehre  Simon?  ka  nitkonnese  nohwistajiradiroroks 
rononha  ne  karahkwashon  rondyatagweniyohstha  nonh- 
wenjageh?  agaonhageh  genh  tkayenhtahkwa  ne  rao- 
dikshatha  katon  neeh  ne  agaonhwenjayen  ? 

26  Peter  wahawenhahse  raonha,  Ne  nagaonhwen- 
jaycn.  Yesus  wahenron  raonhageh,  Nen  kadi  ekshao- 
gon-ah  yondadeweaniyoh. 

27  Etho  sane  neane-eh,  onwa  ayethinagwate,  nok  ke- 
ayahase  kanyatarageh,  sasahryokkawinehtseronti,  enses- 
kogo  entewatyerenhte :  onen  tenwatskarawe,  ehensets- 
henri  nohwista :  ne  jenah,  yasheyon  rononha  ne  niih  on- 
gyawenhk  denigwegonh. 


CHAP.   XVIII. 

Keris0is   wahshagorihwadatshe  ne  raotyohkwa  roneani' 

denhtonhak. 

ETHOHKEH  nonweh  ehwahonnewe  ne  raotyohkwa 
jithenteron  ne  Yepus,  wahonniron,  Onhka  tkayata- 
gweniyoh  na  ne  kayanertseragon  ne  karonhyageh  ? 

2  Neoni  Yesus  yahshagononke  ekshaah,  raodinenher- 
henh  wahshagodyatenhawah, 

3  Neoni  wahenron,  Agwah  wagwenhahse,  Ne  tkaw- 
eaniyoh  nensewaderagewe  ne  sarihwaneren,  oni  ehnen- 
johton  jiniyoht  nekshaogon-ah  tokat  yahten,  yahnonwen- 
ton  thaahs-adaweyate  ne  kayanertseragon  ne  karonhya- 

geh. 

4  Onhka  kiok  ehneayohton  eayagonidenhton  jiniyoht 
ne  kengayen  ne  eksha-ah,  ne  shaeyadat  yeayeyatagwen- 
iyoke  ne  kayanertseragon  ne  karonnyageh. 

5  Neoni  onli"  ^  ^k  eayeyena  ehneayohton  jiniyoht  ne 
kenigenheksh      ^    iiih  akseanagon,  iih  naah  waongyena. 

6  Nok  oni  i/i.uka  ok  ayondatkenhraten  enhskat  jini- 
gon  ne  niyasa  ne  ne  tyagawehtahkon  niihne,  senha  yoy- 
anere  raonha  aheanihtyake  katheseronnyatha  oneaya, 
oni  kanyatarhen  yayagoti. 

7  H  Yagotenhi  onhwenjagwegon  wahonni  yagogen- 
rat-ogon !  igen  tkagonte  ehniyawenhsere  eayagoyendake 
nahoten  ne  ayondatkenhronni ;  nok  rotenhtasere  netho 
Tongweh  ne  enharihonni  enjonderihwatewahton  t 

8  Ne  kadi  wahonni,  tokat  sesnongeli  sahsigeh  tens 
ensagaronni,  stoskar,  isi  yasatih :  senha  wahi  yoyanere 
yahthatasenontshontage  enhsadaweyate  jiyenhsonhege- 
onweh,  jiniyoht  nahsyatagwegon,  nok  jiniyenhenwe  ojis- 
tageh  jiyotekha  yayesayatonti. 

9  Tokat  skahtegeh  ensadyeronhkwen,  kastahkwat,  isi 
yasatih;  senha  yoweyenston  skadih  sagahradak  enhsad- 
aweyate jiyenhsonhege-onweh,  jiniyoht  dejaron  ensagah- 
ratahke  yayesayatonti  onehshon  tyotekha. 

10  Senigonrarak  tohsa  sagenhraten  ken  igenh  niya- 
gasa;  igen  Iih  wagwenhahse.  Ken  igenh  ne  karonhya- 
geh  raodironhyagehronon  tyotkon  tehonwaganere  jira- 
gonhsonte  ne  Ragenihah  ne  karonhyageh. 

11  Igen  ne  Ronwayen  nongweh  kentho  thawenonhton 
ne  aonsahsagoyatago  ne  yagoyatahton-onh. 

12  Nahoten  ihsehre?  Tokat  rongweh  ronahskwayen 
enhskat  tegonnyawe  teyodinagaronton-ah,  nok  enhskat 
agayatahton  yah  genh  thiyahahtkawe  ne  tyohton  niwah- 
shen  tyohton  yawenre,  oni  jiyonontenyon  niyenhenre,  en- 
hayatisake  ne  wagayatahton? 

13  Nok  tokat  nonna  aonsahayadatshenri,  agwah  wa- 
ffwenhaJise,  Enhadonharen  senha  engarihonni  skayadat, 
jiniyoht  ne  tyohton  niwahshen  tyohton  yawenre  ne  yah- 
teyodiya  tahton-on  h. 

14  Nv  kadi  shateyoht  yahtehauonwese  ne  Yanihah 
ne  karorhyageh  renteron,  ne  ehnayaweane  ken  igenh 
enhskat  ne  niyagaua  ayontkaronni. 

15  If  Isi  nonwe  shegon,  tokat  jadategen-ah  ensyade- 
rih  watewahten,  ehyahase  ehtsrorih  ohnea-neeh  ennah 
ayere  ok  senonhaah:  desenihogon  tokat  enhyadahon 
hsadate,   nen  vvahi  wesenirihwahseronni  ne  jadategen-ah. 

16  Nok  tokat  yahthahyadahonhsadate,  ethohkeh  enh- 
skat  tekenih  niyagonh  yashenonk,  engarihonni  jieayago- 
thondeke  tekenih  ahshen  nihadi  niyadekaweanageh  en- 
garihwahniraton. 

17  Nok  tokat  shegon  onea-neeh  yahthashagodahon- 
sadate,  satrorih  ononhsadogenhtigeh  nok :  tokat  yahthen- 
hadahonsadate  jinenhonwayerase  ne  kentyohkwadogenh- 
li,  ch  ki  nenhayatodenhake  nisegeh  jiniyoht  ne  yahteya- 
^orihwriyohston  oni  enhskat  ne  radihwistaroroks. 

18  Agwah  lih  wagwenhahse  Ohkiok  nahoten  ensa- 
tahkwarige  nonhwenjageh  oni  karonhyageh  entewatah- 
kwarige ;  oni  nahoten  ensewatnerenhsi  nonhwenjageh  oni 
ne  karonhyageh  engahnerenhsyon. 

19  Shegon  oya  lih  wagwenhahse,  Ken  igenh  tokat 
teseniyahshe  ensenirihwisa  nonhwenjageh  ne  nagwah 
othenon  yoweanayen  enyerihwanonton,  wahi  eh  kadi 
nenhonwanatyerase  ne  Ragenihah  ne  karonhyageh. 

30  Igen  tokat  tekenih  tokat  ahshen  niyagonh  yagot- 
keanison  ne  lih  akseanagon,  eh  igete  agonenherhen. 

21  IT  Ethone  Peter  warawe  raonhageh,  oni  wah^nron, 
Sayaner,  to-nigon  nagyadategeii-ah  enhagenigonhrak- 
shate,  nok  apnsahirihwiyohsten  ?  ji  genh  niyore  jatahk 
nenwatnaneta  ? 

23  Yesus  wahawenhahse  raonha,  Yahthagiron  nise- 
geh, Jiniyore  jatahk  niyohnanet :  nok,  Jiniyore  jatahk  ni- 
wahshen ne  jatahk  niyohnanet. 

23  Ne  garihonni  ne  kayanertseragon  ne  karonhyageh 
teskyatyeren  jiniyoht  rayatatogen  korahkowah,  jinigon 
ne  shagonhase  rohratonhatye  jinihonatyeren. 

24  Ne  onen  naah  tahadahsawen  taharade,  shayadad 
ronwayathe  raonhageh  rogarotanih  oyeri  niweanyawe- 
ehtsherahshen  kahwistowanen ; 

25  Nok  jiyahothenon  tehoyen  nahagaryake,  ne  raoy- 
aner  waharihwisa  nahonwatenhninonkc,  nok  oni  ne  rone, 
shagoyen-ogon-ah,  oni  jinigon  ahoyentageh  raowenhson- 
ah,  ne  aontkaryaktahkwe  jinayawen. 

26  Ne  ronwanhase  ne  wagarihonni  ehtageh  wahady- 
atonti,  wahonidenhten,  wahenron,  Sayaner,  tagitenr  sad- 
eanigonhkatstat,  nok  engongaryakshe  agwegon. 

27  Ethone  ne  Royaner  ne  ronhase  wahotenre,  sahoht- 
kawe,  wahaon  ne  rogarotanihne. 

28  Nok  ne  ok  shahayadat  ne  ronhase  wahayageane, 
yahoyadatshenri  ne  shatehonwadinhase  rogarotanih  en- 
hskat  teweanyawe  nikaristageh ;  ehwahoyena,  wathoh- 
onryake,  wahenron,  Takkaryakshe  ne  gongarotanih  yo- 
gondatye. 

29  Neoni  ne  gen  ne  shatehonwadinhase  ehtageh  jiic- 
hahsitageron  wahadyatonti,  wathononweron,  wahenron, 
Sadeanigonhrahnirat  engongaryakshe  agwegon  jinior- 
iwa. 

30  Nok  yahtehothondaton :  nok  wahahtenti,  oni  jiyon- 
dadenhotonh-khwa,  yahoyatonti  jiniyore  enwatkaryake 
ehneayohton. 

31  Ethone  onen  shatehonwadinhase  wahontkahthoh 
jinaaweane,  eso  wahodinigonhrakshen,  ehwahonnewe 
jirenteron  ne  raodi-yaner  wahonwahrori  jinaaweane. 

32  Ethone  ne  Royaner,  ohnagengeh  shiyahononke 
raonha,  wahawenhahse,  O  sarihwaneraakskon  gonhase, 
lih  wahi  gontenron  gonkarotanihne,  wahonni  jiwahske- 

'  rihwanegen  iih : 

33  Yah  kadi  genh  nise  aheseron  khetenr  oni  iih  ne 
shateyonkhinhase,    jiniih  niwagyeren   gontenronh   wahi. 

34  Neoni  ne  raoyaneta  wahonagonni,  eh  kadi  yahoht- 
kawe  jironnese  ne  shagodironhyagentha,  jiniyore  enha- 
rihwatshenri  jineayaweane  onen  enhogaryakshe  jiyoga- 
rote. 

35  Eh  kadi  niyoht  karonhyageh  thenteron  Ragenihah 
ehoneane  nenhayere  nise,  tokat  ehentkayenhtahkwe  se- 
ryane  yahthaonsahshoriwiyohsten  jiok  niyondategen-ah 
ne  nayagorihwanhige. 

CHAP.     XIX. 

KerUtus  wahshagojonte  ne  yagononhwaktanyonni. 

NEONI  ehnaaweane,  ne  onen  Yesus  shahaweyea- 
nentane  jinithodatih,  nen  eren  tethawenonhton  ne 
Galilee,  eh  na  tethawenonh  keanonka  Judea  isi  nonka- 
dish  ne  Jordan ; 

2  Neoni  kentyohkowanen  ne  ronwahnonteratye ;  oni 
shagojontanyon  nehnonweh. 

3  ^  Neoni  ne  Pharisees  ehwahonnewe  oneane-eh  ra- 
onhageh,  jiniyoht  ronwanigonhrayeheionh,  wahonniron, 
Yoweyenston  genh  ne  rongweh  nahayatonti  ne  ronyag 
onh  ji  ok  nagarihonni  ? 

4  Neoni  saharihwaserago  wahshagawenhahse,  Yah 
kenh  tesewaweanahnotonhs,  ne  raonha  ken  wahi  rohson 
jidyodahsawe,  shagoyatonni  ejin  oni  agonhehtyen  ? 

6  Ne  kadi  wahonni  Wahenron,  ne  rajin  enhoyatonli 
ne  ronihah  oni  ronifitenhah,  nok  tkagonte  yateayatyehste 
ne  rone ;  oni  tnikhentenhnon  sniwarat  ? 

6  Ne  kadi  wahonni  onen  yahthatesnikhen,  nok  tenh- 
non  sniwarat.  Ne  kadi  wahonni  nahoten  Niyoh  tehoy- 
ehston,  yah  onhka  nongweh  thayerihsi. 

7  Rononha  sahonniron,  Ohkadi  neane-eh  ne  Moses 
shongwarihwawi  nagahyatonke  ne  teyondekhahsyatha 
enhayatonneke  ne  rone  ? 

8  Raonha  sahshagawenhahse,  wahi  Moses,  ne  waga- 
rihonni  jinivohniron  ne  seweryahsagon,  wahathondate 
ne  tahesewadekhahsi  ne  tisewenteron :  nok  jidyodahsawe 
yah  ehteyohtonne. 

9  Neoni  nonwa  lih  wagwenhahse,  Onhka  ki  ok  en- 
hayatonti  ne  rone,  ne  ok  ne  keaigenh  ne  kanahkwa 
engarihwanerake,  oya  enhonyage,  waharihwanerake  ka- 
nahkwa: oni  onhka  ok  rodinyak  ne  teyodekhahsyon 
waharihwanerake  kanahkwa. 

10  Raonha  raotyohkwa  wahonniron,  Tokat  kadi  kea- 
neayaweane  ne  rongweh  ne  rone,  yah  kadi  teyoyanere 
nayagonyake. 

11  Nok  wahshagawenhahse,  Agwegon  nongweh  yah- 
feyeyenahs  jiaigon  katon,  ne  ok  agaonhageh  ne  waon- 
datoD. 

12  Igen  odyake  Eunuchs,  tehshagodinyoseronhs  eh- 
niyaweaonh  ji  ongweh  ronaton-onh  jironwanadeweton ; 
neoni  odyake  naah  ne  Eunuchs,  ne  ne  kahsahani  ne 
ongweh :  ehniyagoyerea  nok  shegon  oya  ne  Eunuchs, 
ne  ne  rononha  ronadatonni  igen  ne  kayanertseragon  ne 
karonhyageh  aoriwa.  Raonha  ragweni  rayenah,  how 
nisa  rayenah. 

13  IT  Ethone  nonweh  ehwaondadyathehon  eksha- 
ogon-ah,  nen  keaniyahshagoyere  tashagonihsnonhsaren, 
ohadereanayen :  neoni  raotyohkwa  wahonwanariste. 

14  Nok  Yesus  wahenron,  Karo  ityenht  neksha-ogon- 
ah,  tohsa  ne  teyetshiyeryentharen ;  igen  ehniyeyatoden- 
hse  ne  kayanertseragon  ne  karonhyageh. 

15  Neoni  wadehshagonihsnonhsaren,  oni  ethone  eren 
sarehte. 

16  *f  Neoni,  sadkahthoh,  shayadat  ehwarawe  waha- 
Avenhahse,  Seweaniyohtseriyoh,  To-naagyere  ne  yoya- 
nere,  ne  aongyentane  ne  jiniyenhenwe  agonhege  ? 

17  Neoni  sahawenhahse,  Ohneane-eh  wahskwenhahse 
yoyanere?  yah  ne  gen  onhka  teyagoyanere  ne  ok  enh- 
skat,  ne  ne,  Niyoh :  nok  tokat  enhsadaweyate  jiyahson- 
hege,  ginyoh  senigonrarak  ne  Oyeri  weanih. 

18  Raonha  wahavvenhahse,  Kanikayen?  Yesus  wa- 
henron, Toiisa  ongweh  sheryoh,  Tohsa  kanahkwa  san- 
hik,    Tohsa  senenhsko,  Tohsa   sheyeanowenhten   onhka ; 

19  Ehtskonye  ihsthak  yanihah  oni  ne  sanistenhah ; 
oni,  shenoronhkhwak  nongweh  jinise  nihsadadenoronh- 
khwa  ehnajer. 

20  Ne  ranegenhteron,  wahenron  Agwegon  wagyeriton 
keaigenh  ken  shitewagyen-ah  ehshigyatodenh  shegon 
nonwa '.  nahoten  shegon  tyodokte  ? 

21  Yesus  sahawenhahse,  Tokat  tesatonhwenjonni 
nahesaderihwagwarihsyonhak,  wahnyoh  ginyoh  satenh- 
ninon  jinisayen,  oni  sheyon  ne  yagotenht,  oni  ensayentane 
natshogowahtsera  ne  karonhyageh ;  oni  tagwatswanon 
nah  iteneh. 

22  Nok  ne  ranegenhteron  ji  nen  rothonde  jiwahadatih, 
eren  sarehte  wahonigonhrakshen :  igen  rogate  yawetow- 
anen  royen.  ' 

23  IT  Ethone  Yesus  wahenron  ne  raotyohkvvagfeh,  Ag-- 
wah  wagwenhahse,  ne  nagotshogowah  otskerongeh  ne 
yayondaweyate  ne  kaVanertseragon  ne  karonhyageh. 

24  Shegon  oya  lih  wagonyenhahse,  Senha  anyoh 
watyesenha  ne  karyotowanen  ne  Camel  taondohetste 
jitewahonhtagaronte  tewaderonwarongohtha,  jiniyoht  ne 
agotshogowali  yayondaweyate  ne  kayanertseragon  Ni- 
yohneh. 

26  Neonen  raotyohkwa  ronathonde,  agwah  eso  jiniyoht 
ne  wahodinehrago,  ne  ronton,  Onhka  kadi  onhnongenh 
ne  gea-enh  eayagoyatateri  tayontongohte  ? 

Si  Nok  Yesus  v/adeshagotkaneren,  oni  wahshaga- 
wenhahse,  agwah  sane  ongweh  okthikanoron ;  nok  ne 
Niyoh  agwegon  yahothenon  tekanoron. 

27  IF  Ethone  Peter  waharihwaserago,  wahenron,  Sad- 
kahthoh,  agwegon  niih  yongwatyon,  ise  wagwahsere: 
nahoten  kadi  eayongwayentane  ? 

28  Neoni  Yesus  wahshagawenhahse  rononha,  Agwah 
lih  wagwenhahse ;  negeane  ise  nonwa  wahi  itewese,  ne 
ne  jienjontnegwahsagwatago,  ethone  ne  Ronwayen  nong- 
weh  neayenhshenterondake  raonaktageh  jithaonwesenh- 
tsera,  eh  onise  neayaweane  tekeniyawenre  niwatyendah- 
tserageh  jinonweh  ensewatyen,  eayetehiyatorehte  ne  te- 
keni-yawenre  roditarageh  ne  Iserathaga. 

29  Neoni  niyadeyagon  onhka  rotyonh  jirononhsote,  ne 
tens  raongweta,  tens  kayen  ne  yadeanosenhah,  ronihah, 
ronistenhah,  rone,  shagoyen-ogon-ah,  ne  tens  ne  raonh- 
wenja,  oni  ne  iih  agerihonnyat  keaneayaweane  weany- 
awe  yohnanet  enjagotyeritshe,  nok  oni  eayondaweyate 
jiniyenhenwe  yeayagonhege. 

30  Nok  yawetowanen  tyagotyerenhton  ne  ohnagen 
enjagaonni ;  oni  nohnagen  ne  tendyontyerenhte. 

CHAP.    XX. 

Keristus  jinithodeanonwakte  ne  yorihonni  teshagorenya* 
ton  ne  rodiyotenhs  jiniyoht  ne  raohehtageh. 

I  GEN  ne  kayanertseragon  ne  karonhyageh  jiniyoht 
igenh  na  rongweh  ahononhsotageh,  onen  wahaya- 
geane  orhongene  wahanhatserisakha  nayagoyoten  ne 
raohehtageh. 

2  Neoni  ne  nen  wahaderihwissa  ne  rodiyotenhs  ska- 
ristat  sewehniserat  jongwedat,  onen  yahshagoreke  raoh- 
ehtageh. 

3  Neoni  sahayageane  are  nahshenhadont  hour^  oni 
washagotkahthoh  odyake  skeanen  thiyete  jiyontkehron- 
dahkhwa, 

4  Neoni  wahshagawenhahse  rononha,  Wasene  onise 
seniyoten  kahehtagonh ;  neoni  jinitkarihwayeri  ehnenk- 
karyake.     Neoni  wahonhtenti.         u    . 

5  Shegon  are  oya  yonsahayageane  ne  yahyakhadont 
hour  tyohtonhadont  oni,  etho  are  ehnahayere. 

6  Ne  onhte  enhskah-yavvenre  hour  nare  sahayageane, 
shegon  oya  wahshagoyadathenri  skeanen  yegeanyate 
ronatshorehton,  oni  wahshagawenhahse,  Ohneane-eh  ne 
ok  ne  kensewageanyate  kenwendatye  skeanen  sewatsho- 
rehton? 

7  Rononha  wahonwenhahse,  Ne  wahonni  yahtense 
teyonkhinhaonh.  Raonha  wahshagawenhahse,  Wasene 
onise  kahehtageh  yaseniyoten;  jinensewatyere  jinitkarih^ 
wayeri,  ehnensewatkaryalcshe. 

8  Ethone  ne  nenwaogarahwe,  ne  royaner  roheh- 
tayen  wahawenhahse  ne  ronhatseragweniyo,  Yahshe- 
nonk  ne  rodiyotenhs,  sheyon  jinathondentsha,  ehtewa- 
dahsawen  ji  ohnagen  yahaonni  yenakahewe  jityotyeren- 
hton. 

9  Neoni  onen  ehshahonnewe  ne  ronwadinhaonh  ken 
onhte  enhskah-yawenrehadont  hour^  onen  wahadiyena 
niyadehadih  skaristatshon. 

10  Nok  ji  onen  ne  tyotyerenhton  warawe,  ronnerhah- 
kwe  isi  onhte  gen  nonwe  senha  eayagwayena ;  etho  kadi 
oneane  naawen  niyadehadih  skaristatshon. 

11  Ne  onen  ji  wahadiyena,  ohsnonniyoht  wahonasthose 
ne  raodiweanageh  jinahonwenhahse  ne  rongwetiyoh  ne 
rononhsote, 

12  Wahonniron,  Keaigenh  ne  ohnagen  tonderihokten 
ne  ok  enhskat,  hour,  neoni  jinahsheyere  satyaweane  non- 
gyonha,  ne  yongwaronhyagen  jiniyodahkondak  jin'^ota- 
rihen  ne  wehniserade. 

13  Nok  raonha  saharihwaserago  shayadat,  wahenron, 
Dyatenro,  yahtewagerou  akte  genh  tagerihwayeritshe  .' 
ell  wahi  niyongenirihwison  skaristatshon  ? 

14  Tesehk  ne  sawenhk,  eren  saseht ;  ehnengyere  oni 
negea-enh  nohnagen  eayahonni  shateayaweane  oni  nise- 

geh. 

16  Yah  kenh  teyorihwaweyenston  ne  ji  ok  naagyere 
ne  ue  yadegyatih  agwawenhk?  Sewagara  wahetken 
genh  ne  aoriwa  ne  lih  wagyanere  1 

16  Ne  kadi  nohnagen  tendyontyerenhte,  oni  tyotye- 
renhton  ne  ohnagen :  igen  yotkate  ne  eayondadenhahse, 
nok  niyagonhah  ne  yondadyataragwen. 

17  4  Neoni  ken  ware  Jerusalem,  vvahonne  ne  tekenih 
shadire  jiniyahonne,  ehnonweh  nahshagawenhahse,  ro- 
nonha, 

18  Jadkahthoh,  ken  nonwa  wetewe  Jerusalem;  ne 
Ronwayen  nongweh  keaniyawenhsere  teahonwanigonh- 
raseren  jinonka  radijihenhstajihne  oni  Scribes-neh,  ron- 
wadewendehtane  enhonwaryo, 

19  Ehyenhonwahtkawe  jinonka  ne  Gentiles  enhon- 
wadentoryate,  enhonwahsohkwawishon,  oni  tenhonway- 
entanharon  aonha,  neoni  ahshen  niwehniseragehadont 
enshatketsko. 

20  IT  Ethone  ehwaonwe  raonhageh  ne  ronwadinisten- 
hah  ne  Zebedee  raokshata  ronne  nagoyen-ogon-ah,  ron- 
warihwanegeanire  raonha«  oni^agwah  thyoriwate  rorih- 
wanontonre  raonhageh. 

21  Neoni  wahrenhahse  aonha,  Nahoten  senyente? 
Wagenron  ra,  nhageh,  Aahsheyon.  keaigenh  tehniyahshe 
kheyen-ogon-ah  ehahyatyen,  enhskat  jiseweyendehtah- 
kon,  enskat  sehsenegwatih,  ne  sayanertseragon. 

22  Nok  Yesus  saharihwahserago  wahenron,  Yehteja- 
deryentare  nahoten  senirihwanonton.  Ensenigweni  genh 
ne  ahesenihnegira  ne  enjate  ne  cup  ne  lih  engate  nenk^ 
negira,  oni  ahesenirihwiyohste  adatnegoserhon  ji  niih  na- 
hoten wagatnegosera^hton  ?  "Wahniron  etho  aiyoht,  eaya^ 
geanigweni. 

23  Neoni  wahshagawenhahse,  Ensenihnegira  orihwi- 
yo-onweh  ne  cup  nagwawenhk,  neoni  enjatnegoserahte  ne 
yerihwiyohstahkhwa  jinahoten  ne  wagatnegoserahton ; 
nok  keagayen  nayontyen  jikeweyendehtahkon,  oni  ske- 
negwatih,  yah  iih  tewagawenhk  nakheyon,  nok  ne  ea- 
yondaton  ne  nonhka  ne  enhonwatsheronnyahkwenthose 
ne  Ragenihah. 

24  Neoni  ne  onen  ronathonde  noyeri  nihadi,  jiniyoht  ne 
wahshagodinagwase  ne  geane  tehniyahshe  yadadenonh- 
Icwe. 

25  Nok  Yesus  yahshagononke  raonhageh,  v.'ahenron, 
Sewaderyentare  wahi  ne  radiyatagweniyose  ne  Gentiles 
ne  rontenyentenhs  jikentyohkowanenhse  enegenh  asha- 
gonatragwen,  jinigon  oni  ne  radikowaneniise  ondewey- 
enhstha  ne  nashagonaderihvvagweniyohsten. 

26  Nok  yahehthayaweane  jonhageh:'  igen  onhkaok 
enhakowanenhake  jinijonh,  ne  ki  naah  enjisewayatara- 
seke: 

27  Neoni  onhka  ok  jinijonh  enhayatagweniyoke,  ne 
ki  naah  sewanhatsera  genhak  : 

28  Shaoriwat  ne  Ronwayen  nongweh  yah  tero  gen- 
tho  ne  ahonwatsteristhageh,  nok  tenhnon  ahshagotster- 
iste,  oni  ahahtkavve  ji  ronhe  ne  engarihonni  eso    yagonh. 

29  1[  Ji  nen  eren  sahonnehte  jinonweh  Jericho,  agwah 
kentyohkowanen  sahonvvahsere.  ,, 

30  Neoni,  sadkahthoh,  tehniyahshe  tehnironwegon 
ohahakta  niteron,  nen  ronathonde  Yesus  ehwahaton- 
gohte,  ehwathodihenrehle,  yaton,  Tag-°nitenr,  O  Saya- 
ner,  ise  Yayen-ah  ne  David  I 

31  Nok  jinikentyohkwa  ronwanahristha,  ne  thahya- 
totade;  neok  hegen  senha  tahyaderayatahkwe,  yaton, 
Tagenitenr,    O  Sayaner,  ise  wahi  Yayen-ah  ne  David) 

32  Neoni  Yesus  wathatane  watogen,  oni  yahshagon- 
onke, wahenron,  Nahoten  isenehre  nagyatyeras  ne 
senonha  ? 

33  Wahniron  jiwahonwenhahse,  Sayaner,  ne  nageni- 
gahtegeh  aondenhotongon. 

34  Eh  kadi  naaweane  Yesus  wahshagotenre  rononha, 
keaniyahayere  ne  nigahtegeh :  yogondatye  kani  waoya- 
nereane  wahnigen,  oni  rononha  wahonwahsere 

CHAP.      XXI. 

Keristus    wahohsalon   Jerusalem    warehte  ne  ne  arekho 

tekaweyendeht. 

NEONI  onen  okhetho  ronne  ne  Jerusalem,  nea  ehnoii- 
weh  jiyononte  ne  Bethphage,  jiyonontowanen  ne- 
Olives,  ethone  yahshagonhane  ne  Yesus  tehniyahshe  ne 
raotyohkwa, 

2  Wahshagawenhahse,  Waseneh  kanatagon,  yades- 
enitogenht  ok  ehnonweh,  oni  oksaok  enseniyadatshenri 
adenati  ehkaneron:  nidyoyen-ah  igenej  senihnerenhsi, 
karo  endiseniyatenbawihte  iihne. 

3  Neoni  ne  tokat  onhka  nongweh  othenon  enyets- 
hiyenhahse,  enseniron,  Ne  Royaner  tehotonhwenjonni^ 
negea-enh ;    yogondatye  ehneayaweane  endyonteanyehte. 

4  Agwegon  ehnaaweu,  ne  kati  yahaweanayerine  ji- 
nihawen  ne  royatadogenhti-genha,  rawen, 

5  Shehrorih  ne  ondadyen-ah  ne  Sion,  Sewadkahthoh, 
Sewakorahkowah  tare  isegeh,  royatanetskha,  rohse  ade- 
nati, oni  yedeweton  yowirine. 

6  Neoni  etho  vvanehte  ne  raotyohkwa  tehniyahshe, 
eh  kadi  naaweane  Yesus  jinahshagoyerase, 

7  Neoni  wahniyathewe  nadenati,  oni  noyen-ah,  oni 
raonosa-ogon  wahadiren,  ehwahonwentskwaren. 

8  Neoni  yonehragwaht  kentyohkowanen  wahadita- 
gwenrhtarho  raonosa  jiniyenhohse ;  odyake  wahadin- 
hahtoskare  ne  karonta,  wahadigeron  aktatye  jiniyen- 
hohse. 

9  Neoni  jinikentyohkwa  nohenton  ronne,  oni  ronwa- 
dihnonteratye,  rontonne,  Hosanna  ji  nong^  royen-ahne 
David!  Royataderiston  raonha  warawe  raohseanagoft 
ne  Royaner ;  Hosanna  enegenhji ! 

10  Ji  onen  sharawe  Jerusalem,  watyanatishonhkwe  jina- 
heyageane,  wairon,  Onhka  ne  gea-enh? 

11  Neoni  jinikent  yohkwa  waairon.  Ken  wahi  ne 
Yesus,  ne  royatadogenhti  Nazarethaga  ne  Galilee. 

12  Neoni  Yesus  warehte  on3nhsadogenhtigowahne» 
Niyoh  raononhsa,  oni  sahshagoyatinegenwe  neh  ronten- 
hninonhs  oni  tehadinonwayentha,  oni  wahagarhathohse- 
ron  natekhwarah-ogon  jiradihwistahrahkwa,  oni  eanits- 
kwarahk  jiraditeron  norite  rontenhninonhs ; 

13  Neoni  wahshagawenhahse,  Kahyaton  negea-enh* 
lih  agenonhsa  kanatonhkwen  jikanonnsote  eayonderea- 
nayendahkwageh ;   nok  nonwa  ne  ne   kanenhskwa  jou- 

nyaton. 

14  Neoni  teyeronwekhon  yontshinogahtha  ehwaonwe 
kanonhsowaneaneh ;  oni  sahshagojonte. 

15  Ne  onen  thadiyatagweniyose  radijihenhstajih  oni 
Scribes  wahontkahthoh  yotyanatenyon  jinahatyeranyon, 
neoni  n'?  eksha-ogon-ah  wathodihenrehte  kanonhsagon, 
ronton,  JtJosanna  ne  royen-ahne  David !  eso  wahonate- 
ronse, 

16  Neoni  wahonwenhahse  raonha,  Sathonde  genh  na- 
hoten  ronton  ?  Neoni  Yesus  wahenron,  Etho :  yah  ken 
nonwenton  tesevvaweanahnoton,  wahi  Jiyehsagahronton 
owirasa  yenongerha  oni  waskweni  ehwagondiyageane 
kanentontsera  1 

17  ^  Neoni  wahshagoyatondi,  sahayageane  kanatagon 
ken  warehte  Bethany,  ehwahonhsontorarake. 

18  Nonwa  orhongene,  ehsarehte  kanatagon,  nen 
wahatonhkaryake. 

19  Neoni  wahadkahthoh  kerhide  jogahrehtese  jiiiiya- 
hawenonhatye,  yaharawe,  yahothenon  teyoniyonte,  ne 
ok  nonerahte,  wahrenhahse,  Tohsa  nonwent«)ri  sewah- 
yanyonten.  Eh  kadi  naawen  wagarontigenheye  onh' 
stathen. 

20  Ne  onen  wahontkahtho  ne  raotyohkwa,  wahodi- 
nehrago,  ronton,  Yohsnore  agwah  ontagenheye  I 

21  Yesus  saharihwaserago  wahenron  ne  rononhageh, 
Agwah  wagwenhahse,  Tokat  endisewehtahkon  tohsa 
tesewanigonragehak,  yah  ne  ok  tegen  ne  ehnahesewayere 
jinaawen  ne  jogahrehtese,  nok  shateyoht,  senhas  ne  ken 
yononte,  Sadonnek,  kanyatarageh  seht,  tkagonte  ehnea- 
yaweane. 

22  Neoni  agwegon  jioknahoten  enhserihwanonton 
adereanayentseragon,  entisehtahkon,  unhsyena  naah. 

23  IT  Neonen  sharawe  ononhsadogenhtigowahne,  n© 
tkayatagweniyose  radijihenhstajih  oni  rodikstenhase 
nongwehogon  ehwahonnewe  raonhageh  jinonweh  nih- 
shagorihonyeani,  wahonniron,  Ka-negea  nonweh  tyesa^ 
rihwawi  ne  kashatstenhsera  jinisatyerha  ?  onhka  sashat^ 
stenhserawi? 

24  Neoni  saharihwaserago  wahenron,  lih  oni  gwarih- 
wanondons  joriwat,  v.e  ne  tokat  eayonkrorih,  Ehoniih 
neayaweane  engwahrorih  ka-tkayatagwenis  nageshat- 
stenhsera  jinigatyerha. 

35  Thoigen  adatnegoserhon  i»e  John,  kanidyawenon  ? 
karonhyageh  katon  ongwehne  ?  Neoni  wahonigonhray- 
entonwe,  rontonyon,  Wahi  tokat  ahetewenron,  Karonhy- 
ageh nidyawenon  ;  oksha  ok  enhenron,  Oh  kadi  neane-eh 
yahtetehjisewehtahkon  ? 

26  Nok,  tokat  entewenron,  Ongwehne;  eayethitshani 
ne  nongweh  ;  igen  ronwarihwawase  naah  ne  John  iyenhre 
royatadogenhti. 

27  Neoni  sahonwarihwaseragwen  Yesus,  waairon, 
yahihayagweni  ayagwenron.  Oni  sahshagawenhahse, 
Yah  ki  oniih  thagvvahrorih  jinityawenon  nageshatstenh- 
sera  jiniwagyote. 

28  H  Nok  nahoten  isewehre  ise  1  Rayatatogen  rongweh 
tekenih  tehowirayen  ninegenhteron-ah ;  yaharawe  ne 
tkakowanen,  jirenteron,  wahenron,  Kyen,  waas  sayoten 
akhehtageh, 

29  Raonha  saharihwaserago  wahenron,  yahthaonton  ; 
nok  ohnagen  sahadatrewahte  eh  kcdi  warehte. 

30  Neoni  eh  warehte  ne  ne  shayadat,  ok  ne  shagat 
jinahoyerase.  Neoni  saharihwahserago,  wahenron,  Eh 
yenge ;  nok  yahehthiyehawenon. 

31  Ka-nikayen  ne  tehniyahshe  ehnahayere  jinithoni- 
gonhroten  ne  ronihah  ?  Wahonniron,  ne  wahi  ne  tyoty- 
erenhton.  Yesus  wahshagawenhahse,  Agwah  wagwen- 
hahse,  Keaigenh  radihwistaroroks  nok  ne  odinhehtyen 
vonatyesen  jigononhe  jiniyoht  neane  yahayonwe  ne 
kayanertseragon  ne  Niyohne  nok  nise  nohnagen. 

32  Igen  ne  John  iro  isegeh  aderihwagwarihsyonhtse- 
ragon,  nok  yahtejisewathondati ;  nok  ne  radihwistaroroks 
oni  yahtegontogentha  ronwaweanaragwen  sayerihwiyo- 
hste :  nok  nise,  tesewaganere,  yah  kadi  tejisewadatre- 
wahton,  ne  naondesewehtahkon  raonha. 

33 1^  Jathondek  nare  oya  tekarihwagenwahton  :  Keaig- 
enh  rayatatogen  rononhsote,  royenthon  ne  raohehtagen, 
oni  wahateaenhronni,  oni  wahatagwate  wahronni  ne 
Wine  yagonyatha,  oni  rononhsonni  yononhsahniron,  oni 
wahshagoni  agoren  eayagoyoten,  nok  ne  raonha  inon 
niyahrehsere  jiyenageronyon  : 

34  Ne  onen  thoha  jinikanorarihs,  onen  yahshagonhane 
nayagoyotensha,  ne  naonton  ahadigo  ne  waganenlionten. 

35  Neoni  ne  rodiyotenhs  wahshagodiyena  ne  shagon- 
hase,  wahonwayesante,  nok  enhskat  wahonwaryo,  thik- 
ade  oneaya  ronwayenhtanyon. 

36  Nen,  are  oya  yonsahonhane  ne  shagonhase  senha 
eso  radih  jiniyont  ne  tyotyerenhton :  eh  kadi  oneane 
nahshagodiyere  rononhageh. 

37  Ne  kadi  oneane  ohnagen  jinaawen  yahonhane 
onen  ne  royen-ah,  wahenron,  Tokat  enhonwadahonhs- 
adate  niyen-ah. 

38  Nok  ne  onen  thodiyote  wahonwadkahthoh  royen- 
ah,  nok  wathondadenhahse,  Ne  ne  gea-enh  ne  rayatag- 
weniyo  raowenhk  ;  how  ehjitewaryo,  nen  tenhnon  tenji- 
tewagwagayonte  jinihoyendahkwe. 

39  Neoni  wahonwayena,  neoni  isi  yahonwayatondi 
jikahehtayen,  ehyahonwaryo. 

40  Ne  onen  ne  Royaner,  ne  raowenhk  jikahehtayen 
enrawe,  to-nenhshagoyere  ne  ehrodiyote  ? 

41  Rononha  wahonwenhahse,  Raonha  tkagonte  wah- 
shagoronhyagente  enhahtonde  oni  ne  ronongwetakshen, 
oni  thiyete  ensehshagonhane  eayagoyoten,  ne  kadi  enha- 
diweanotahkwe  erihoteweyenton  nenganenhonten  jinik- 
anorarihs. 

42  Yesus  wahshagawenhahse.  Yah  ken  nonwenton 
tesewaweanahnoton  ne  kahyatonhseradogenhtigeh,  Wa- 
hi  oneaya  ne 'radinonhsonyatha  ne  isi  yahonati,  ne  kadi 
nonwa  kayatagweniyo  jikanetsker  oneaya  eayeyen  :  ne 
wahi  negea-enh  ne  Royaner  rodeweyeana,  ne  wahonni 
yonehragwaht  nongwagara  yonadkahthon  ? 

43  Ne  wahonni  katon  lin  nisegeh,  Ne  raoyanertsera 
ne  Niyoh  enjesahgwahse,  ne  eayondaton  ne  niyadeya- 
gaonhwenjageh  tokat  neane  aganenhonten. 

44  Neoni  onbka  kiok  eayagoneayeane  ne  keaigenh 
tengarine  naah  jironhe:  nok  onhka  kiok  ahoneayeane 
engathescT'oimi  ne  rayerongeh. 

45  Neoiii  rajihenhstajihkowatshon  oni  Pharisees  ron- 
athonde  ne  tekarihwagenwahton,  ronnehre  iih  onhke 
genh  yonkhiton. 

46  Nok  ji  onen  ronnehre  keaniyahonwayere,  wahsha- 
goditshanige  nongwehogon,  asegenh  jironnontonyon  ne- 
geane  royatadogenhti. 


CHAP.  XXII. 

Tokarihwagenwahion   ne  kanahkwage    jiniyoht    Korah- 

kowah  royenah. 

NEONI    Yesus   waharihwaserago  shegon  oya  sha- 
shagawenhahse  ne  ne  tkarihwagenwahton  ji  waha- 
dati,  wahenron, 

2  Keaigenh  ne  karonhyageh  thoha  taonsagyatyeren 
royatatogen  korahkowah,  ne  wahonyakten  ne  royen-ah, 

3  Neoni  yadeshagohjaren  ne  shagonhase  ayontkwa- 
tane  karo  aontayenhte  jiwadeanyote :  nok  yahtethonah- 
tentyon. 

4  Nare,  oya  yonsahatentane  ne  shagonhase,  wahenron, 
Shehrorih  ne  ronweaneanyote,  Jadkahthoh,  onen  wage- 
weyeanentaonh  neayeke;  agetshenen-ogon  oni  yonare- 
senhse  kawenthon,  neoni  agwegon  nen  kaweyeanenta- 
onh ;  karo  kadi  kaseneht  jiyagonyagon. 

5  Nok  wahontyesahte,  akte  niyathonnehseron,  odyake 
raohehtageh  ware,  odyake  jidehatenhninontha : 

6  Neoni  ne  wahondatenre  ok  hegen  ronwadirihwaye- 
sahtanyonhs  ne  ronwadinhase,  oni  wahonwadiryo. 

7  Nok  onen  ne  korahkowah  wahotogense,  wahoh- 
sense;  ne  wahonni  yahshagohtkawe  laonenhrinehsera, 
oni  wahshagohtonde  ne  ronatswaton  shagordiryohs  nong- 
weh,  vvahontshaahte  jikanatayenton. 

8  Ethone  wahshagawenhanse  ne  shagonhase,  Nen 
kaweyeanentaonh  nonyenhskwa,  nok  ne  ronweaneanyote 
ronaderayat  yahki  naah  tehonathondagvvanion  roneron- 
hatye. 


I 


NE    ST.    MATTHEW,    CHAP.    XXII. 


71 


ne- 


tl 


9  Wasene,  ne  karihonni,  agwegon  aondaseweht  ne 
negea-enh  jiyohatenyon ;  jinigon  eayetshigenh,  yetshi- 
yeanyoten  jityagonyagon. 

10  Eh  kadi  naaweane  ronwadinhase  yahonhteuti  jiyo- 
hatenyon, wahshagodiyataroroke  agwegon,  jinahshago- 
digenh,  yegagwegon  ronongwetakshen  yongweti^ose ; 
onen  jiwadeanyote  yatkarihwayerine. 

1 1  %  Ne  onen  ne  korahkowah  wahatkensehah  jiniyo- 
tyeren,  eh  kadi  wahogenh  yah  ne  tehonenontagon  ne  wa- 
deanyote  kanena ; 

12  Nok  wahawenhahse  raonha,  Dyatenro,  ohneane- 
eh  kenh  ihsese  jiwadeanyote,  oya  niyoht  ne  sahkwennya  ? 
Neoni  wahadevveanaton. 

13  Ethone  korahkowah  wahshagawenhahse  ne  shag- 
onhase,  Ehjisewanerenk  ranontshageh  rahshigeh,  jityoga- 
rahonwe  yahjiseniyatondi ;  ehnonwe  yenhatstaren  taho- 
nawirok  oni. 

14  Igen  eso  ronwadihnongonne,  nok  nigonhah  yond- 
adyataragwen. 

15  ^  Ethone  onen  wahontkeanisa  ne  Pharisees,  teha- 
diyatorehtha  to-nahadiyere  ne  tahonwarihwawenryese 
jirohthare. 

16  Neoni  yahonwadinhane  raonhageh  ne  raodityohk- 
wa  wahonne  ne  Herodian-haga,  wahonniron,  Tagwawe- 
aniyo,  yongwaderyentare  nen  nise  togenhske-onweh, 
ne  sherihonyeani  jinayaweane  ne  Niyohne  ne  togenhske- 
onweh,  nok  oni  okthiyagaweronhatye  nongweh ;  nok 
oni  yahtehsherahkwa  ne  onhka  ok  nongweh. 

17  Tagwahrorih  kadi,  Nahoten  ise  ihsehre  ?  Yowey- 
enhston  genh  nahonwayon  nogaryaksera  ne  Cesar,  katon 
yahten  ? 

18  Nok  ne  Yesus  rottogense  jirodirihwaneraakskon, 
wahenron,  ohneane-eh  tagwanigonhrayeron,  agwah  se- 
warih  wagon  n  ata  h  k  wa  ? 

19  Tagwanatonhahse  ne  ogaryakshera  ohwita.  Ne- 
oni ehwaehewe  enhskat  penis  jinigon. 

20  Neoni  wahshagawenhahse,  Onhka  na  aoyatonni 
oni  ne  tewadeanagerahtontseronni  1 

21  Wahonwenhahse,  Cesar  r?-w.  .hk.  Nok  ethone 
wahshagawenhahse,  Ehjijon  giny^h  ne  Cesar  jinahoten 
raowenhk  ne  Cesar,  oni  nothenon  ne  Niyoh  raoweniik 
yetshiyon  ne  Niyoh. 

22  Ne  onen  ronathonde  jinikaweanageh,  wahodineh- 
rago,  onen  sahonwayatondi,  eren  sahonnehte. 

23  H  Ok  shaehniserat  ehv/ahonnewe  raonhageh  ne 
Sadducees,  ne  ne  ronton  yahthaonsayontketsko  nenwa- 
donhwenjokten,  ne  ronwarinwanontonni, 

24  Wahonniron,  Tagwaweaniyo,  Moses  rawen,  Tokat 
rongweh  enhrenheye,  yahthenhowiryentage,  ne  ki  nya- 
tadegen-ah  shodinyak  nt,  rone-genha,  ok  kadi  ne  enga- 
nenhatatye  jinayaweane. 

25  Nonvva  jiniyaweaonh  nongyonhageh  jatahk  nade- 
hondenhnonterahkwe :  tyotyerenhton,  wahonyage,  nok 
wahrenheye,  yahtehodeweton,  waodatenre  kadi  ne  rone 
ne  yatadegen-ah  sahodinyage : 

26  Eh  kadi  oneane  naaweane,  agare  ne  ahsenhadont, 
yagahewe  ne  jatahk  nihadih. 

27  Agare  onenh  oneane  nagonhehtyen  wagenheye  ni- 
yaweaonh. 

28  Ne  kadi  wahonni,  tokat,  nenwadonhwenjokten  nen 
enjontketsko,  kanikayen  rayatagweniyo  rone  engenhake, 
ne  jatahk  nihadih  rodinehkwe? 

29  Yesus  saharihwaserago  wahenron  rononhageh, 
Sewarihwayatahtonhs,  yahtesewaderyentare  norihwado- 
genhti,  yah  oni  ne  raoshatstenhsera  ne  wiyoh  tesewayen- 
teri. 

30  Igen  jinenwadonhwenjokten  yahthenskariwadeke 
nayagonyake,  ayagonyagonne  oni,  aneayohton  jiniyoht 
ne  yeronhyagehronon  ne  Niyoh  karonhyageh. 

31  Ne  gen  nonwa  yaorihvvisate  jinenjontketsko  ne 
yagawenheyonhseron,  yah  ken  nonwenton  tesawawea- 
nahnoton  jinihodatih  jonhageh  ne  Niyoh,  rawen  wahi, 

32  lih  naah  Niyoh  ne  Abraham,  oni  lih  Niyoh  ne 
Isaac,  oni  lih  Niyoh  ne  Jacob  f  Niyoh  yahten  neane 
Niyoh  ne  yagawenheyonhseron,  ok  tenhnon  ne  ne  ya- 
gonhe. 

33  Ne  onen  kentyohkwagwegon  yagothonde  ne  kea- 
igenh,  kowanen  rodinehragwahs  jinihorihotenh. 

34  1"  Nok  ne  onen  ne  Pharisees  nen  shahonronke  onton 
^vahonwaneanarahkwe  thathontotade  ne  Sadducees,  ok- 
sha  ok  wahontkeanissa. 

35  Shayadat  jinihadih,  ne  ne  teharihwagenhas,  wa- 
horihwanondonse,  yaweht  okthihorihwaye-eron,    wahen- 

ron, 

36  Tageweaniyo,  kanikayen  ne  tkarihwagweniyo  ne 
weani  ne  ahtyawenrahtseragon ?  -■     . 

37  Yesus  sahawenhahse,  kengayen  Ehtsenoronh- 
khwak  ne  Niyoh  ne  Royaner  seryahsagwegon,  sadon- 
hetsheragwegon,  seanonhtonyonhtseragwegon. 

38  Ne  ne  gea-enh  tyotyerenhton  ne  tkayadagweniyo. 

39  Neoni  ne  takenihadont  ne  shateyoht,  Shenoronh- 
khwak  ne  sahsyadat  senonhsanekhaonh  jmise  nisadade- 
noronhkhwa  najer. 

40  Ne  ne  gea-enh  tekariwageh  ne  weani  tekaneren  ne 
yoderihwagwarihsyon  oni  ne  rodiyatadogenhti-ogon. 

41  IF  Ethone  shegon  ne  Pharisees  enhskahne  ronakea- 
nison,  Yesus  wahshagorihwanondonse  rononha, 

42  Wahenron,  Nahoten  isewehre  ne  Keristus?  oniika 
naah  ronwayen-ah  ?  Wahonniron,  David  royen-ah. 

43  Raonha  wahshagavvenhahse,  Oh  kadi  nyotyeren 
ne  jiniyoht  ne  David  ne  kanigonhrageh  raweanis  Roya- 
ner ?  ratons, 

44  Ne  Royaner  wahenron  wahawenhahse  ne  lih  agy- 
aner,  Satyen  jikeweyendehtahkon,  jiniyore  engonyena- 
wase  ne  ne  yasahswense  tensarahsitagenserahkwe. 

45  Tokat  nongen  David  enhawenhahse  Sayaner,  to- 
kadi  niyotyeren  ahoyenhahageh  1 

46  Yah  onhka  nongweh  teyagogwenyon  ayagorihwa- 
seragwen ;  yah  joweanat  wahontteron,  oni  othenon  aon- 
sahonwatihwanondonse. 


CHAP.  XXIII.    -^ 

Keristus  wahshagohrongate   nongwetagwegon   neapcrih- 

wahsere  ne  yoyanere. 

ETHONE  wahshagodatih  ne  Yesus  jinikentyohkwa, 
nok  oni  ne  raonha  raotyohkwa, 
2  Wahenrori,  Keaigenh  Scribes  oni  Pharisees  ehradit- 
skwahronyon  jiradyentatahkwa  ne  Moses : 

3  Ne  kadi,  wagarihonni,  oh  kiod  nahoten  ronniron  fen* 
sonterene,  wahi  nensonterene  ehkinenhsyere ;  nok  tohsa. 
shenageren  ne  raodiyotenhsera  :  igen  nok  ne  rodihthare,. 
yahteyaweh  ehnaiiudiyere, 

4  Igenh  ne  vvahontagwariste  no  yokstc,  yodahkondak 
oni  yonigonhrakshai;  nayagogchte,  eh  enhadiren  ne  ong- 
wehne  ehnenhsageii ;.  nok  \i}  rononha  yahtehadinonwese 
ahonoryaneron  ne  niyehi:nonb3aah  .uihonte, 

5  Nok  agvvegon  ne  raodiyotenbeera  jinihonetyeren  ne 
ok  aoriwa  ne  ongweh  ayontkahtluh:  rodigowanaton  ne 
karihvvayatahtonhsera,  oni  rodigowanaton  ne  atste  non- 
kadi  h  oni  ne  raodinena, 

6  Neoni  radigonyenhstha  ne  ne  gen  kanaktenyon  ji- 
rondekhounyatha,  oni  aonhaah  enegenh  jirondyendah^ 
kwa  ne  Sync/srogues, 

7  Neoni  yondadenonwerons  jiyontkehrondahkwa,  ne 
nahonwadinatoiihkwe,  Rabbi,  Rabbi. 

8  Nok  tohsa  nise  ayetshinat'^nhkwe  Rabbi:  asegenh 
shayadat  ok  ne  jiseweawaniyoh,  ne  vfzW  ne  Keristus  ;, 
nok  nise  sewadadenonhkwe  sevvagwegon, 

9  Tohsa  onhka  nongweh  asheyf  nhahse  Ragenih  nonh- 
wenjageh :    enhskat  se  ok  ne  Yarihah,  ne  karonhyageh. 

10  Tohsa  oni  nise  ayesenhahse  Tageweaniyo :  igen 
shayadat  se  ok  ne  Yaweaniyoh,  ne  ne  Keristus. 

11  Ok  tenhnon  onhka  ok  enhakowanenhhake  jinigon 
ne  ne  sewanhatsera  engenhake. 

12  Neoni  onhka  kiok  radadenyahesen  enthadoktei* 
naah ;  nok  ne  ronidenhton  raonha  naah  tehonwarenhsa- 
ronne. 

13  IT  Nok  sewentenht  jonha,  Scribes  oni  Pharisees,  se- 
warihwagonnatha !  igen  ise  waehjinhotonse  nongweho- 
gon  ne  kayanertseragon  ne  karonhyageh  :  igen  nise  yah- 
thaesewadaweyate,  yetshinonstadihs  nodyake  ne  nyago- 
daweyaton. 

14  Sewendenht  jonba^  Scribes  oni  Pharisees,  sewarih- 
wagonnaton!  igen  ise  waetshigari  ne  yagodehreonse 
yodinonhsoton,  neoni  okhoriwagon  sewadereanayendat- 
serehs :  ne  kadi  engarihonni  kowanen  sewayentasere  ea- 
se wadej,irendahk  we..  ^, 

15  Sewendenht  jonha,  Scribes  oni  Pharisees,  sewarih- 
wa^onnaton !  igen  wesewatongohte  kanyatarageh  oni 
trh.liyogeh  ayagaweron  aonsayongerongwahse ;  nok  jini- 
yoie  chniyawenhs,  watshijonyen  tekenih  teyohnanet  nek- 
iihaalj  ne  onehshon  jiniyoht  ne  jonha. 

16  Sewendenht,  ne  ne  teyetshironweks  jiniyetshiye- 
rase !  ne  ne  sewatons,  Onhka  kiok  enyondatih  eayonde- 
weanayesahten  ne  temple,  yah  ne  othenon ;  nok  onhka 
kiok  eayondeweanayesahten  ojinegwar  karistanoron  ne 
temple,  waondatkarothahse  naah. 

17  Sewendehserowanen,  tesewaronwegon !  kanikayen 
kakowanen,  ne  karistanoron,  ne  tens  ne  temple  ne  sewa- 
rihwayeani  ne  karistanoron  nojinegwar  i 

18  Neoni,  onhka  kiok  eayondeweanayesahte  jiyeya- 
tarastha,  yah  neane  othenon ;  nok  onhka  kiok  eayonde- 
weanayesahte ji  nonka  ne  yondataare  ehagarake  jiyeya- 
tarastha,  waagonontanhake  neaneeh. 

19  Sewentese,  oni  tesewaronwegon!  igense  nahoten 
oya  agayatagweniyohake,  ne  yondatawi,  netens  ne  yeya- 
tarastha  ne  engonwayatateriste  ne  yondatawire  ? 

20  Onhka,   ok  kadi,  eayondatih  ne  yoweanahniron  ji 
tionka  ne  jiyeyatarastha,  jikahere  oni,   yagoweanahniron" 
jinayeyere. 

21  Neoni  onhka  ok  ehayondeweanakshaten  ne  ononh- 
sadogenhti  temple,  yagoweanahniron  oni  ji  nonka  raonha 
ne  ehrenteron. 

22  Neoni  raonha  ne  ahadeweanakshaten  ne  karonhy-| 
ageh,  eh  ki  wahadeweanakshate  raonaktageh  ne  Niyoh,  j 
tie  ki  wahoton  ne  renteron. 

23  Sewendenht  jonha.  Scribes  oni  Pharisees,  sewarih- 
wagonnatagwen !  igen  sewagaryahe  nogaryaksera  nel 
kahondagerase  ogon-ah,  neoni  sewarihotarhon  jiniyokstel 
tenhnon  ne  kayatagweniyo  ne  ahtyawenrahtsera,  nyode- 
rihwagwarihsyon,  kajenhayentne,  kentenron,  tewehtah* 
kon ;  ne  ne  gea-enh  ehnasewayeren,  tohsa  oni  nodyaki 
ahesewariwenron. 

24  Tesewaronwegon  yetshiyatendyehtonhatye !  am 
yokt  jiniyoht  ne  otskerongeha  ne  ojinonwa,  nok  se  m 
Camel    karyotowanen  watons  neaneeh  ahesewenhnehk^ 


wane. 

25  Sewendenht  nise,  Scribes  oni  Pharisees,  sevvarih- 
wagfonriaton !  igen  sewaragewen  ne  cup  ne  atste  nonka- 
dih,  oni  oyashon  nyerahkvva,  ehniyoht  nok  se  ne  nagon 
nonkadih    tewaderyahtikhonkseragwegon    oni  wahetken 

iyore. 

26  Ise  tesaronwegon  Pharisee!  seragewh  tyotyerenh- 
ton  nagon  nonkadih  ne  cup  oni  nyerahkwa-ogon,  nok 
oni  atste  nonkadih  yoyanerek  ohneane-eh. 

27  Sewendenht  jonha,  Scribes  oni  Pharisees,  sewarih- 
wagonnaton !  igen  jinisewayatodense  jiniyoht  ne  ka- 
nonhsote  yondadyadataastha  nagwah  kahsawetarhon, 
yonehragwaht  sane  yoyanere  atste  nonkadih,  nok  ne  na- 
gon kananon  ongwehkenha  ostyen,  oni  nagwah  wahet- 
kenhkowah. 

28  Eh  kadi  nise  agwah  ehniyoht  anyoh  tkarihwayeri 
jinisewayatoden  nongwehne,  ken  se  kananon  sewarihwa- 
yesahton  oni  sewaiihwaneren. 

29  Sewendenht  jonha,   Scribes  oni  Pharisees,  sewarih- 
,  wagonnaton!   ne  wahonni   ise  yetshiseaeani    jiradiyadat 

ne  rodiyatadogenhtigenha,  oni  sewatyerongwen  jiradiya- 
dat ne  ronaderihwagwarihsyonne, 

30  Neoni  sewatons,  Tokat  (Sthone  aontayagyonhege 
shihonadehniseradehkwe  ne  ongwanihseragenha,  yah 
onhte  ehthayongwayatohteaonh  yahthiyatayongwea- 
nonhton    ne  raodinegwenhsa  ne   rodiyatadogenhtigenha. 

31  Ne  wahonni  ise  sewarihwahniraton  jonhatseragon, 
ne  ne  jonha  naah  raodikshata  ne  shagonawenthon  ne  ro- 
diyatadogenhtig  en  ha . 

32  Sewananh  kadi  jonha  jiniwatenyenten  ne  yetshi- 
nihogongenha. 

33  Jonha  onyare,  sewahnegwahsade  kahnyarakshen ! 
ohneneayaweane  nahesewatongohte  aonsesewanyageane 
wesewadejirendahkwe  onehshon  ? 

34  IT  Ne  wahonni,  jadkahthoh,  lih  yakhenhane  jon- 
hageh  ne  rodiyatadogenhti,  oni  rodinigonhrowanense, 
oni  Scribes :  nok  odyake  eayetshiryo  teayetshiyentanha- 
ron;  odyake  eayetshisohkwawishon  sewanonhsagon  ne 
Synagogues,  eayetshihrewahte  eayetsronhyagenhte  jika- 
natayenton:  , 

%  Ne  wahonni  jonhageh  entewaseane  jinigon  nyode- 
fihwragwarihsyon  agonegwenhsagenha  yodiyageaonh 
jiyonhwenjade,  ethone  tyodahsawen  raonegwenhsagenha 
ne  roderihwagwarihsyonne  Abel  jiniyore  raonegwenh- 
6agenha  Zacharias  royen-ah  ne  Barachias,  ehnonweh 
nijisewaryo  ok  tyogenhke  ne  temple  neane  altar  jiyerih- 
wahseronnyatha. 

36  Agwah  wagwenhahse  isegeh,  Agwegon  jinikari- 
wageh  tkagonte  sayagorane  ne  ken  kahnegwahsade. 

37  O  Jerusalem,  Jerusalem,  jonha  yetshiyawenthon  ne 
rodiyatadogenhtiogongenha,  oni  yetshineayoyen  ne  thon- 
wadinhaon  nisegeh,  to-nigon  tevvagatonhwenjonihne  na- 
gwayatarorongenha  ne  sewakshataogongenha  enhskah- 
ne,  jiniyoht  ne  kitkit  kanerahontshogon,  nok  yahtesewa- 
thondaton  1 

38  JadkahthoK,  jisevvanonhsoton  onen  sonderihsi  tka- 
gonte naawen. 

39  Igen  wagwenhahse  jonha,  Yahnonwenton  thaas- 
kwadkahthoh  jinenwe,  jiniyore  enshiron,  Ronendont 
raoiaha  ne  tare  raohseanagon  ne  Boyaner. 


CHAP.  XXIV.  - 

Kerislus  wahshagotogaten  seicaderihsyonht   ne  ononksa' 

dogenhtigowah. 

"IVTEONI  Yesus  sahtiyageane,  eren  sarehte  ne  jika- 
J-^  nonhsode  ne  temple :  neoni  raotyohkwa  ehwahon- 
newe  raonhageh,  ne  nahonwanatonhahse  jiyagononh- 
sonni  ne  temple. 

2  Neoni  Yesus  wahshagawenhahse,  Yah  kenh  tese- 
wadkahthohs  agwegon  negea-enh  jinlkariwageh  ?  Ag- 
wah  lih  wagwenhahse,  Keaneayaweane  yah  na  skaheayat 
thagenhake,  ne  yahten  thaontayonsenhtane. 

3  iT  Neoni  jirenteron  jiyononte  ne  Olives,  ne  raotyohkwa 
ehwahonnewe  raonhageh  adahsehtongeh,  wahoniron, 
Tagwahrorih,  katkeh  negen  ehnea3raweane ;  nahoten 
oni  enwatenyendenston  ne  onen  tendehse,  nok  oni  onen 
enwadonhwenjokten  ? 

4  Neoni  Yesus  saharihwaserago  rononhageh,  SewaA* 
i^fODiarak  tohsa  onhka  nongweh  yesanigonrhaten. 

7* 

6  Igen  yotkate  ne  gen  jineayaweane  entyen  ne  ne  lih 
aksheanagon,  eayontonne,  lih  ne  Keristus;  eayetshini- 
gonrhaten  kentyohkowanen. 

6  Neoni  ensewaronke  aderiyohsera,  neoni  waderiyoh- 
serakshense :  tohsa  tesewanigonrharen :  igen  tkagonte  se 
ehniyawenhsere,  nok  arekho  jiniyewadokten. 

7  Igen  niyagaonhwenjageh  teayagorihwarhese  kay- 
anertserayenton,  korahkowatshon  teagarihwarheseron : 
neoni  enganhratarine,  adonhkaryagon,  teayaonhwenji- 
shonhkwanyon,  okthiyonhwenjagwegon. 

8  Agwegon  ne  ne  gea-enh  jientewadahsavven  onigonh- 
rakshatane. 

9  Ethone  tkagonte  teayetshiyaderyahtikhonne,  eyet- 
4hiya\ventho,  yetshihsvvenhsere  agaonhwenjagwegon  ne 
ae  lih  agerihonnyahsera. 

10  Nen  tenhnon  yawetowanen  agenron  eayonton,  tea- 
yondadenigonrhatanyonse,  teayondadatswenhseron  ne 
ongweh. 

11  Nen  tenhnon  ne  nonowenta  eayetshirihov  nahten, 
enhonwadinageren  rodiyatadogenhtigenha,  kanigonrha- 
tenhserowanen  jinensewayatawen. 

12  Ne  engarihonne  ne  karihwaneraakshera  ensewane* 
renste,  ne  jiniyenoronhkhwa  nodyake  ensewawistohtah* 
kwe. 

13  Nok  raonha  onhka  ok  yatenharihohsere,  ne  sha- 
hayadat  enhonwayatago. 

14  Ne  kadi  negea-enh  orihwadogenhti  ne  kayanertsera 
engarihowanahton  onhwenjagwegon  ne  kadi  wahonni 
eayagoderyentarake,  niyadejonhwenjageh ;  ethone  onen 
thoha  engagwira  nenwadonhwenjokten  enwawe. 

16  Ne  kadi,  onen,  nen  ensewadkahthoh  kahetkenhsera 
kayese  watonhsere,  jiniyehogen  ne  royatadogenhti  Dan- 
iel, ne  ne  gea-enh  kahetkenhsera  ehengatage  aonhwen- 
jadogenhtigeh,  (onhka  kiok  rav\   ^nahnoton,  raronk,) 

16  Nen  ginyoh  jinigon  ne  yeteron  Ju  ^^a  ken  ronteg- 
waht  jiyonontowanense : 

17  Raonha  onhka  ok  kanonhsageh  yahentskwarageh 
tohsa  ratsnenhte  othenon  yaonsahago  raononhsagon : 

18  Yahten  oni  raonha  ne  kahehtageh  yahreseke  taon- 
tahahkete  yataonsarahkwe  raonena. 

19  Neoni  yagotenht  ne  yeneron,  nok  oni  ne  yonsta- 
rontha,  nethone  wehniseratenyon ! 

20  Nok  jadereanayen  tejadeanatonk  nen  ehneaya- 
weane  ne  yah  gohserageh  thagenhake,  yah  oni  thaya- 
wendadogenhtonhake : 

21  Igen  onen  tenhnon  kowanen  waagoderonhyenhten 
jiyagonhe,  ne  ne  yahnonwenton  ehtedyaweaonh  jidyo- 
dahsawe  shiyonhwenjade  jiniyore  nonwa,  yah  oni  non* 
wenton  oya  enthiyaonsayaweane  jinenwe. 

22  Neoni  ethone  enwehniseratenyonke  tokat  yahtha* 
yonsonhakha,  yahohthaowahroten  thaontongohte :  ne  ok 
ne  yondadyataragwen  engarihonni  ne  ehwehniseratenyon 
nenjonsonhah. 

23  Ne  ethone  onhka  ok  nongwe  enhyenhahse,  Sad* 
kahtho,  Keristus  ken  renteron,  tohsa  kasenehtahk. 

24  Igen  keaneayavveane  tayetasere  eayairon  lih  ne 
Keristus,  ne  nonowenta ;  onowenta  oni  prophets,  eso  yo- 
tyanatenyon  jinenhontyere ;  nen  ki  yengarihwageanyate 
tokat  nongenh  aonton,  enhonwadinigonrhaten  ne  yonda- 
dyataragwen. 

55  Jadkahthoh,  arekho  ehthiyaweaonh  nok  lih  gwah- 
rorih. 

26  Ne  wahonni  tokat  nongenh  eayesenhahse,  Sadkah- 
thoh,  eh  wahi  renteron  jo  ok  thihaonhaah  ok  keanonwe 
thirese ;  tohsa  eh  yahase :  Sadkahthoh,  eh  wahi  renteron 
adahsehtongeh  jitkanakte ;  tohsa  kajisenehtahk. 

27  Igen  jiniyoht  ne  teweaniregarahon  jitkaralikwinc 
gens,  entkayenhtahkwe  yateayoyake  jiyatewatsothos ; 
etho  oneane  neayohton  jineniawe  ne  Ronwayen  nongweh. 

28  Igen  ka  ok  nonweh  engayendake  noyeronta-genha» 
ehnonweh  engontkeanisa  otonyon. 

29  H  Yogondatye  kadi  ne  nen  ohnagengeh  shahona* 
deronhyenhten  wehniseratenyonhkwe  onen  entyogarah- 
we  ne  karahkwa,  oni  ehnida  yahthenjohswathege,  oni 
ojistohkhogon  entewaseane  ne  karonhyageh,  oneane  ka* 
shatstenhsera  ne  karonhyageh  tenwatkarenron : 

90  Neoni  ethone  tkagonte  waogentane  jinahoten  en* 
watenyendenston  ne  Ronwayen  nongweh  etho  karonhy- 
ageh:'  onen  ethone  ne  nongwehogon  niyadeyagaonhwen- 
iageh  nonhwenjageh  eayagonigonranen,  ethone  onen  en- 
nonwagen  ne  Ronwayen  nongweh  otshatagon  enthay- 
enhtahkwe  entharihwenha  kashatstenhsera  oni  onwe- 
senhtak. 

31  Neoni  onen  endehshagonhane  raoronhyagehronon 
yoragareni  kahonrawats  eayoragarehre ;  ethone  eayagoy- 
ataroroke  yondadyataragwen  jitengawerahkwe  kayeri  ni 
kawerageh,  jiyoderonyotanihon  agwegon. 

32  IT  Nonwa  jewadaderihonyen  ne  tekarihwagenwah- 
ton  ne  jogahrehtese  karonta :  Wahi  notenhadonniah,  ent- 
kanerahtareke,  igen  yoderyentare  ok  hetho  nagenha : 

33  Eh  kadi  niyont  jonha,  ne  onen  ensewadkahthoh 
agwegon  jiniyotyeren,  sewaderyentarak  onen  ok  hetho, 
onense  jikanhogaronte. 

34  Agwah  wagwenhahse  jonga,  Keaigenh  kahneg- 
wahsade  yahthayontongobte,  nyare  ne  keaigen  orihwag- 
wegon  ehneayaweane. 

35  Karonhyageh  oni  onhwenjageh  waderihongohte 
neane-eh,  nok  ne  ageweanaogon  yahteyaweht  ne  yaheh- 
thayawenhsere. 

36  H  Nok  ne  ehwehniserade  oni  ne  hour  yah  onhkatey- 
agoderyentare  nongweh,  yahten,  yah  oni  ne  karonhya- 
gehronon  ne  karonhyageh,  ne  ok  ne  Ranihah  roderyen- 
tare. 

^  37  Igen  jiniyoht  shihodehniseratenyonhkwe  ne  Noe 
jiniyaweaonh,  eh  kadi  are  neayaweane  ne  onen  tentre  ne 
Ronwayen  nongweh. 

38  Igen  jiniyoht  ne  shiwehniseratenyon  ne  arekho  shi- 
yaonhwenjo-onh,  ehniyohtonne  tehontskahonyon  radihne- 
girha,  rodinyakhons  rondeanyotonyons  tyotkon,  jiniyore 
oneane  Noe  nen  wahadita  ne  kahonwagon, 

39  Yahtehonnehre,  onen  genh  waonhwenjo-onne  nease 
aonderihwihewe  eren  onen  shohawihton;  eh  kadi  are 
onwa  r.eayaweane  ne  Ronwayen  nongweh  nonen  tentre. 

40  Ethor^e  tehniyahshe  kahehtageh  yenhneseke:  enh- 
skat  enthonwayena,  nok  enhskat  enhodatenre. 

41  Tegeniyahshe  odinhehtyen  engenitheseronniheke  ; 
enhskat  engonvvayena,  nok  enhskat  enyodatenre. 

42  1"  Jatyehwateii  kadi ;  igen  yahtesewaderyentare  kat- 
keh  kanonweh  ne  hour  ne  Ehjisewayaner  onen  entre. 

43  Jaderyentarak  keaigenh,  tokat  ne  rongwetiyoh  ne 
rongwe  rononhsote  ahoderyentarake  kalkeh  naayonvve 
nahonwanonhskari,  tkagonte  ahonigonrareri,  yah  oni 
thayagogwenyon  ayagohetkenhton  jirononhsote. 

44  Ne  kadi  wahonni  oni  nise  sewarharek  sewatshe- 
ronnyahkwenthohsek :  igeh  ne  enwadeke  ne  hour  yah- 
tesewaderyentare ok  na  ne  Ronwayen  nongweh  entre. 

45  Onhka  kadi  negea-enh  yonttokha  ne  yondaden- 
hase ;  igen  wahi  ne  raoyaneta  shagoyataragwen  ne  rarih- 
wagwatagwas  ne  raononhsagon,  nenhshagaon  neayeke 
watogen  wahi  nonen  ^ayondadenonte  ?  , 

46  Rodahskats  na  ne  ronwanhase,  onhka  ok  ne  raoy- 
aneta, jinensrawe,  enhatyerok  yoyanere  jinihotyeren. 

47  Agwah  wagwenhahse,  Ne  na  enhogowanahte  en- 
hanigonra  rake  jinihoyen. 

48  Nok  tokat  keaigenh  kanhatserakshen  enhatonheke 
raonhatseragon,  yah  wahi  oksha  ok  thataontare  ne 
royaner; 

49  Neoni  keanenhayere  enthadahsawen  walisliagoye- 
sahte  ne  shatehonwadinhase,  oni  skahne  enhondekhonni 
enhadihnegira  ne  radihnekagastha ;  jji^;?:' -f!^'' 

50  Ne  royaner  ne  shagonhase  ensrawe  enwehnisera- 
deke  yahothenon  thenhorhareke,  oni  ethone  enwadeke  ne 
hour  ne  ne  tenhotyerenhji, 

51  Ne  kadi  tenshoyake  enwahton-onweh,  eh  enrehte 
shagat  yenhonton  ne  rodirihwayesahton :  ehneayaweane 
tehonhsenthohsere  tenhodinawiroke  oni  tenhonagaranye. 


CHAP.   XXV. 

Tekarihwagenwahton   ne   oyeri   nigondi  ne  yahtegondi- 

nahkwayen.  ri. 

ETHONE  jiniyoht  ne  kayanertseragon  ne  karonhya- 
geh  thoha  teskyaderihwatyeren  ne  oyeri  nigondi 
kondiwinon,  watkondihkwe  ohahsera,  oni  wagonhtenti 
yagonterane  ase  ronyagon. 


*«^: 

2  Ne  kadi  wisk  nigondi  gonttokha,  wisk  oni  n5'oditeh. 

3  Ne   kadi   ne    yoditeh   watkondihkwe    naonaw'enhk 
yehahserahrahkwa,  nok  yahteyodiha  ne  keayeh : 

4  Nok  ne  gonttokim  yagondihavve  ne  keayeh  kehratne 
naodihogata. 

5  Jinahe  ne  yagonnyagon  waondorishen  oni  gwegose- 
renhtarane  oni  waagotawe. 

6  Neoni  ahsonthen  tontayagohenrehte,   Sewadkahthoh, 
yagonnyagon  tayen,  waas  dejateratane. 

7  Ethone  agwegon  ne  kondiwinon  watkonditane,  wa- 
gondigwatago  naodihahsera  yatenhonwaterate. 

8  Neoni   ne    yoditeh   wagonnenhahse   ne    gonttokha, 
Tagweayenon ;     waongvvaswase    ne    teyongwaswalheta- 


gon. 


9  Nok  ne  gonttokha  wagondirihwaserago,  wagonni- 
ron,  Yahehtekarihoten ;  onwa  o-niih  eayongwaswahse 
nigonha  ok  yongwayen;  senha  yoweyenhston  ehyaha- 
sewa  jithondenhninons,  sewadatninons  nissa. 

10  Jinahe  yegondigr^nte  yodihninonron,  onon  ne  ron- 
nyakhe  vvarawe;  oni  jinigon  ne  yagotseronnyahkwen- 
thon  yagondaweyate  jityagonnyagon ;  oni  jikanhogaronte 
onen  sayenhoton. 

11  Ohnagengeh  onen  oneane-eh  wagonnewe  nodyake 
kondiwinon,  gonton,  Sayaner,  Sayaner,  tagwanhotong- 
was  oni  niih. 

12  Nok  waharihwaserago  wahenron,  Agwah  lih  wag- 
we-.fc.ahse,  Yahtegwayenteri. 

13  Sewadeanigonraren,  ne  garihonni,  igen  wahi  yah- 
tesewaderyentare  ka-niwehniserade  hour  oni,  ne  onen 
tentre  ne  Ronwayen  nongweh. 

14  1"  Igen  ne  kayanertseragon  ne  karonhyageh  jini- 
yoht  ne  rongweh  tehotawenrehatye  inonh  tyenageronyon, 
ne  onen  yahshagononke  ne  sha^onhase-ogon,  yahaht- 
kawe  ne  raowenhshonhah  enhontsteriste. 

15  Neoni  shayadat  yahawen  wisk  ne  kahwistowa 
nense,  oya  shayadat  tekeni,  neane-eh  oni  oya  shayadat 
enhskat  neane-eh ;  yahawen  niyadehadi  ehnaawen  no 
tkaweaniyo  jiniyonttokhatseroten ;  ethono  onen  nihoh- 
tentyon  wathatawenryehsa.  ,      • 

16  Ethone  ne  onen  ne  royena  ne  wisk  nigon  ne  kah- 
wistowanense  onen  wathanonwayenhte,  watyonaneta 
jinonsahago. 

17  Neoni  ehnaaweane  ne  tekenih  tehoyena,  watyona- 
netane  ontkwenyete. 

18  Nok  onen  ne  enhskat  royena  wahatagwate  onh- 
wenjagon,  wahahsehte  ne  royaner  raohwista. 

19  Ohnagengeh  wahonnise  jinahe  neane  royaner  ne 
raonhatsera  nen  sarawe,  onen  enthaiade  neahadirihwag-* 


watago 


20  Ne  onen  ne  royena  ne  wisk  nigon  ehwarawe,  sha- 
hawi  ne  wisk  nigon  oni  jinihogwen,  wahenron,  Sayaner, 
negeane  teskwawi  wisk  nikahwistageh ;  sadkahthoh, 
wisk  nigon  wakkweni  ehnakko. 

21  Royaner  wahawenhahse  raonha,  Yoyanere  jinisa- 
tyeren,  agwah  tisehtahkon :  wahsyerite  niyorihwaah 
waRsatsteriste,  Nen  kadi  nonwa  engongowanahte  senha 
yorihowanen  ensatsteriste :  yasadaweyat  jiyenhsadonha- 
ren  ne  ne  sayaneta.  r^ 

22  Raonha  oni  ne  royena  teyoriwageh  ehwarawe  wa- 
henron, Sayaner,  teskwawi  tekenih  yorihowanen :  sad' 
kahthoh,  tekenih  ontkweni  wagago  thikade  ne  teskwawi. 

23  Ne  Royaner  wahawenhahse  raonha,  Yoyanere  ji- 
nahsyere,  agwah  tisehtahkon  :  niyorihwaah  gonrihontani, 
Nen  kadi  nonwa  wagongowanahte  yorihowanen  enhsat' 
steriste:  sadaweyat  ahsadonharen  ne  ne  yayanerhne.    4;' 

24  Nen  are  neane  thowi  royena  joriwat  ehwarawe 
wahenron,  Sayaner,  gonyenteri  sarihwahniron  nongweh, 
enhsyake  jinonweh  ne  yahtesayenthon,  enseroroke  jinon- 
we  ne  yahtesarenyaton : 

25  Neoni  oksha  shiwakteronse,  oni  wagahtenti  wa- 
gahsehte  ne  sahwista  onhwenjagon ;  sadkahthoh,  eh- 
kayen  ne  sawenhk. 

26  Ne  Raoyaneta  saharihwaserago  wahenron  ne  ra- 
onhageh,  Sarihwaneraakskon  entorahsera  gonhase,  sade- 
ryentare  engyake  jinonweh  yahtewagyenthon,  oni  enge- 
roroke  jinonwe  ne  yahtewagarenyaton  ; 

27  Ken  wahhi,  nahesayeren,  ehyahesayendake  nak- 
wista  jinonweh  natehaditenyese,  ne  nen  shonsagewe  lih 
aonsoiigyenake  nagwawennk  oni  jinigon   ayodehyaron. 

28  Ehtsehkwah,  kadi,  ne  kahwistowanen  ne  rahawe, 
oni  yahahtshen  ne  ne  rahawahkwe  ne  oyeri  niyoriwageh 
nyorihowanense. 

29  Igen  niyadeyagon  ne  yahawahkwe  enjondaton 
naah,  ne  wahonni  eayawetowanha  enhayena:  nok  ken- 
gayen  enihonwahkwa  ne  yahse  tehahawahkwe»  nok  oni 
nok  shihahawahkwe. 

30  Neoni  isi  yenhonwayatondi  ne  yahtethorihwayeri- 
tonh  ronwanha^ie  jinonweh  tyogaraiishonweh :  ji  non 
y  nwatsjitogo  oni  teayagonawiroke. 

31  IT  Ne  onen  ne  Ronwayen  nongweh  ne  onen  tka- 
gonte  tare  enthagwegonhatye  raonwesenhtak,  oni  agwe- 
gon  agoyatadogenhti  karonhyagehronon  enthonne,  nen 
tenhnon  etho  entheanitskwaren  raonwesenhtseragon : 

32  Neoni  raohenton  eayegeanyatane  eayontkeanissa 
jiniyadeyonhwenjageh ;  neoni  one  tenhshagokhahsi  inon 
teayonterate,  jiniyoht  tagonwadikhahsi  teyodinagaron- 
ton-ah  nok  kondiyatagerase : 

33  Ehnonkadi  engondigeanyatane  teyodinagaronton- 
ah  jiraweyendehtahkon,  nok  ne  kondiyatagerase  shaneg- 
wadih. 

34  Ethone  ne  Korahkowah  enshagawenhahse  ne  ji- 
nonkadih  raweyendeJitahkon  rasnongeh,  Karo  kaseneht 
yetshiyadaderiston  ne  Ragenihnehah,  jadaweyat  kayan- 
ertseragon  shondonhwenjadahsawen  thonaktahseronny- 
ahkwenthon  : 

36  Igen  sbigatonhkaryakskwe,  tagwanonten ;  Shi- 
wagenyatathenskwe,  tagwahnekanonten ;  Shiwagonh- 
wenjaya,  tagwayatinyonton : 

36  Yahtewagenenayen,  tagwarawi:  Wagenonhwak- 
tanihahkwe,  tagwatkense:  genaskwa  shonton,  tagwat- 
kense. 

37  Ethone  nyagoderihwagwarihsyon  enjerihwaserago, 
eayairon,  Sayaner,  katkeh  shagwadkahthoh  sadonhkary- 
akskwe,  wagwanonte?  katkeh  oni  sanyatathenskwe, 
nok  wagwahnekanonte  ? 

38  Katkeh  shagwadkahthoh  sonhwenjaya,  wagway- 
atinyonte?  sawaseron,  oni  wagwarahse? 

39  Oni  katkeh  shagwadkahthoh  sanonhwaktanih, 
shifw*naskwa,  oni  yegwatkense  ? 

40  Ne  Korahkowah  enharihwaserago  rononhageh  en- 
henron,  Agwah  lih  wagwenhahse,  Ne  ne  jiniyetshiya- 
ty erase  ne  jeyadat  ne  ne  keaniyehosthon  ne  jinigon  kane- 
nonhkwe,  ehse  nisewayere  niihne. 

41  Ethone  kense  nenshagoyerase  ne  rononha  ne  sha- 
negwadih,  eren  seneht  yetshiyadewendehton,  jinonkadih 
tyotekha  jiniyenhenwe,  gonwadiseronnyeani  noneh- 
snonhronon  jinihotyohkwa. 

42  Igen  shigadonhkaryakskwe,  yahtesk)vanonten : 
Wagenyatathenskwe,  yahteskwanyatanawenhthon : 

43  Agonhwenjaya,  yahteskwayatinyonton :  agwase- 
ron,  yahteskwarawi ;  wagenonhwaktanih,  genaskwa 
shonton,  yahteskwatkenhsehahkwe. 

44  Ethone  are  ne  rononha  enhshadirihwaserago,  en- 
honniron,  Sayaner,  katkeh  shagwagen  sadonhkaryaks, 
oni  sanyatathense,  oni  sonhwenjaya,  oni  sawaseron,  oni 
senaskwa,  nok  yahteyongwatsteriston  ? 

46  Ethone  shashagorihwaseragwahse,  wahenron,  Ag- 
wah,  lih  wagv/enhahse,  Ne  ne  jiniyetshiyerase  yahothe- 
non  ne  ne  enhr'-at  ne  yeyosthon  ne  jinigon  ne  k^ienonh- 
kwe,  yahehteskwayerase  niih. 

46  Ne  kadi  jiniyagon   eren   eayenhte  jinonkadih  jini 
yenhenwe  wakhehrewahte ;  nok  yagoderihwagwarihsyon 
keaniyenheayen  jiyeayagonhe  jiniyenhenwe. 


CHAP.    XXVI.  " 

Ne  ne  radirihwagwatagwas  ronwarihwahretsteanih  Ke- 

ristus. 

NEONI  ne  onen  shontongohte,  ne  onen  Yesus  sha- 
haweyeanentane    agwegon    nenshiyahenron,    nen 
wahshagawenhahse  ne  raotyohkwa, 

2  Sewaderyentare  wahi  tekeni-thenwata  ohnagen  eh- 
nonweh  niwadeanyote  enegen  nenwatongohte,  (jtassover^) 
ne  kadi  ne  Ronwayen  nongweh  ehnonweh  natenhonwa- 
nigonhrasere  neonen  tenhonwayentanharen. 

3  Ethone  onen  wahontkehnissa  agwah  radigwegon 
radijihenhstajihkowa,  oni  ne  scribes,  oni  ne  thodikstenhase 
ronongwehogon,  jinonweh  nihononhsotegowah  layatag- 
weniyo  rajihenhstajihkowa,  ne  raohseana  Caiaphas, 

4  Ehnonweh    nahadirihwissa    jineayaweane    neahon 
wayena    Yesus    enganigonrhateani,    nentenhnon   enhon- 
waryo. 

6  Nok  odyake  ronton,  Tohsa  ne  wehniserade  ne  wa- 
deanyote,  onwa  nigen  nongwehogon  teayongwarihwatiha 
enwatsharogo. 

6  H  Nonwa,  onen  Yesus  Bethany  yerese,  jirononh- 
sote  ne  Simon  ronhrare,  {leper,) 

7  Ehonwe  raonhageh  onhehtyen  kahavvi  kahnatahk 
{alabaster)  iwat  ne  naonhaah  weayenanoron  yogarow- 
anen,  ehwagarho  raononjineh  jirenteron  tehontskahon. 

8  Nok  ji  onen  wahontkahthoh  ne  raotyohkwa,  jiniyoht 
ne  wahodinagonnyate,  wahonniron,  Nahoten  yorihonte 
ken-ondeayenatyesahte  1 

9  Ne  kea-igen  ne  keaye  aontenhninonhake,  eso  yatay 
ouenon  ayondatawi  ne  yagotenhtenyon. 

10  Neane  Yesus  wahotogense,  wahshagawenhahse 
rononha,  Ohneane-eh  watisewadadenigonrharen  nagon- 
hehtyen  ?  yorihowanen  wahi  jinongwatyerase. 

11  Igen  tyotkon  wahi  sevvayen  ne  yagotenht:  nok 
niih  yah  tyotkon  thensewayendake. 

12  Igen  negen  jinagayere  ongAveayenarho  gyerongeh, 
ne  aoriwa  ehnagayere  igen  yougyadata-anhe. 

13  Agwah  lih  wagwenhahse  nise,  Kaoknonweh  nea- 
genhatye  orihwadogenhti  eayonderihwahnoton  jiyonh- 
wenjade,  engarake,  ne  kea-igen  nonhehtyen  jinongwaty- 
erase, eayontroryathage  jinityorihwayeriton  ne  aonha. 

14  ^  Ethone  shayadat  ne  tekenihshadire,  lonwayats 
Judas  Iscariot,  ken  warehte  jithaditeron  radij/c  iagweniyo 
radijihenhstajih, 

15  Neoni  ehyahshagawenhahse,  To-naaskwagariakshe, 
nolc  lih  yenhiyahtkawe  isegeh?  Neoni  wathadirihonten 
ne  raonha  ahshen-niwahshen  nikaristanorontserageh  ta- 
honyon  nohwista. 

16  Neoni  ethone  tahadahsawen  onen  ne  ok  naonsa- 
howeyenhsten  nea-enhonigonrhaten. 

17 1"  Nonwa,  tyodehniseradyerenhton  jinihondeanyo- 
tha  ne  yahtewatthengwahton  kanatarohk,  ne  raotyoh- 
kwa ehwahonnewe  Yesus-neh,  wahonniron,  Ka  onhte 
nonweh  nasenaton  nagwagwatagwahse  ne  a-ahseke  ne 
enegcn  enwatongohte  {passover?) 

18  Wahenron,  Wasene  kanatagon  rayatatogen  rong- 
weh,  enjisenenhahse,  Ne  neh  Shongeniweaniyo  rawen- 
hatye,  Onen  thohah  yaongwaderihwihese :  En  kadi  nea- 
yaweane  engatsteriste  ne  (passover)  sanonhsagon  oni 
jiniwagityohkwa.        ' 

19  Ne  kadi  ehnaaweane  ne  Yesus  jinahshagoyerase 
wahshagohongaryake  ne  raotyohkwa;  wahadigwatago 
ne  (passovei:) 

20  Ne  onen  kadi,  jiwaogarahwe,  onen  wahontyen  ne 
raotyohkwa. 

21  Neoni  ok  ne  jitehontskahon,  wahenron,  Agw'ah  lih 
wagwenhahse  jonha,  enhskat  ne  jinijon  tkagonte  teyon- 
genigonhraserane. 

22  Neoni  konwayats  ne  wahodinigonhranonwake,  ta- 
hondahsawen  niyadehadih  ^vahonni^on  ne  raonhageh, 
Sayaner,  aten  lih  ? 

23  Neoni  saharihwaserago  wahenron,  Ne  ne  enh- 
skahne  teyongenijenhton  skakshatneh,  ne  shahayadat  te- 
hagenigonhraserane. 

24  Ne  Ronwayen  nongweh  ehwarehte,  jinikayeren 
jikahyaton  jinenhoyatawen  raonha:  nok  rotenht  ne  tho- 
rongweh  ne  ne  wathonigonhraseren  ne  Ronwayen  nong- 
weh !  sen  ha   yoyanere  ne  yahnonwenton  thahonageraton. 

25  Ethone  Judas,  ne  negen  wathonigonhraseren,  wa- 
hawenhahse  raonha,  Tageweaniyo,  aten  lih?  Wahenron, 
Etho  jinahsiron. 

26  1"  Neoni,  jitehontskahon,  Yesus  wathanatarahkwe, 
oni  waha  yatateriste,  wathayakhon,  wahshagaon  ne  raot- 
yohkwa, oni  wahenron,  Jenah,  senek ;   ne  nagyeronta. 

27  Neoni  watrahkwe  ne  cup,  oni  wahatonren,  oni  ya- 
shagaon  rononha,  wahenron,  Sewahnegira  sewagwegon : 

29  Nok  kea-igen  agenegwenhsa  ne  negen  ne  ase  wa- 
tenyendenhstahkon  ( Testament,)  wakrironh  ne  negen  en- 
skaragewahte  eso  karihwaneren. 

29  Nok  lih  wagwenhahse,  Yahteyaweht  aaknegira 
ayogondatye  ne  onenharatasehon,  jiniyore  ne  enwehnise- 
radeke  ne  onen  ne  enseknegira  nase  enhskahne  nise  Ba- 
genihnehah  ne  kayanertseragonh. 

30  Neoni  ne  onen  wathadiriwahkwe  oreanase  ethone 
wahadiyageane  ken  wahonnehte  jityononte  ne  Olives, 

3!  Ethone  rawen  ne  Yesus  rononhageh,  Agrvvegon 
riegen  yetshigenronnyane  lih  ageriwa  neayogarahwe : 
igen  kahyatonh,  Kea-nengyere  tengeanityohgogwahte 
onhihrewahte  ne  vu'.  ^e^istha  ne  teyodinakaronton-ah,  oni 
ne  teyodinakaronton-ah  jinikentyohkwa  okthiyatengon- 
reni  oVthiwagweiVon 

32  Ok  ohiidgeii  [^h  enskadketsko  shegon,  lih  ohenton 
enge jiisewc  a    Ga^^lee  nonkadih. 

33  Peter  ^»v  aariViwaserago  wahenron  raonhagen,  Etho 
sane  agwegon  no  v  h  enhonwadigenron  nt  engarihonni 
)nse,  yah  ki  niih  iiunv/enton  thiyaonkkenhraten. 

34  Yesus  wahenron  raonhageh,  Agwah  lih  wagon- 
yenhahse,  Kea-igen  nonwa  enyogarahkwe,  arekho  ne 
kitkit  thenyodadike,  nise  ahshen  nenskwadonhiye. 

35  Peter  sahawenhahse,  Etho  enhskahne  tendeniheye, 
shegon  yahteyaweht  agonyadonhiye  nise.  Radigwegon 
sane  ne  wahonniron  ne  raotyohkwa : 

36  IT  Ethone  ehtahonnehte  Yesus  ronne  jinonweh  kon- 
wayats  Gethsemane,  wahshagawenhahse  ne  raotyohkwa, 
nyare  kensewatyen,  gadereanayen  nyare. 

37  Neoni  wahoyatarago  Peter,  oni  tekenih  ne  Sha- 
goyeaogon-ah  ne  Zebcdee,  nentondahsawen  jiniyoht  ne 
ronigonhrakshense  nagwah. 

38  Etho  wahenron  rononhageh,  Agvf«don^c?ts  yoneh- 
ragwaht  wagenigonhrakshense,  ji  oni  giheyonhsere :  km 
sewenterondak,  tewadeanigonraren. 

39  Neoni  yahahtenti  isi  nonweha,  ehtageh  Avahat- 
konhsayen,  wahadereanayen,  raton,  0  Ragenih,  tokat 
okthakanoron,  w^agatongohtas  ne  cup  niih,  etho  sane 
nea-ne-eh,  yah  lih  tewageriwa,  ne  ok  nise  jinisanigonh- 
roten  ehneayaweane. 

40  Neoni  ehsarawe  jaditeron  ne  raotyohkwa  wahsha- 
goyadatshenri  roditas,  wahawenhahse  ne  Peter,  Ohna- 
awen !  yah  ken  tesewagwenyon  nahesewatyehwatage 
enhskat  A(>wr  jinahe? 

41  Sewadeanigonraren  oni  sewadereanayen,  ne  ne 
tohsa  akte  ruyahesewanigonhrenhawe :  Kanigonra  orih- 
wiyo  ehnirihoten  nok  nowaron  onetskha  nea-neeh ; 

42  Raonha  are  eren  sarehte  ne  tekenihadont,  oni  ya* 
hadereanayen,  raton,  O  Ragenih;  tokat  negeane  cup 
yahthatenwagatongohtanire,  ji  kiok  ki  na  enknegira,  ji* 
nenhsyere  ehneayaweane. 

43  Neoni  ehsarawe  jiraditeron  roditas  are,  nen  se  yoxte 
ne  radigahtegeh. 

44  Nen  are  shashagoyatonti,  eren  sarehte,  yonsahade- 
reanayen  are  ne  ahshenhadont,  ok  ne  shagaweana  jina'^ 
henron. 

45  Ethone  nare  ehsarawe  roatyohkwageh,  wahshaga- 
wenhahse,  shegcn  nisewentas,  sewadorishen  nonwa: 
onen  Jadkahthoh,  neane  hour  thohah  kade,  oni  ne  Ron- 
wayen  nongweh  nen  ok  hetho  ne  tehonwanigonhrasere 
radihsnongeh  ne  rodirihwaneraaxkon. 

46  Tesenitan,  tewahtenti :  Jadkahthoh,  nen  ok  etho 
ne  tehagenigonhrasere  niih. 

47  If  Jinahe  shegon  nihohthare,  jadkahthoh,  Judas,  ne 
nenhskat  ne  tekeniii'shadire,  nen  tare,  ronne  tehonityoh- 
kondatye  kentyohkowanen  radihawi  asharegowah  kan- 
kyen-ogon,  ehtahonnehte  jithaditeron  radiyatagweniyose 
oni  thodikstenhase  nongwehowon. 

48  Nonwa,  raonha  ne  ronigonrhateanire  rawen  etiwa* 
tenyer  ionhston,  Onhka  kiok,  rigwanyon,  ne-eh  ehjise* 
niyena. 

49  Neoni  okshaok  ehwarawe  Yesus-neh,  wahenron, 
Watkonnoiiweron,  Tageweaniyo ;  oni  wahogwanyon. 

50  Neoni  Yesus  wahawenhahse,  Dyatenro,  otnasatye^ 
rane  ne  gentho  ?  Ethone  nen  wahonnewe,  onen  yahon- 
wayena  ne  Yesus  ratshenen  onton. 

51  Neoni,  jadkahthoh,  shayadat  ne  Yesus  ronnene, 
wahasharatago,  walioyenhte  ne  ronhase  ne  rajihenhsta* 
jihkowa  yahohonhtyakte  skadih, 

52  Ethone  ne  Yesus  wahawenhahse,  Sasettan  ne  sa* 
share;  igen  agwegon  jinigon  ne  ronsharenhawe  rontka- 
ronnyane  asharegowa  rod iryoh sere. 

53  Isewehre  ken  nonwa  yah  genh  thaakkv;eni  ahiya* 
dereanayenhahse  ne  Ragenihah,  oni  endehshagoreke  ne 
isi  nonwe  ne  tek  ni-yawen^*:  n'  hnanet  kentyohkowa 
nenhsera  ne  km  nh' \geh  oaoii'i^  ,  .,  - 

8" 


90 


NE   8T.   MATTHEW,   CHAP.    XXVI. 


54  Nok  to  kadi  neayaweane  ne  kahyatonhseradogenh- 
tiogon  engaweanayerine,  wahi  tkagonte-onweh  ? 

55  Ok  ne  kade  ne  hour  wahenron  ne  Yesus  jikentyoh- 
kowanen  wahshagawenhahse,  Eh  ken  nisewayere,  jini- 
yoht  ne  yenenhskwas,  sewahawinonhatye  asharegowa 
oni  yondadyenhtha  jiwahskwayena?  kense  niyadeweh- 
niserageh  enhskahne  tewenteron  gwarihonyeani  jika- 
nonhsotegowa,  yah  kadi  neane  teseweron  shagwayena. 

56  Nok  agwegon  ehnaaweane  jiniyodatih  norihwado- 
genhtiogon  ne  rodiyatadogenhtigenha  fonadadihne  ta- 
gayerite  ehnaawrane.  Ethone  ne  raotyohkwa  agwegon 
wahonwayatondi  wahontego. 

57  IF  Neoni  jinihadi  ne  ronwayena  ne  Yesus  ehwahon- 
wayatenhawihte  jithenteron  ne  rakowanen  Caiaphas, 
jinonwe  nithonatkeanisson  ne  scribes  oni  thodikstenhase 
nongwehogon. 

58  Nok  Peter,  wahohsere  inon  tenhnon  tare  jinonweh 
ihanonhsotegowah  ne  rakowanen  rajihenhstajih  yaha- 
weyate  jiyononhsawenhte,  ne  ne  tahaganerake  jiyen- 
dawadokten. 

59  Nonwa,  ne  radikowanense  radijihenhstajih  oni 
radikowanense  nongwehogon,  rodijenhayen  onen  wahon- 
warahse  onowenta-ogon  ne  Yesus,  ne  wahonni  ahon- 
waryo ; 

60  Nok  yah  onhka  arekho :  ethose,  onen  eso  wahon- 
weanowentase,  arekho  ki  yaonderihwihewe.  Ohnagen- 
geh  tehniyahshe  wanewe  onen  ne  ne  engatogenhji  enhon- 
weanowenhten, 

61  Neoni  wahniron,  Ken-igen  rahetkenhskwa  rawen, 
lih  wakkwenyon  agenonhsarihsi  jirononhsote  (Temple) 
ne  Niyoh,  nok  aonsagenonhsonni  ahshen  naonta  aonsa- 
genonnsissa. 

62  Neoni  rajihenhstajih  kowah  wahadyatagwarihsi, 
oni  wahawenhahse,  yahothenon  tehsaton  ?  serihwaserago 
nissa  ohnyotyeren  kense  nonwa  onen  watisaderihwawen- 
hege  ? 

63  Neoni  Yesus  okthatehotode  yahskaweanat.  Ne- 
oni ne  rajihenhstajihkowah  wahodatih  wahenron  raon- 
hageh,  lih  wagonyaderihoktahkon  jironhe-onweh  ne 
Niyoh,  Nea  nonwa  tagwahrori  gyaahsa  ise  genh  ne  Ke- 
ristus,  ne  Niyoh  Ronwayen. 

64  Yesus  sahenron  raonhageh,  Etho  jinahsiron ;  etho 
sane  neane,  lih  wagonyenhahse,  Ohnagengeh  ensehtsad- 
kahthoh  ne  Ronwayen  nongweh  enhenterondake  jira- 
weyendehtahkon  rasnongeh  oni  kashatstenhsera,  nen 
tentre  otshatagon  ne  karonhyageh. 

65  Ethone  rajihenhstajihkowah  waharajon  ne  raonena, 
wahenron,  Kea  nonwa  wahadatih  waharihwanerake- 
gowah ;  nahoten  shegon  isi  nonweh  yayerihwisake  ?  Se- 
wadkahthoh,  nen  nonwa  sewathonde  jinahayere. 

66  Nahoten  isewehre  nise?  Wahadirihwaserago  wa- 
honniron,  renheye. 

67  Ethone  vvahonweanitskeroserahwe  ragonksne,  oni 
wahonwayagwenrhtarho ;  ronwagonhrekhon  ronway- 
enhtanyons, 

68  Rontonyon,  Tagwahroryanyon  niihne,  ise  Keristus ; 
onhka  neane  nahesaweyeanageani  nonwa  ? 

691^  Nonwa  Peter  atste  nonkadih  renteron  jikanonh- 
sote;  kayataseah  ehiwe  jirenteron,  wagenron,  ise  wahi 
niseneskwe  ne  Yesus  ne  6raZi/ee-haga. 

70  Nok  wahadonhiye  ronathondenyon,  wahenron,  yah 
tekyenteri  nahoten  saton. 

71  Neoni,  nens  sahayageane  jiyononhsote,  oya  kayatase 
Avahotkahthoh  irade,  wagenron,  Kea-irade  rongweh  neo- 
nenne  nineskwe  ne  Yesus  ne  iVazare^A-haga. 

72  Neoni  shegon  wahadonhiye  agwah  wahadewea- 
nahnirate  wahenron,  yahtehiyenteri  ne  rongweh  ne  jiton. 

73  Neoni  kea-naheyah  ohnagen  oya  ehire  ehwathane, 
wahenron  Peter,  Ise  wahi  iseneskwe :  oya  oni  nihsewea- 
noten. 

74  Nen  tahadahsawen  wahadeweanayesahtanyon, 
wahenron,  Yahothenon  tehiyenteri  ne  rongweh  ne  jiton. 
Neoni  yogondatye  ne  kitkit  ondatih. 

75  Neoni  Peter  yogondatye  sahrehyarane  ne  raoweana 
ne  Yesus,  jinahoten  raweani,  Arekho  enhskat  ne  kitkit 
theayodadihake,  nok  ahshen  nenskwadonhiyase.  Neoni 
yahayageane,  yahatstaren  waganehragwahte. 

CHAP.     XXVII.       . 

Keristus  yahonwahtkawe  raneren  jirenteron  Pilate. 

NE   onen  jiwaorheane,  agwegon  ne  radikowanenhse 
radijihenhstajih    oni    rodikstenhase    nongwehogon 
onen  wahonwajenhayen  ne  Yesus  ne  onen  ahonwaryo. 

2  Ne  onen  wahonwanerenke  nok  wahonwahsharine, 
ehyahonwanaskwewe  jithenteron  Pontius  Pilate  ne  Ra- 
korah. 

3  H  Ethone  Judas,  ne  tehonigonhrasere,  nen  wahad- 
kahthoh  onen  wahonwadewendehte,  ethone  shadaderih- 
wastanih,  ehshahahewe  ne  ahsheri-niwahshen  nikarista- 
norontserageh  jiraditeron  ne  radiyatagweniyose  radiji- 
henhstajih radikowanenhse  oni, 

4  Sahenron,  Wagerihwanerake  jiniwagyeren  watak- 
henigonhraseren  ne  ne  kanegwenhsanoron.  Neoni  wa- 
honwenhahse,  Oh  kadi  ne  henon  niihne?  ise  ne  sadery* 
en  '      p'nahsyere. 

•>  .Meoni  ehwahoti  nohwista  ononhsadogenhtigeh,  eren 
W'\rehte,  oni  yahadatnyaterenge. 

6  Neoni  ne  radikowanenhse  radijihenhstajih  tonsahon- 
nehkwe  ne  karistanoron,  wahonniron,  Yahteyoweyenh* 
eton  nahetewateweyenton,  igen  yahatkene  nonegwenhsa. 

7  Nen  wathadiyatorehte,  onen  wahonnonhwenjahni* 
nonte,  jieayondadyadataasthageh  nagaonhAvenjayen. 

8  Ne  wahonni  neh  kahentayen  rodinatongwen,  Oneg- 
wenhsa  kahentageh,  nonwa  shegon  ne  kenwehniserade. 

9  (Nen  yahonderihwihewe  ehnaawen  jinihodatih  ne 
Jeremy  royatadogenhti,  rawen,  Teshodihkwen  ne  ah- 
^hen-niwahshen  nikaristanorontserageh,  jinihayatano* 
ronhkwe,  ehnihodinatonhkwe  ne  ronwadiyea-genha  ne 
Iseratt. 

10  Ehnahadigaryake  jiwahadihninon  ne  yetshetonny- 
atha  kahentayen,  ne  ne  Royaner  jinihagyotaragwen.) 

11  ^  Ne  onen  Yesus  ehirade  ohenton  jirenteron  ne 
Korah  neoni  ne  korah  wahorihwanondonse  raonha,  wa- 
henron,  Ise  genh  naah  ne  korahkowah  ne  Jews-haga? 
Neoni  Yesus  wahenron,  Etho  jinahsiron. 


NE    ST.    MATTHEW,    CHAP.    XXVII. 


93 


12  Neoni  ji  onen  wahonwadonthonse  jinahonwayere 
ne  radijihenhstajihkowah  oni  radikowanenhse  nok  iio- 
thenon  tehawen. 

13  Ethone  Pilate  wahawenhahse,  Yah  ken  teso 
jiniyoriwageh  wahesarihwahretsten  notogeaonh? 

14  Ne  ne  yahskaweanat  tehorihwaseragwen ;  ne  wa- 
honni  ne  korah  eso  wahonehrago. 

15  IT  Ne  ethone,  jironadeanyote  ne  korah  jinikarihoten 
shayadat  ens  wahohtkawe  ne  ranaskwa,  onhka  kiok  te- 
honatonhwenjonni  nongwehogon. 

16  Neoni  ethone  ranaskwayen,  raongwetanehragwaht 
ronwayats,  Barahbas. 

17  Ne  kadi,  onen  enhskahne  wahontkeanissa,  Pilate 
wahshagawenhahse,  Ka-nikayen  isewehre  aonsakhey- 
ahtkawe  nisegeh?  ne  keaigenh  Barabbas,  nok  Yesus, 
negeane  Keristus  ehjisewayats  ? 

18  Igen  roderyentare  ne  ok  ne  kanoshaonh  aoriwa 
jironwayena. 

19  1"  Ne  onen  ji  ehrenteron  kajenhayentseragon  jiyon- 
tyendahkwa  ne  rone  tondenhane  raonhageh,  watonne, 
Tohsa  othenon  ahadewenharho  nahawenhahse  ne  rode- 
rihwagwarihsyon  ne  rongweh :  igen  niih  eso  ongeronhy- 
agenhte  jinaawen  ne  kenwente  kaserenhtagon  adetshenh- 
sera,  ne  aoriwa. 

20  Nok  thadiyatagweniyose  oni  radikowanenhse  ron- 
wadihrejaron  jinikentyohkwa  nahadirihwanonton  Barab- 
bas aonsahonwahtkawe,  nok  ne  Yesus  ahonwaryo. 

21  Ne  korah  waharihwaserago  vvahenron  rononhageh, 
Ka-nikayen  ne  tekenih  yenskwahtkawe?  Wahonniron, 
Barabbas. 

22  Pilate  wahshagawenhahse.  Oh  kadi  neane  nenhi- 
yere  ne  Yesus,  ne  ronwayats  Keristus  ?  Radigwegon 
tahondatih  wahonwenhahse,  Tehonwayentanharen  nea- 
ne-eh. 

23  Ne  kadi  ne  korah  wahenron,  Ohnyotyeren?  Na- 
hoten  wahetken  jinihotyeren  ?  Ne  ok  hegen  senha  wa- 
hondeweanayentonwe,  ronton,  Tehonwayentanharen  ne- 
ane-eh. 

24  1"  Ne  onen  ne  Pilate  wahadkahthoh  yahtehonrwen- 
yon  ahoyatagenha,  ne  ok  hegen  tahondeweanahkwisron, 
ethone  watrahkwe  ohnekanohs,  wabohsnonhsohare  raodi- 
henton  jinikentyohkvva,  raton,  Ne  lih  agyatagate  ne  rao- 
negwenhsageh  igen  roderihvvagwarihsyon ;  Ise  nissa 
jatsterist. 

25  Ne  onen  wahadirihwaserago  ongwetagwegon,  wa- 
honniron,  Raonha  raonegvvenhsa  iihne  kayendat,  nok  oni 
nakhiyen-ogon-ah  yongwaderihvvayenhahse. 

26  ^  Ethone  sahohtkavve  Barabbas  rononhageh :  ne 
onen  wahonwahsohkvvavvishon  Yesus  onen  tenhnon  ya- 
honwahtkawe  jinonweh  yatenhonwayentanharon. 

27  Ethone  shodar  ne  korah  raotyohkwa  onen  wahon- 
wayena  Yesus  ehyahonwayathewe  kanaktowaneaneh, 
onenh  ehwahonfkeanissa  tenhnon  ohshodarhagwegon. 

28  Neoni  wahadirihsi  ne  raonena,  nentenhnon  wahon- 
wentyake  jitagonhkowah  ahshire. 

29  Ne  onen  rodinhahseronni  ohikta  eanonvvarore  ro- 
nonni,  raononjineh  waheren,  oni  ostyentane  tahonyon 
rasnongeh  jiraweyendehtahkon  nonkadih,  neoni  tehon- 
wanonhweronyon  jiniyoht  tahondontsothatage,  ne  ne 
kagonnaton,  ronweani,  Sanehragwaht,  Korahkowah  ne 
Jews-haga ! 

30  Neoni  ronweanitskeroseras,  wahonwahkhvva  ne 
rahawe,  wahonwayenhtanyon  raononjineh. 

31  Neoni  nen  ohnagen  jironwagonnatha,  nen  sahon- 
wentyahsi  ne  ahshire,  ne  sahonwadyatawite  ne  raonha 
raonena,  onen  wahonvvahsharine  jiyatenhonwayatanha- 
ron. 

32  Neoni,  ji  onen  vvahadiyageane,  ehwahonwayadat- 
shenri  rongweh  ne  Cpretie-haga,  Simon  ronwayats:  ta- 
honwea  nonhtonse  wahenhnenhsaren  ne  tekayahsonte. 

33  IT  Ne  onen  yahonnewe  jinonweh  nikanaton  konwa- 
yats  Golgotha,  ne  nayairon,  jinonweh  ohstawenserake, 

34  Ne  wahonwanonte  teyohnekahyojis  ne  ahahnegira 
tekayehston  otshate:  ne  ji  onen  wahatkense,  yahtehoh- 
negiren. 

35  Neoni  wathonwayentanharon,  wathadikhahsy  on  go 
ne  raonena,  wahadiyenthohji  nonhka  agowenhk  enwa* 
ton:  ne  kadi  ne  yahaweanayerine  jinihodatih  royatadc- 
genhtigenha,  rawen,  Wathadikhahsyongo  nagenena  ro- 
nonha,  nok  oni  wathadikhahsyongo  nohenton  wagadya- 
tawiton. 

36  Neoni,  ehwahontyen,  oni  wahonnonna; 

37  Neoni  jiyehodenonjistate  ehkahyaton  kagonnaton 
ne  ne  waton,  NE  NEGEA-ENH  YESUS  NE  KO- 
RAHKOWAH  NE  JEWS-HAGA. 

38  Ethone  oni  tehniyahshe  ninenhskwas  enhskahne 
wathonwadiyentanharon ;  enhskat  jiraweyendehtahkon, 
enhskat  shpnegvvadih. 

3911  Neoni  ne  ehrontongohtha  ronwatehatha,  agwa- 
yatehonongarenron, 

40  Neoni  ronton,  Ise  genh  ne  ensenonhsarihsi  ne 
ononhsadogenhti,  nen  tenhnon  ensehsenonhsonni  ahshen 
nenwada  ensehtsa,  to-kadi  nonwa  sadadyatagenha.  To- 
kat  ise  ne  Niyoh  Ronwayen  engenhake,  kasatsnenht 
nonwa  jidekayahsonte. 

41  Eh  oni  nahadiyere  radiyatagweniyose  Radijihenh- 
slajih  ronwagonnatha  radikowanenhse  oni  ne  Scribes 
oni  ne  rodikstenhase,  ronton, 

42  Raonha  shagoyatogenhas  nodyake ;  nok  ne  raonha 
yahtahagweni  ahadadyatagenha.  Tokat  raonha  ne  Ko- 
rahkowah  ne  Iseratthaga,  ginyoh  tethatsnenht  jidekay- 
ahsonte, ethone  nen  endehjitewehtahkwe. 

43  Eh  ken  ronyahesen  Niyohne;  how  nissa  royata- 
genha  nonwa,  tokat  togenhske  enhononhweseke  igen 
tatoa  wahi,  lih  ne  Niyoh  ronwayen. 

44  Ken  oni  ne  ninenhskwas,  ne  enskahne  wathonwa- 
diyentanharon ne  raonha,  etho  ok  oneane  thaaweane  ok 
ne  shagat  wahonwenhahse. 

45  Nonwa,  ne  yahyakhadont  hour,  tayogarahwe  okthi- 
yonhwenjagwegon  jiniyore  ne  tyohtonhadont  hour. 

46  Neoni,  etho  onhteh  ne  tyohtonhadont  hour,  Yesus 
wathahsenthoh  rowendeht,  raton,  Eli,  Eli,  lama  sahach" 
thani  ?  ne  nayairon,  Agfeniyoh,  Ageniyoh,  ohneane  was- 
kyatanigonrhen  ? 

47  Odyake  neh  yegeanyate,  nen  ronathonde  jinahoten 
wahenron,  ronten,  Kea-igenh  rongweh  yehoronhyenha 
anyoh  ne  Elias. 

48  Neoni  okshaok  shayadat  watharahtade,  yahatrah- 
kwe  watneginyontha,  ne  wahanahne  teyohnekahyojis» 
ehwahanyonten  ohstyentanegeh,  ne  nahohneka  nonte. 

49  Odyake  ronton,  Tohsa;  tetewaganerak  tenhnissa 
ahshigenh  itre  ne  Elias  naonsahoyatago  raonha. 

50  H  Yesus,  ne  onen  are  tonsahohenrehte  rowendeht, 
onen  wahrenheye. 

51  Neoni,  sadkahtholi,  tekanhotahkon  ne  ononhsado- 
genhti  watewatoren  enegen  tondahsawen  yahokten  ehta- 
geh;  wahtyaonwenjishonhkwe,  oni  teyotstenrenyonhkwe 
watkarine, 

52  Neoni  jiyeyatataryon  ondenhotongo ;  eso  noyeron- 
tagenha  ne  tyagawehtahkonne  yoditaskwe,  sayontket- 
sko, 

53  Neoni  sayeyageane  jiyeyatataryon  nen  shishotket- 
skwen,  neoni  ehniyehonenon  O  natadogenhtigeh,  shon- 
wadigen  ne  kentyohkowanen. 

64  Nonwa  ne  onen  ne  Centurion,  oni  jinigon  ne  ronne 
ronwanigonrare  ne  Yesus,  jiwahontkahthoh  watyaonh- 
wenjishonhkwe,  ji  oni  naawenhseron,  eso  tahondonneke, 
rontonyon,  Tkagonte  togenhske  ne  ne  Niyoh  Ronwayen. 

65  Neoni  tyonathonwisen  eso  gondi  ehkonneskwe,  te- 
gondiganere  inon  niyore  tkondigeanyate,  ne  shagondiya 
dat  ne  ronwahsere  ne  Yesus  Galilee  nonkadili  shonta- 
hayenhtahkwe,  ne  ne  ronwaweanarahwahkwe  ne  ra- 
onna: 

56  Enhskat  ne  gonnene  naah  ne  Mary  Magdalene, 
oni  oya  Mary  ronistenha  ne  James  oni  Joses,  oni  rodinis- 
tenhah  ne  Zebedee  shagoyen-ogon-ah. 
.  57  IT  Ne  onen  jiwaogarahwe,  ehwarawe  rotkanonni 
rongweh  ne  ne  Arimathea-haga,  raohseana  Joseph,  ne 
oneane  Yesus  raotyohkwa : 

58  Raonha  ehwarehte  jithenteron  ne  Pilate,  yahonc- 
gen  ne  raoyeronta  ne  Yesus.  Ethone  Pilate  yahshaga- 
wenhahse  thonwayon  ne  raoyeronta. 

59  Ne,  onen  ne  Joseph  wahayena  noyeronta,  wahah- 
wenonni  nagwah  kanyatariyo. 

60  Neoni  ehyahayen  nagwah  raonha  raowenhk  ase 
oni  jiyeyendahkwa  noyeronta,  agwah  ne  ne  kagwatag- 
wen  otstenhrogon :  nentenhnon  kentstenhrowanen  rodin- 
hotongwen  jirayadat,  nen  eren  shonenonhton. 

61  Neoni  kenh-nigondi  Mary  Magdalene^  nen  oya 
Mary,  ehkonditeron  teyotogenhton  jirayadat. 

62  If  Nonwa,  ji  oya  sayorheane  ne  ken  wenteh  ront- 
sheronni,  ne  radijihenhstajihkowah  oni  Pharisees  ehya- 
hontkeanissa  jirenteron  ne  Pilate, 

63  Wahonniron,  Tagwaweaniyo,  yagweyahre  thoi- 
genh  ranigonrhatkagovvah  jinihoyeren,  ne  shegon  shih- 
ronhe,  rawen,  Keaneayaweane  nohnagen  ahshenhadont 
niwehniseraareh  enskadketsko.  i^ 

64  Ne  kadi  wahonni  keaniyawen,  yononna  jirayadat, 
orihwiyo  kadi  enwaton  igen  ne  yahehtheayawenhsere 
ne  ahshenhadont  niwehniserageh  ne  raotyohkwa  ahson- 
theane  enthonne  enshadinenhsko,  nok  anhonniron  ongwe- 
hegongeh,  Shotketskwen  jirawenheyonhne :  senha  kadi 
ne  kayatahtonhsera  jinayaweane  jiniyonkhiyadadontha 
jiniyont  ne  tyotyerenhton. 

65  Pilate  vvahshagawenhahse,  Sevvayen  wahi  ne  yon 
nonnha  ;  eren  saseweht,  jinasewagweni  jadeanigonraren. 

66  Onen  ehwahonnehte  onen  wahadinonna  ji  raydat, 
agwah  kahnehtohraragon  jitegondeneayarigon,  nen  tenh- 
non  ehraditeron  radinonhne. 


CHAP.   XXVIII. 

Keristus  shotketskicen    jiwaherihotvanahte   karonhyageh- 


ronon. 


J  I  ne  ondokten  ehniseradog^nhti,  onen  ne  sondahsawen 
ne  entewadehniseratyerenhte  ne  sewendat,  ehwagon- 
newe  Mary  Magdalene,  nok  oni  noya  Mary,  gontkensere 
jirayadat. 

2  Neoni,  sadkahthoh,  jinaawen  yonehragwaht  waty- 
aonhvvenjishonhkwe :  igen  ne  raoronhyagehronon  ne 
Royaner  tayeyenhtahkwe  karonhyageh,  eren  ivaganea- 
yagwite  jikanhogaronte,  ehonnitskwaren. 

3  Ehnihagonhsoten  jiniyoht  teweaniregarahon,  nok  ne 
raonena  kenragenh  jiniyoit  oniyehte :  ~ 

4  Neoni  jinahodihteronne  ne  radinigonrare  wahodiya* 
dishonhkwe,  ana-aweane  waaiheye  nongweh. 

5  Neoni  karonhyagehronon  wagoweanarane  wagenron 
nodinhehtyengeh,  Tohsa  sewahteronn ;  igen  wagadery- 
entare  sewesaks  ne  Yesus,  tehonwayentan hare. igen h. 

6  Yah  kenh  teshenteron ;  asejjenh  onen  shotketskwen, 
jinihawen.  Kaseneh,  sewadkahthoh  jinonweh  nihaya- 
tyonnihkwe  ne  Royaner : 

7  Neoni  wasene  yohsnoren  yaetshihrori  ne  raotyokwa 
nen  shotketskwen  jirawenheyonhne ;  oni  jadkahthoh, 
ohenton  enre  ne  nen  Galilee  yensene;  ehnonvveh  nenh- 
jisewagen :  sewathonde  lih  wagwahrori. 

8  Neoni  oksha  ok  sagonhtenti  yohsnore  yodihteronsere 
oni  kowanen  yonadonhahratye,  oni  gondidakhenontye 
ne  yaonsagondirihwihewe  jithaditeron  ne  raotyohkwa. 

9  Neoni  jiniyonsagene  jisahonvvadihroryane,  ne  raot- 
yohkwa, wagyadkahthoh,  Yesus  wathonterane,  wahen- 
ron,  Agwegon  watkwanonweron.  Neoni  ehtondagene, 
wageniyena  rahsigeh,  wahonweanidenhtase. 

10  Ethone  Yesus  wahshagawenhahse  nononha,  Tohsa 
senihteronn :  wasene  yetshihrori  ne  yetshincnhkwe  ken 
yeayen  Galilee,  ehnonweh  nenjongwadkahthoh  niih. 

11  ^  Nonwa,  ne  onen  yonahtentyonhatye,  wagyad- 
kahthoh, odyake  ne  radinonnahkwe  kanatowaneane  wa- 
honnewe,  wahshagodinatonhahse  ne  radiyatagweniyose 
radijihenhstajih  jinaawenhseron. 

12  Neoni  ne  onen  wahontkeanissa  nok  oni  ne  rodik- 
stenhase,  nathadiyatorehte,  eso  nohwista  wahonwenon 
ne  Shodar, 

13  Ronton,  Keagayen  ensewenron,  ne  raotyohkwa 
ehonhte  rodi  ahsontheane,  ethone  nijonkhinenhskwen 
jinahe  waongwentawe. 

14  Neoni  neayaweane  negea-enh  ne  korahne  yenhon- 
hontogate,  iih  neane  eayagwarihwagwatago,  ne  ne  yah- 
teyaweht  ahsjisewarahse  nise. 

15  Eh  kadi  na-aweane  wahadiyena  nohwista,  ehna- 
hadiyere  jinahonwadirihonyen :  ne  kadi  jinahadiyere  eh 
wahi  niyoht  jiwaherihowanahte  ne  Jew^-hagageh  shegon 
nonwa  ne  kenwehniserade. 

16  IT  Ethone  ne  enhskat  shadire  ne  raotyohkwa  ken 
wahonnehte  Galilee,  jiyononte  ehyehshagonatonni  ne 
Yesus  jinonweh. 

17  Neoni  ne  onen  shonsahonwagen,  wahonweanidenh- 
tase ;  nok  odyake  ok  thatehodinigonrageh. 

18  Neoni  Yesus  ehwarawe,  wahshagawenhahse,  wa- 
henron,  Agwegon  ne  kashatstenhsera  yongwawi  ne  ka- 
ronhyageh  oni  nonhwenjageh. 

19  Wasene,  ne  engarihonni,  oni  yetshirihonyen  aga- 
onhwenjagwegon,  eayondatnegoserahwe  ne  rahseanagon 
ne  Ranihah,  neoni  ne  Ronwayen,  neoni  ne  Ronigonhri- 
yohston ; 

30  Yetshirihonyen  yeayehewe  kadi  agwegon  jiokna- 
hoten  lih  wagwenhahse  nise ;  oni,  jadkahthoh,  lih  wahi 
itewese  tyotkon,  nok  oni  jiniyenwadonhwenjokten  ente- 
wesheke.     Awent. 

Kenthoh  yodokte  ne  rohyaton  Royatadogenhti  Mat- 
thetv. 


